የኢትዮ-ሱዳን የደንበር ውዝግብና፤በየወቅቱ የነበሩት የኢትዮጵያ መንግስታት ምላሽ!!! (ቹቹ አለባቸው) | EthioReference >\n1:32 pm - Friday May 20, 2022\nየኢትዮ-ሱዳን የደንበር ውዝግብና፤በየወቅቱ የነበሩት የኢትዮጵያ መንግስታት ምላሽ!!! (ቹቹ አለባቸው)\nየኢትዮ-ሱዳን የደንበር ውዝግብና፤በየወቅቱ የነበሩት የኢትዮጵያ መንግስታት ምላሽ!!!\nየሱዳን ጦር በተደጋገሚ እያደረገ ያለውን የአማራ ገበሬዎችን ወረራ በመቃወም በኢትዮጵያ የስአት አቆጣጠር ዛሬ ከ11/11/ 2010 ዓ.ም ከምሽቱ 2፡00 ጀምሮ በማህበራዊ ሚዲያ ዘመቻ እንደሚደረግ በማህበራዊ ሚዲያ ጥሪ እየተደረገ ነው፡፡ መጀመሪያ ሳየው እንዲሁ የግለሰቦች መስሎኝ ነበር፤ነገር ግን መልእክቱ በተደጋጋሚ ሲደርሰኝ አመንኩ፡፡ ስለሆነም በቲንሹ የግሌን አስተዋጽኦ ለማድረግ ብየ ይችን መረጃ ይዠ ወጥቻለሁ፡፡\n2. የኢትዮጵ-ሱዳን ደነበር ውዝግብ ታሪካዊ አጀማመር፤\nየኢትዮ-ሱዳን ደንበርን ውዝግብ ለመፍታት ስራ የተጀመረው በሚኒሊክ መንግስት ዘመን ሲሆን፤ እርሳቸውን የተኩት ንጉስ ኃ/ስላሴም የራሳቸውን ሙከራ አድርገዋል፡፡ ደርግም የተወሰነ እርምጃ ጀምሮ ነበር፡፡ ነገር ግን አንዳቸውም ጉዳዩን ከፍጻሜ አላደረሱትም፡፡ ግን ለምን ?የዚህን ዝርዝር ጉዳይ እኔ ባለችኝ ቲንሽ መረጃ መሰረት ቀጣይ የመጽሀፌአካል ስለማደርገው ያኔ መረጃውን በጥቂቱም ቢሆን ታገኙታላችሁ፡፡ ለዛሬው ግን የኢህአዴግ መንግስት ከኢትዮ-ሱዳን ደንበር አኳያ እየተከተለ ያለውን ነገር በአጭሩ መረጃ ለመስተት ነው፡፡\n3. የኢህአዴግ መንግስትና የኢትዮ-ሱዳን ደንበር ጉዳይ፤\nኢህአዴግ በ1983 ዓ.ም ግንቦት ወር ስልጣኑን ከያዘ በኃላ፤ በሀገሪቱ የነበረውን አጠቃላይ የዴሞክራሲና ሰላም ጥያቄ ለመፍታት፤ መንግስታዊ መዋቅሩን ለመዘርጋት፤ የህዝብ ስልጣን ባለቤትነትን ለማረጋገጥ ወዘተ… ለመሳሰሉት ጉዳዮች ቅድሚያ ትኩረት በመስጠቱ እስከ 1985 ዓ.ም ድረስ በነዚህና በመሳሰሉት ጉዳዮች ተወጥሮ ስለነበር፤ ሱዳን ደንበር እየገፋ መሆኑን ልብ ልብ ካለው ዋል አደር ያለ ቢሆንም ፤ ለችግሩ ግን ያን ያክል ትኩረት ሳይሰጠው ቆየ፡፡ ይህን የኢህአዴግ እንዝህላልነት የተረዱት የሱዳን ባለ ስልጣናት፤ ዘመናዊ የእርሻ መሳሪያ ወደ ኢትዮጵያ ለም መሬቶች ( በተለይም አርማጭሆ፤መተማ፤ ማጠቢያና ቋራ አካባቢዎች)፤ እያስገቡ ዜጎቻቸው በስፋት እንዲያርሱ ሁኔታዎችን አመቻቹላቸው፤ ለደህንነታቸውም በርካታ የሱዳን ሰራዊት በከባድ መሳሪያ ታጅበው በተለይም በመተማ፤አርማጭሆና ቋራ፤ የእርሻ ቦታ ሰራዊት አሰፈሩ፡፡ የኢትዮጵያን ገበሬዎች ማሳደድና መግደል ጀመሩ፡፡ በተለይም ይህ ችግር ከ1986 -1987 ዓ.ም ድረስ ተባብሶ ቀጠለ፡፡ የችግሩ እየተባባሰ መሄድ ያስጨነቀው የኢትዮጵያ መንግስትም፤ በደንበር ያለው ውዝግብ በሰላማዊ መንገድ እንዲፈታ ጥረት ማድረግ ጀመረ፤ ሁኖም በሱዳኖች አሻፈረኝ ባይነት ሙከራዎች ሁሉ ሳይሳኩ ቀሩ፡፡ የሱዳን መንግስት ከአቅም በላይ በመሆን በሰላማዊ ሰው ላይ ጉዳት ማድረሱን ቀጠለበት፡፡ የሱዳን መንግስት ችግሩን በሰላማዊ መንገድም ለመፍታት ፈቃደኛ ሆኖ አልተገኘም፡፡\n4. የኃይል እርምጃ የመውሰድ አስፈላጊነት፤\nሱዳን አስቸግራለች፡፡ ስለሆነም በ1988 ዓ.ም ታህሳስ ወር ላይ የኢትዮጵያ መንግስት በህገ-ወጥ መንገድ የተወሰደበትን መሬት ለማስለቀቅ በሱዳን ላይ ጠንከር ያለ ጦርነት ከፈተ፡፡ ጦርነቱ የተካሄደው በሁመራ ግንባር፤ በአብደራፊ፤በመተማና በቋራ አካባቢዎች በጠረፍ ቦታዎች አካባቢ ሲሆን ጦርነቱ በአጭር ጊዜ ውስጥ በኛው ድል አድራጊነት ተደመደመ፡፡ በሱዳን ተይዘውብን የነበሩትን መሬቶቻችንን ለማስመለስ ተቻለ፡፡ ይህንን ሁኔታ ተከትሎ በመንግስታችን በኩል ተላልፎ የነበረው መመሪያ( ያው ቃል ቢሆንም) ሱዳኖች፤\n1. በቋራ በኩል- ከፋዝራ ወዲህ እንዳይሻገሩ፤\n2. በመተማ በኩል- የጓንግ ወንዝን እንዳይሻገሩ፤\n3. በአርማጭሆ በኩል ደግሞ ጓንግ ወንዝን፤አንገረብና ሱፍ ውሀ መገናኛውን ወንዝ እንዳይሻገሩ፤\n4. በሁመራ በኩል- እስከ ልጉዲ ድረስ ተከብሮ እንዲጠበቅ፤ የሚል ነበር፡፡\n5. የመወጠርና የማላለት አስፈላጊነት\nሱዳን አይታመንም፤ ክፉኛም ተበሳጭቶ ነበር፡፡ ስለሆነም ነቅቶ መጠበቅ አስፈላጊ ነበር፡፡ ስለሆነም ከዚህ ጦርነት በኃላ የኢትዮጵያ መንግስት በርካታ መከላከያ ሰራዊት ከዘመናዊ መሳሪያ ጋር አስፈላጊ ከሆኑ የጠረፍ ቦታዎች ላይ በማስፈር ጥበቃውን አጠናከረ፡፡ በዚህም መሰረት የኢትዮጵያና ሱዳን ግንኙነት ከ1988 ከታህሳስ ወር ጀምሮ እስከ መጋቢት ወር 19992 ዓ.ም ድረስ ተበላሽቶና ተቋርጦ ቆየ፡፡ በ1992 ዓ.ም ኢትዮጵያ ጠቅላይ ሚኒስትር( መለስ ዜናዊ) ወደ ሱዳን ሀገር ተጓዙ፡፡ ከወራት በኃላ ደግሞ የሱዳኑ ፕሬዝዳንት( ሀሰን አልበሽር) ወደ ኢትዮጵያ ጥሪ ተደርጎላቸው መጡ፡፡ ይህን ተከትሎም የኢትዮጵያ ምክትል ጠቅላይ ሚኒስትር፤በካርቱምና በገዳሪፍ ጉብኝት አደረጉ፡፡ ከዚህ በኃላ በሁለቱ አገሮች በፈረቃ ተከታታይ ስብሰባዎችና ውይይቶች ተካሄዱ፤ከነዚህ መካከል የሚከተሉት ዋናዋናዎቹ ነበሩ፡፡\n5.1. የገዳሪፍ ስብሰባ- 1993 ዓ.ም ፡\n§ በ1993 ዓ.ም በሱዳን ገዳሪፍ ክልል ልዑካን ቡድን አማራ ክልል ባለስልጣናት መተማ ሸከዲ ላይ ለ3 ቀን ያክል ስብሰባ ተደረገ፡፡ በመቀጠልም አንድ ቡድን ወደ ገዳሪፍ ተጓዘ፡፡ የዚህ ስብሰባ ( ገዳሪፍ ) ዋና አጀንዳ ነበረው፤ የሁለቱ አገር መሪዎች በተለያዩ ወቅቶች ተገናኝተው በሁለቱ ሀገር የተውጣጣ ኮሚቴ፤እንዲዋቀርና ስራ እንዲጀምር ስምመነት ስለተደረሰ የተለያዩ ኮሚቴዎችን ማዋቀር አንዱና ዋናው አጀንዳ ነበር፡፡ በዚህም መሰረት የተለያዩ ኮሚቴዎች ተዋቀሩ፡፡ የተዋቀሩት የኮሚቴ አይነትና ብዛት( በገዳሪፍ መድረክ)፤\n1. ደንበርና የፖለቲካ ጉዳይ ኮሚቴ፤\n2. የንግድ ፤የመሰረተ ልማት ኮሚቴ፤- ከበሁለቱ መንግስታት ተውጣጣ 8 ኮሚቴ አባላት ያሉት ኮሚቴ ተቋቁ ሞ ነበር፡፡\n3. የጤናና የግብርና ጉዳይ ኮሚቴ፤ ከሁለቱ አገራት የተወከሉ 6 አባላት ያሉት ኮሚቴ ተቋቁሞ ነበር ፡፡ በአጠቃላይ የገዳሪፉ ስብሰባ የተጠናቀቀው ኮሚቴዎችን በማቋቋምና ስራና ተግባራቸውን በማስቀመጥ ነበር፡፡\n5.2. የባህርዳሩ ስብሰባ-1994 ዓ.ም፡\n§ የገዳሪፍ ስብሰባ በተደረገ ከ3 ወር በኃላ ነበር የተካሄደው፡፡ የስብሰባው አላማ ቀደም ሲል በገዳሪፍ ላይ የተዋቀረው ኮሚቴ ወደ ስራው እንዲገባ የመወያያ ርዕሶችን መነሻ በማድረግ የደረሰበትን ድምዳሜ ለቡድን አባላት የጋራ ኮሚቴ እንዲቀርቡ በሚል ለኮሚቴዎቹ ርጭስ ተሰጠ፡፡ ኮሚቴው በየስራ ድርሻው ስብሰባ ጀመረ፡፡ በዚህምመሰረት የፖለቲካና የድንበር ኮሚቴውም ስብሰባውን ጀመረ፡፡ በሱዳን በኩል ቀረበው ሃሳብ፤ መሬታችን በኢትዮጵያ ተወሰደብን በተለይ ደግሞ በ1988 ዓ.ም በኢህአዴግ መንግስት ጦርነት ተከፍቶብን በርካታ ዜጎቻችን ከእርሻቸው ተፈናቅለዋል፤የእርሻ መሳሪያዎቻቸው ተወስዶባቸዋል፤ ለአንድ ምዕተ አመት ያክል ተወሰደብን መሬት እንዲመለስልን ጥያቄ ብናቀርብም ምላሽ አላገኘንም፤ ስለዚህ ይህ እልባት እስኪያገኝ ድረስ ከ1980 ዓ.ም ጀምሮ እስከ 1988 ዓ.ም ስናርሰው ነበረው መሬታችን እንዲመለስልን፤ ሌላው መሬት ጥያቂያችንም እንዲፈታልን፤የሚል አጀንዳ አቀረቡ፡፡ በኢትዮጵያ ኮሚቴ አጀንዳው ተቀባይነት እንደሌለው ተነገራቸው፡፡ ስምመነት ባለመደረሱ በቀጠሮ ታለፈ፡፡\n5.3. የገዳሪፍ ስብሰባ፡ የዚህ ስብሰባ ዋነኛ አጀንዳ የንግድና የመሰረተ ልማት ንዑስ ኮሚቴ ሪፖርት ማዳመጥ ነበር፡፡\n5.4. በሱዳን የደማዚን ከተማ ስብሰባ- 1994 ዓ.ም አጋማሽ፡\n§ ከባ/ዳር ውጤት አልባ ስብሰባ በኃላ በደማዚን ከተማ ስብሰባ ተጀመረ፡፡ በዚህ ስብሰባ የፖለቲካና የደንበር ን/ኮሚቴ በሱዳን በኩል ያቀረበው አሁንም በድጋሚ የመሬት ጥያቄ ነበር፡፡ ሱዳኖች ከወትሮው በተለየ ሁኔታ ጠንካራ ሃሳብ ያራምዱበት መድረክ ነበር፡፡ መግባበት ተፋ፤ስብሰባ ው ተቋረጠ፡፡ በማግስቱ የሁለቱ ሀገር መሪዎች የተስማመሙበት መልስ መጣ፤ “የደንበር ውዝግቡና የመሬት ጥያቄው ለተወሰነ ጊዜ እንዲቆም፤ በሚፈታበት መንገድ እንዲፈታል” ፡፡\nየኢትዮ-ሱዳን ግንኙነት እየተሸሻለ መምጣቱ\n§ የሱዳን መንግሰት ከኢትዮጵያ መንግሰት ጋር የነበረውን ተቃርኖ ለመለወጥ ከተቅላይ ሚኒስትር መለስ ዛናዊ ጋር ግንኙነት ፈተረ፡፡ ግንኙነቱም እተተናከረ መጣ፡፡ የኢትዮ-ሱዳን መንግስታ ግንኙነት በመተናከሩ እንዲሁም የኢትዮ-ኤርትራ ጦርነት በመነሳቱ ሱዳን ተቃዋሚ ድርጅቶችን ሚያግዝ ሀይል ጠፋ፡፡የሁለቱም አገር መንግስታት በተለያዩ ጊዚያት በመገናኘት ስለ ሀገራቸው ውስጣዉ ጉዳይ ሲነጋገሩ ቆይተዋል፡፡\n5.5. የአዲስ አበባው ስብሰባ- በውጭ ጉዳይ ሚኒስቴር መ/ቤት\n§ በዞህ ስብሰባ ተሳታፊ የነበሩት- የአማራ ክልል አስተዳደርና ጸጥታ ቢሮ፤ የሰ/ጎንደር አስተዳደር፤የመተማ ወረዳ አስተዳደር፤እንዲሁም ከትግራይ በኩል ደግሞ የክልሉ አስተዳደርና ጸጥታ ፤የሁመራ አስተዳደሪ፤ በጋራ የከፌደራል የውጭ ጉዳይ ሚኒስቴር የምስራቅ አፍሪካ ዳይሬክተር ነበሩ፡፡ የአዲስ አበባው- የውጭ ጉዳይ ሚኒስቴር አዳራሽ ስብሰባ ዋነኛ አላማ የደንበር ውዝግቡን ለመፍታት የሚያስችል የጋራ ኮሚቴ መቋቋም ነበር፡፡ በዚህም መሰረት 3 አጀንዳዎች ውይይት ተደረገባቸው፡\n1. የስፔሻል (Specila) ኮሚቴ ማቋቋም፤\n2. የቴክኒክ ( Technique) ኮሚቴ ፤\n3. ወደ ጥናት የሚያስገቡ ቅድመ ሁኔታዎችን ማማቻቻት( Research History for future harmony) የሚል ነበር፡፡ በእነዚህ አጀንዳዎች መሰረት ኮሚቴው እንዲቋቋም በቀጠሮ ተይዞ ስብሰባው ተጠናቀቀ፡፡ ወድያውኑ ኮሚቴዎቹ ተቋቋሙ ወደ ስራ ገቡ፡፡\n5.6. በሱዳን አፐር ናይል (ማላካን)ስብሰባ- 1995 አጋማሽ፡\n§ የደንበር የጋራ ልማት ኮሚቴ ከአሶሳ ስብሰባ በኃላ በሱዳን ማላካን ላይ ስብሰባ ተጀመረ፡፡ በዚህ ስብሰባ ላይ ትኩረት ያደረገው አሶሳ ላይ ተደረሰው ስምምነት በተግባር ዋሉና ያልዋሉትን መገምገም ነበር፡፡ በዚህ ላይ የጠረፍ የፀጥታ ኮሚቴ እንቅስቃሴ ፤የጠረፍ ንግድ ፈቃድ እየተሰጠ ያለ መሆኑን ሪፖርት ቀርቦ ከተገመገመ በኃላ የነጭ አባይ ወንዝ ጉብኝት ተደርጎ ስብሰባው ተጠናቀቀ፡፡\n5.7. የመቀሌው ስብሰባ -1996 ዓ.ም መጀመሪያ፤\n§ የደንበርና የልማት ኮሚቴው ስብሰባ መቀሌ ላይ ሲጀመር ዋነኛው አጀንዳው የነበረው በመሰረተ ልማት ንኡስ የጋራ ኮሚቴ የቀረበውን ሪፖርት መገምገም መነበር፤ አደረገው፡፡ይሁን እንጅ በሱዳኖች በኩል ነገሩን እንደ አዲስ በማንሳት እልባት እስኪገኝ ከ1980-1988 ዓ.ም ስናርሰው የነበረው መሬታችን ይመለስልንና እንድናርስ እንሁን የሚል ነበር፡፡ ይሁን እንጅ በዚህ ነጥብ ስምምነት ሳይደረስ ቀረ፡፡\n5.8. በሱዳን ስናር ከተማ ስብሰባ- 1996 ዓ.ም አጋማሽ፡\n§ ከመቀሌው ስብሰባ በኃላ ሱዳን ውስጥ ስናር ከተማ ውስጥ የተደረገው ስብሰባ በአይነቱ ካሁን በፊት ከተደረጉት ስብሰባዎች የተለየ ነበር፡፡ በቀጥታ በሱዳን በኩል የቀረበው ሃሳብ ለ10 አመታት ያክል ስናርስው የነበረው መሬታችን ይመለስልን፤ በስፔሻል ኮሚቴ ከተጠና በኃላ ጥናቱ ወደ ኢትዮያ የሚል ከሆነ ለኢትዮጵያ ይሆናል፤ ወደ ሱዳን ከሆነ ደግሞ ወደሱዳን ይሆናል፤ እስከዛው ድረስ ግን እኛ ማረስ አለብን የሚል ነበር፡፡ አሁንም ስምመነት አልተደረሰም፡፡\n6. የቴክኒክ ኮሚቴው ስራውን እንዲጀምር ስለመታዘዙ፤\nበካቲት ወር 1995 ዓ.ም ስፔሻል ኮሚቴ ካርቱም ላይ ስብሰባ ካደረገ በኃላ ወድያውኑ የሁለቱ ሀገሮች ቴክኒክ ኮሚቴ ስራውን እንዲጀምር ታዘዙ፡፡ በመጀመሪያው ምእራፍ አወዛጋቢ በሆነው መሬት ላይ ማን እንደሚያርሰው ፤ከመቸ ጀምሮ እንደሚያርሰው፤መሬቱ ምን አይነት ምረት ያመርታል…ወዘተ ሚል መጠይቅ ሲኖው ፤ይህ መጠይቅ በሱዳንና በኢትዮጵያ ቴክኒክ ኮሚቴ በጋር የሚሞላ ነው፡፡ በዚህም መሰረት ቴክኒክ ኮሚቴው በመተማ ምእራብ በኩል በቲሀ፤ በጀበል ስኳር፤ በመርትርሀድ፤ በአስከኒት፤ምዝገባ ተካሂዶ፤95% የሚሆነው አወዛጋቢ መሬት በኢትዮጵያ አርሶ አደሮች እጅ መሆኑ ተመዘግቦ ተያዘ፡፡ 5 % ሚሆነው አወዛጋቢ መሬት ደግሞ በሱዳን ገበሬዎች እጅ እንደሚገኝ ተመዘገበ፡፡ ሱዳኖች ስራውን ለማደናቀፍ ሰበብ መፈለግ ጀመሩ፡፡ሁኖም ሁለቱ መንግስታት መመሪያ ሰጥው ስራው ቀጠለ፡፡\nበዚህም መሰረት በሎሚናት፤ማሪያምና መተማ ዩሀንስ ዳር ያለው እርሻ መሬት ጥናት ተካሄደ፡፡ በዚህ አካባቢ ካለው ሰፊ እርሻ መሬት 96% ያህሉ ኢትዮጵያ አ/አደሮች መሬት መሆኑን ከተሟላ መረጃ ጋር በማቅረብ በኢትዮጵያ አ/አደሮች ስም፤4% የሚሆነው ደግሞ በሱዳን አ/አደሮች ስም ተመዘገበ፡፡ አሁንም በሱዳን ቴክኒክ ኮሚቴ የፈለጉትን ያክል መሬት ሳያገኙ መቅረታቸው የተለያዩ ምክንያቶች እያቀረቡ ስራው እንዲቋረጥ ፈልገው ነበር፤ ነገር ግን አልተሳካላቸውም ጥናቱ ተጠናቀቀ፡፡\n7. አባይ ፀሀየና የደለሎ መሬት\nይህ አካባቢ ከአብደራፊ መሬት ጋር ተያያዘ ሲሆን በጣም ሰፊና ገና ያልተነካ፤ድንግል መሬት ነው፡፡ ከዚህ ቦታ ቀደም ሲል ከ1980-1988 ዓ.ም መጀመሪያ ድረስ ሱዳን ባለሀብት በሱዳን መከላከያ ሰራዊት ታጅቦ በህገ ወጥ መንገድ ገብተው ሰፋፊ እርሻ መሬት ይዘው ሲተቀሙበት ቆይተው፤በ1988 ዓ.ም ታህሳስ ወር መጨረሻ እንዲወጡ ተደርገው ነበር፡፡ ከ1988-1995 ዓ.ም የኢትዮጵያዊያን ባለሀብቶችና ከ 5 ሽህ በላይ አ/አደሮች በዚህ አካባቢ ያርሱ እንደነበር ይታወቃል፤ከነዚህ መካል ንብረተንቱ የብአዴን የነበረው ዘለቀ እርሻ ልማት ከ23 ሽህ ሄ/ር በመሬት በላይ ይዞ ከ1988-1995 ዓ.ም ሲያለማ ቆይቷል፤ በኃላ ድርጅቱ ዘግቶ ወጣ፡፡ ከዚህ ውጭ ከ10 ሽህ ሄር በላይ የሚሆነው መሬት በደን የተሸፈነ ነበር፡፡ በዚህ መሬት ምዝገባው ሲጀምር፤ በሙሉ በኢትዮጵያዊያን አ/አደር እጅ ያለ መሆኑን ሲያውቁና መረጃ ሲቀርብላቸው በሱዳን ቴክኒክ ቡድን ያቀረቡት ሃሳብ ይህ መሬት በኢትዮጵያዊያን ገበሬዎች ብቻ መመዝገብ የለበትም፤ከ1980-1988 ዓ.ም በዚህ አካባቢ የሱዳን ባለሀብቶች ሲያርሱ ነበር የሚል መከራከሪያ አቀረቡ፤ለምሳሌ የሚከተሉትን ዘረዘሩ፤\n1. አቶ ጀባር፤\n2. ሙሀማድ- አቶ ጀባር ወንድም ፤\n3. አቶ ሀምዛ፤\n4. አቶ ኑርሁሴን፤\n5. አቶ ከማልአረቢ፤\n6. ድፋሻ ሻቢያ ማህበር፤\n7. ሱዳን አረቢክ ሸሪክ ማህበር ፤\n8. እንዲሁም እስከ 100 የሚደርሱ የሱዳን ተራ ገበሬዎች ለ10 አመት ያክል በእጃቸው የነበረውን መሬት የኢትዮጵያ መንግስት ያላግባብ ስላፈናቀላቸው፤እነዚህ መሬት መመለስና በራሳቸው ስም መመዝገብ አለበት፤ ይህ ካልሆነ ግን ስራውን አቋርጠን መውጣታችን ነው የሚል ሃሳብ አቀረቡ፡፡ ችግር ተፈጠረ፡፡ ሁለቱ መንግስታ ሰስራው ለጊዜው ይቁም አሉ፤ ስራው በቋራ ተጀምሮ ጥሩ እየሁደ ቆይቶ ደለሎ ሲደርስ ቆመ፡፡\n8. ከገላባት እስከ ደለሎ በሄሊኮፕተር- 1995 ዓም መጨረሻ፡\nሚያዝያ ወር መጨረሻ ላይ 5 ያህል የኢትዮጵያ ባለስልጣናት በሄሊኮፕተር ከሱዳኗ ከተማ ገላበት ይገባሉ፤ ከዚያ ወደደለሎ፡፡ እንዲሁም 5 ያህል የሱዳን ባለስልጣናት በተመሳሳይ ሁኔታ በሄሊኮፕተር ደለሎ ደረሱ፡፡ ከቡዙ ውይይትና ጭቅጭቅ በኃላ፤ አቶ አባይ ፀሀየ “ደለሎ ቁጥር 2፤ 3፤4 እና 5 የሚባለው ቦታ ለጊዜው የሱዳን ገበሬዎች እንዲሰጥና እንዲያርሱት ይሁን፤የሚል ቀጭን ትእዝ ሰጠ ተፈጸመ፡፡\nደለሎን መሬት እንስጥ ተከትሎ የመተማ ካቢኔ ውይይት፤\n1. እኛ እጃችንን መስደድ አይገባንም ፤የታሪክ የታሪክ ተጠያቂ አንሆንም ይሉ ነበር፡፡\n2. ዘመቻ “ማጤ ቀደም” በደለሎ በረሀ!ማስፋፈት፤ይህ ማለት አ/አደሩ ወደ ደለሎ በመዝመት መሬቱን ቀድሞ የያዘ ገበሬ እንዲጠቀምበት የማድረግ ዘዴ ነው፡፡\nየሰ/ጎንደር ዞን አስተዳደር በመተማ አመራር ድርጊት ስለመቆጣቱ፤\n§ ለሱዳን ይሰጥ የተባለውን መሬት ለአ/አደሮች የሰጠው አካል በአስቸኳይ ይጣራ!\n§ የበርካታ የዞን አመራሮች ዘመቻ ወደ መተማ ፤\n§ የሙሉአለም ካቢኔ መፈረካከስና ሙሉአለምን አጋልጦ የመስጠት ሁኔታ መፈጠሩ፤\n§ አሳፋሪው የሙሉአለም ገሌ ክስና የ7 አመት እስራ ቅጣት፤\nየነ አቶ አባይ ፀሐየ ውሳኔ በአማራ አ/አደሮች ላይ ጥሎት ያለፈው ጦስ ፤\n§ ህውሀት አማራን ለተደጋገሚ በደል ዳርጎታል ፡፡ ለምና ታሪካዊ መሬቶቹን(ወልቃይትን፤ ሁመራን፤ጠለምትን፤ ራያን፤መተከልንና ሌሎቹን የአማራ እርስቶች) ከአማራ ቆርጦ ወደ ትግራይ ወስዷል፤ ወይም ወደ ሌሎች ክልሎች አስወስዷል፡፡ ህወሀት ይህ አልበቃው ብሎ አማራ ከሱዳን ጋር በሚዋሰንባቸው ቦታዎች ሁሉ የአማራን መሬት ለሱዳን አሳልፎ ለመስጠት ተንቀሳቅሷል፡፡ በዚህ በኩል አባይ ጸሀየ ዋነኛው መሀንዲስ ነው፡፡ አቶ አባይ ተክሎብን የሄደው ጦስ ይሄው ዛሬ ለአ/አደሮቻችን መቅሰፍት እንደሆነ ቀጥሏል፡፡\n9. የአርማጭሆ ነገር፤\nየአርማጭሆ አማራ ለመሬቱ ሟች ነው፡፡ አርማጭሆን ዳር ደንበር ከጥንት ጀምሮ አስከብሮ ኖሯል፡፡ ስለሆነም የአርማጭሆ ህዝብ በሱዳን በኩል የቀረበው መሬት አምጡ ጥያቄ፤ እንደ እግር እሳት እየፈጀውም ቢሆን ፤ጉዳዩን በንቃት መከታተል ጀመረ፡፡ ይህ አሁን ጓንግ ወዝን በመሻገር ሱዳን የይገባኛል ጥያቄ ሚያነሳበት መሬት ፤ለረዥም ጊዜ በኢትዮጵያዊያን አ/አደሮች እጅ የኖረ፤መሆኑን አ/አደሩ ከልምዱ ያውቀዋል፡፡ ይሁን እንጅ ሱዳኞች በአርማጭሆ ግንባር ያነሱት የመሬት የይገባኛል ጥያቄ ልክ እንደ መተማና ቃራው ሁሉ በጥናት ላይ ተመስርቶ መፈታት ነበረበትና፤ ልክ በመተማና በቋራ አካባቢዎች እንደተከናወነው ሁሉ በአርማጭሆም በተመሳሳይ መንገድ ተተገበረ፡፡\nበሂደት እንደተረዳሁት በአርማጭሆ ግንባር በተካሄደው የማካለል ስራ፤ በአርማጭሆ ግንባር በ1988 ዓ.ም በጦርነት ያስከበርናቸውን አንዳንድ ቦታዎች አሁንም አስከብረን የቀጠልን መሆኑን አውቂያለሁ፤ ይህም ጓንግ ወንዝን ተከትሎ ከአሲራ እስከ ሱፍ ውሀ ያለውን መሬት እንደሚሸፍን ተገንዝቢያለሁ፡፡ ይሁን እንጅ በእጃችን ገብቶ የነበረ በርካታ መሬት ግን እንደገና በሱዳኖች እጅ መግባቱን ሰምቻለሁ፡፡ በዚህ በኩል ለጊዜው በሱዳኖች እጅ መልሶ የገባውን የመሬት ስፋት መረጃ ባላገኝም፤ሰፊ መሬት እንደተሰጠ ግን መረጃዎች አሉ፡፡ የተሰጡት መሬቶችም በዋናነት በስናር፤ኮር ሁመር፤ኮረደም አካባቢዎች ናቸው፡፡ ይህም ማለት ጓንግ ወንዝን እያካለለ ወደ ኢትዮጵያ ገባ በማለት፤ ከአሲራ እስከ ስናር( ደለሎ ቁጥር 1 ድረስ ያለውን ያካትታል) ማለት ነው፡፡\nየአርማጭሆ ህዝብ መሬቱን አሳልፎ ላለመስጠት ያደረጋቸው ዋና ዋና ተጋድሎዎች፤\n1. መሬታችንነ አሳልፈን አንሰጥም የሚል ተደጋገሚ ቁጣ፤\n2. በዞን አመራሮች ፊት ጥይት በመተኮስ ቁጣን መግለጽ፤\n3. የከሸፈው የሱዳን ከተሞችን የማቃጠል ዘመቻ፤\n10. የጥምር ኃይል (Joint Force)፤ ማቋቋም ሌላው የአማራን መሬት ለሱዳን አሳልፎ የመስጠት ዘዴ፤\nበኢትዮ-ሱዳንን ደንበር አካባቢ ያለው ውዝግብ አንዴ ሞቅ፤ሌላ ጊዜ ቀዝቀዝ እያለ ዘልቋል፡፡ አንዳንዴ በሚከሰቱ የደንበር ላይ ግጭቶች፤በሁለቱም ወገን ከባድ ጉዳቶች ተስተናግደዋል፡፡ በተለይም በሱዳን በኩል ጥቃቱ በመደበኛ ወታደርና በካባድ የጦር መሳሪያ ተደግፎ ስለሚፈጸም በአማራ አ/አደሮች ላይ ተከታታይና ከባድ ጉዳቶች ተስተናግደዋል፡፡ የግጭቱን እየተባባሰ መሄድ ተከትሎ የሁለቱ መንግስታት በደንበሩ አካባቢ ከእንቅስቃሴ ነጻ የሆነና ቦታ እንዲመረጥ፤ በተወሰኑ ቦታዎችም የሁለቱ መንግስታ ሰራዊት በመስፈር የፀታውን እንዲቆጣጠር ስምምነት ተደረሰ፡፡ በዚህም መሰረት በመጀመሪያ ላይ የጥም ጦሩ ሚሰፍርባቸው አራት ቦታዎች ተመረጡ፡\n1. በአርማጭሆ ግንባር— አቡጢርና የመሰረት መቅረጫ( በረከት ኑሪ አጠገብ)፤\n2. በመተማ ግንባር—-ቲሀ፤\n3. በቋራ ግንባር ——-ሰኞ ገበያ( ሱዳኖች ጀበል ከለዋ እንደሚሉት ሰምቻለሁ)፡፡\nበዚህ መሰረት ፕሮፖዛሉ ከተሰራ በኃላ ወደ ተግባር ለመግባት ይቻል ዘንድ የሚመለከታቸው አካላት መፈረምና ስምምነት መግለጽ ነበረባቸው፡፡ ይህም ተደረጋው ሱዳን ውስጥ ገዳሪፍ ከተማ በተደረገው ስብሰባ ላይ ነበር፡፡ በዚህ ወቀት የአማራ ክልል ተወካዮች ( የአሁኑ ፕሬዝዳንታችን እንደመሩት አውቂያለሁ)፤ የተለያዩ ጥያቄዎችን አነሱ፡ አንደኛ ነብስ ገበያና ጀበል ከለዋ የሚባሉት ሁለት ቦታዎች አንድ ናቸው፤ ትክክለኛ መጠሪያውም ነብስ ገበያ ነው የሚባልና ይስተካከል፤አንድ ቦታ መሆኑ ይታወቅ አሉ፡፡ ሱዳኖች አይደለም ሁለቱ ቦታዎች የተለያዩ ናቸው አሉ፤በዚሁ ታለፈ፡፡ ሁለተኛው ነገር ደግሞ፤- አቡጢር፤ የመሰረት መቅረጫ እንዲሁም ቲሀ የተባሉት ቦታዎች በኢትዮጵያ መሬት ውስጥ የሚገኙ እንጅ ቦረደር ላይ ስላልሆኑ እነዚህ ላይ የጥምር ኃይል ሊሰፍር አይገባም፤ በተለይም አቡጢር የሚባለው ቦታ ከደንበራችን እስከ 30 ኪ.ሜ ገባ ብሎ እንደሚገኝ፤ለማስረዳት ተሞከረ፡፡ በወቅቱ ለፊርማ ቀርቦ ነበረው ሰነድ በአማራ ክልል ተወካዮች ባቀረቡት ጥያቄ መሰረት ጉዳዩ እንዲያድር ተደረገ፤ ማታ ለገድሻ ነገሩ በደንብ ተነግሮታል፤አሁን ነገሩ በደንብ ገብቶታል፡፡ ገድሻም በበነገታው ይህን ጉዳይ አሁን አልፈርምም በጥናት ይታይና እንደገና እናየዋለን በማለቱ ለጊዜው መሬታችንነ አሳልፎ ለመስተት ታስቦ የነበረውን ሙከራው አከሸፈ፡፡ በዚህም መሰረት፤አቡጢር፤ መሰረት መቅረጫና ቲሀ አካባቢ ታስቦ የነበረው የጥምር ሀይሉን የማስፈር እቅድ ሳይሳካ ቀረ፡፡ ሁኖም ወቅቱ የመከላከያ ሚኒስትር የነበሩት አቶ ሲራጅ ፈጌሳ እና ኢታማጆር ሹሙ የነበሩት ጀኔራል ሳሞራ የኑስ የጥምር ሀይሉ ስለሚሰፍርባቸው ቦታዎች ሰምምነት መፈረማቸው ታውቋል፡፡\nይሁን እንጅ ሰኞ ገበያ ላይ ታስቦ የነበረው የጥምር ኃይል የማስፈር እቅድ ለሱዳኖች በሚያመች መልኩ ተከናዋነ፡፡አስቀድሞ የተፈራው የነብስ ገበያ ነገር ተደራራቢ ሁኖ ተገኘ፡፡ ሁለቱ ሰራዊት ሰፈሩ፤የኢትዮጵያ ሰራዊት ከነብስ ገበያ እንዲወጣ ተደረገ፡፡ ከዚህ ጊዜ ጀምሮ ይሄው ይህ ከባቢ የግጭት ማእከል ሁኖ ቀጥሏል፤አ/አደሩ ተረጋግቶ አያርስም፤ የአማራ ገበሬዎች ይገደሉበታል፡፡\n11. የኢትዮ-ሱዳን የደንበር ውዝግብና\nእውነት ነው በሁለት አገሮች መካከል የሚነሳ የደንበር ውዝግብ ባለቤቱ የፌደራል መንግስት ነው፡፡ ይሁን እንጅ ክልሎችም ድርሻ ነበራቸው፡፡ በዚህ በኩል የብአዴን መንግስት በኢትዮ-ሱዳን የደንበር አፈታት ጉዳይ ቀጥተኛ ተሳትፎ ነበረው፡፡ በስፔሻል ኮሚቴ፤በቴክኒክ ኮሚቴ፤ወዘተ ተሳትፏል፡፡ አባይ ፀሀየ የደለሎን መሬት ለሱዳኖች ሲሰጥ የብአዴን ከፍተኛ አመራሮች አብረው ነበሩ፡፡ ስለሆነም በዚህ በኩል ለሚነሳ ጥሩም ሆነ ጥሩ ያልሆነ ነገር የብአዴን አመራር፤ ለጥሩ ስራው ምስጋና፤ እንዲሁም ጥሩ ላልሆነው ስራው ሙሉ ሀላፊነት አለበት፡፡\n§ ዘለቄታዊ መፍትሄ ያስፈልገናል፡፡ ለዚህ ደግሞ መፍትሄው በ1988 ዓ.ም በጃችን አስገብተነው የነበረውን መሬት መልሰን በእጃችን ማስገባት ነው፡፡ እኔ ከልምዴ እንዳየሁት በተለይም በአርማጭሆ ግንባር፤ የአርማጭሆ ህዝብ ኳንግ ወዲህ ሱዳን ተሸግሮ እንዲያርስ ይፈቅድለታል ብየ አልገምትም፤ ምን አልባት መሬቱ በሱዳናዊ ገበሬ ስም ሁኖ ተጠቃሚው ግን የኛ ገበሬ ሊሆን ይችላል( በኪራይ)፡፡ ከዚያ ውጭ ሱዳን ጓንግ ወንዝን ተሸግሮ ያመርታል ብሎ መገመት እጅግ ከባድ ነው፡፡ በመተማና ቋራ ያለው ስሜትም ተመሳሳይ መሆኑን ሰምቻለሁ፡፡\n§ ስለሆነም በ1988 ዓ.ም ለምን ወደ ጦርነት ገባን? መሬታችን ማስመለስ የሚለው ዋነኛ አጀንዳችን አልነበረንም? ታድያ ዛሬ ምን ተፈጠረና ደም ገብረን ያስመለስነውን መሬት አዙረን እንመልሳለን? ሲሆን -ሲሆን ውዝግቡን በሰላም እንፍታው፤ ካልሆነና መሞታችን ካቀረስ መሬታችንን ይዘን መሞቱ አይሻለንም?\n§ በዚህ በኩል ኢህአዴግ መሰረታዊ ስህተት ፈጽሟል፤ከኤርትራና ከኢትዮጵያቂያን አማፂያን የሚመጣን ተቃውሞ፤ በሱዳን አማካኝነት ለመመከትና ለማርገብ ሲል ያልተገባ ተግባር ውስጥ ገብቷል፡፡ ስለዚህ ማስተካከል ይገባል፡፡ ባለኝ መረጃ መሰረት የደለሎ ጉዳይ በጊዚያዊነት ነው የተሰጠ ስለሚባል፤ በቃ ጊዜው አልፏል ይመለስ፡፡ እንዲሁም በ1988 ዓ.ም በጃችን ከገቡ በኃላ ዙረው በሱዳን እጅ እንዲገቡ የተደረጉት መሬቶች በህውሀት ሰዎች ሴራ የተፈጸመ በመሆኑ፤ አንቀበለውም፡፡ ይህን ጉዳይ ብአዴን ለዶ/ር አብይ በተገቢው ማስረዳት አለበት፡፡ እኔ ባልኩት አቅጣጫ ችግሩ እንዲፈታም ብአዴን በግንባር ቀደምትነት መንቀሳቀስ አለበት፡፡


የዲጂታል ኤፍ ኤም ራዲዮ አስተላላፊ የሥራ መርህ ምንድነው? - CZH / Fmuser Fm Transmitter የቻይና አቅራቢ እውቂያ: lanyue whatsapp: +86 13602420401 SKYPE: lanyue99991\nመኖሪያ ቤት » ዜና » የዲጂታል ኤፍ ኤም ራዲዮ አስተላላፊ የሥራ መርህ ምንድነው?\nዲጂታል ኤፍ ኤም አስተላላፊ ከአናሎግ ኤፍ ኤም አስተላላፊ አስፈላጊ ልዩነት አለው ፡፡\nለአጭሩ አናሎግ ኤፍ ኤም አስተላላፊ VCO + PLL አናሎግ ቴክኖሎጂን ይጠቀማል ፣ ዲጂታል ኤፍ ኤም አስተላላፊው የ DSP + DDS ሶፍትዌር ገመድ አልባ ሬዲዮ ዲጂታል ቴክኖሎጂን በመጠቀም ከዚህ በታች እንደሚታየው ስዕላዊ መግለጫው-\nዲጂታል ኤፍኤም አስተላላፊው 6 የሞዴል ክፍሎችን ይ includesል-የድምፅ የምልክት ግብዓት ሞጁል; ዲጂታል ምልክት ሂደት ሞዱል; ዲጂታል ኤፍ ኤም ሞዱተር እና ባንድ ማለፊያ ማጣሪያ ሞዱል; የውፅዓት ማጉያ ማጉያ እና ዝቅተኛ-ማለፊያ ማጣሪያ ሞዱል; የሰው-ማሽን በይነገጽ እና የግንኙነት ሞዱል እና የኃይል አቅርቦት እና የወረዳ ሞዱል።\nየድምፅ የምልክት ግብዓት ሞዱል የኦዲዮ ግብዓት ምልክት እና ዲጂታል ድምፅ (AES / EBU) የግብዓት ምልክት ይቀበላል ፡፡ የአናሎግ የድምፅ ምልክት ወደ ዲጂታል ኦዲዮ በ (ኤ / ዲ) ለዋጩ ፣ ከዚያ DSP ን ያስገቡ ፡፡ ዲጂታል ድምፅ ግብዓት DSP በቀጥታ። ዲSP የትኛውን ምልክት የግቤት ድምጽ ምልክት ሊሆን እንደሚችል ይመርጣል።\nዲጂታል ምልክት ሂደት ሞዱል-ይህ በ Exciter / Transmitter ውስጥ ቁልፍ አካል ነው ፣ ኮርቱ ከፍተኛ አፈፃፀም 550 ሜኸ ዲጂታል ሲግናል አንጎለ ኮምፒውተር (ዲኤንኤስ) ነው ፣ ይህ ዲኤንኤስ ለማስተካከል በሶፍትዌር እና በሂደት በዲጂታል ድምፅ ምልክት ሊሠራ ይችላል ፣ ዲጂታል ማጣሪያ; ዲጂታል ቅድመ-ትኩረት; ዲጂታል አብራሪ ይከሰታል ዲጂታል ስቴሪዮ ኮድ መስጠትን ፣ ከዚያ ስቲሪዮ ጥንቅር ምልክት ፍሰት ፍጠር ፣ ከሂሳብ ስራ በኋላ ፍሰቱ በኤፍኤም የኤተርተር ፍሰት ቤዝ ፍሰት ይቀየራል ፣ እሱ ዲጂታል ኤፍ ኤም ፍሰት ምልክት ነው ፣ ይህ የፍሰት ምልክት ወደ 1000 ሜኸኸር ቀጥተኛ ዲጂታል ሲንቲዬዚዘር (ዲዲኤስ) ይላካል። ፣ ከዚያ ወደ FM RF ምልክት ይቀይሩ።\nዲጂታል ኤፍ ኤም ሞዱተር እና ባንድ ማለፊያ ማጣሪያ ሞዱል-የዚህ ክፍል ዋና ቀጥታ ዲጂታል ሲንቲነሺየስ (ዲ.ኤስ.ኤ) ነው ፣ ዲጂታል ኤፍኤም ፍሰት ምልክትን ከ DSP ይቀበላል ፣ ከዚያ ወደ ዲጂታል ኤፍኤም አር ኤፍ ምልክት ምልክቱ በቀጥታ ቀጥተኛ የቀጥታ ድግግሞሽ አተያይ ፣ በውስጠኛው ዲጂታል / አናሎግ ቀያሪ አናሎግ ኤፍኤም ሞጁል ምልክት ሊፈጥር ይችላል ፣ በመጨረሻም የተጣራ ኤፍ ኤም አር ኤፍ ምልክት ከ ‹ባንድ-ማለፊያ› ማጣሪያ ያግኙ ፡፡\nየውፅዓት የኃይል ማጉያ እና ዝቅተኛ-ማለፊያ ማጣሪያ ሞዱል ይህ ክፍል ተዘግቷል ራስ-ሰር Gain Control (AGC) FM RF የኃይል ማጉያ እና ዝቅተኛ-ማለፊያ ማጣሪያ ወረዳ። የቅንጅት ውፅዓት ኃይል በረጅም የሥራ ጊዜ ውስጥ የተረጋጋ መሆኑን ሊያረጋግጥ ይችላል።\nሰው-ማሽን በይነገጽ እና የግንኙነት ሞዱል ይህ ክፍል Exciter / አስተላላፊ የሰው-ማሽን በይነገጽ ለማስኬድ አንድ ከፍተኛ አፈፃፀም ሲስተም-ላይ-ቺፕስ (SOC) ይጠቀማል ፡፡ የክዋኔ ውሂብ አሰባሰብ; የደወል መከላከያ; ግንኙነት እና ሌሎች ተግባራት ፡፡ ሁሉም የአሠራር ቅደም ተከተል በቁልፍ ግቤት ነው ፣ ኤል. ሲ.ዲ. ማያ ገጽ እና የብርሃን ማሳያ የትራንስፖርት ሁኔታ ፡፡ ለመረጃ ስርጭት እና ለርቀት መቆጣጠሪያ ተግባር RS232 / RS485 / CAN / TCPIP የግንኙነት በይነገጽ ሊጠቀም ይችላል ፡፡\nየኃይል አቅርቦት እና የወረዳ ሞዱል በትራንስተተር ውስጥ ለእያንዳንዱ የሥራ ክፍሎች ዲሲ የተረጋጋ የ voltageልቴጅ ኃይል ይሰጣል ፡፡\n«የቀድሞው: የዲጂታል ኤፍ ኤም አስተላላፊ ጥቅሙ ምንድነው?\nኢኮኖሚያዊ ሲኖክኖይስ ኤፍ ሲ ሲ ሲ : ቀጣይ »


የሰው ዘር ጭፍጨፋ በአዲስ አበባ (በጥበቡ በለጠ) | EthioReference >\n4:34 pm - Sunday October 18, 3761\nPosted by admin\t| 18/02/2018 | Comments Off on የሰው ዘር ጭፍጨፋ በአዲስ አበባ (በጥበቡ በለጠ)\n“እርሷን አሁን ከመሬት አፈር ይዛ የተነሳችውን ደም እግዚአብሔር አየ፤ ሊፈርድ ነው፡፡ ይህ ክፉ ስራችሁ በጭካኔ ሕዝቡን የሰው ሕይወት በማጥፋት ትጫወታላቸሁ፡፡ የገደላችኋቸው ወገኖቻችን ቀለበት በሲባጐ ሰክታችሁ መዝናችሁ ወሰዳችሁ፡፡ ደማችንን መሬቱ መጠጠው፤ ሬሳውም እንደ ገለባ ተከመረ፡፡ ስትገድሉ እግዚአብሔር ሊፈርድባችሁ ነው፡፡ ይኸው አሁን የእግዚአብሔር ሚዛን ሞላ፡፡ እንግዲህ ኢትዮጵያን ከቶ አትገዙም፡፡ እኔንም አሁን ልትገድለኝ ነው”\nበየአመቱ የካቲት 12 ቀን ሲደርስ ከማስታውሳቸው የዚህች አገር ባለውለተኞች መካከል ተመስገን ገብሬ አንዱ ነው፡፡ ይህ ሰው ሀገሩ ኢትዮጵያ በፋሽስቶች እንዳትወረር ብዙ ትግል አካሂዷል፡፡ ከወረራው በኋላም በአርበኝነት ተሰማርቶ የፋሽስቶችን ግብአተ-መሬት ካፋጠኑ የኢትዮጵያ ታላላቅ ደራሲያን መካከል ከግንባር ቀደሞቹ አንዱ ነው፡፡ ተመስገን ገብሬ በ1901 ዓ.ም ጐጃም ደብረማርቆስ ከተማ ነው የተወለደ፡፡ ታህሳስ 15 ቀን 1941 ዓ.ም በ40 ዓመቱ አረፈ፡፡ በትምህርቱ እጅግ ጐበዝ የሚባል በመሆኑ ገና በ15 ዓመቱ የቅኔ መምህር ሆኖ ነበር፡፡ በቤተ-ክህነት ትምህርት በዚህ እድሜ የቅኔ መምህር የሆነ ሰው ከተመስገን ሌላ አልተገኘም ይባላል፡፡\nይህ ሰው በ1918 ዓ.ም ወደ አዲስ አበባ መጥቶ የዘመናዊ ትምህርቱን በስዊድሽ ሚስዮን ተከታትሎ ጨርሷል፡፡ በ1920ዎቹ ውስጥ ጣሊያን ኢትዮጵያን ከመውረሯ በፊት ወረራው ለኢትዮጵያ እንደማይቀር በማወቅ በየአደባባዩ ሕዝብን እየሰበሰበ አንድ እንዲሆንና ጠላትን እንዲመክት ያስተምር ነበር፡፡ በአንድነቷ የጠነከረች ኢትዮጵያን ለመመስረት ብርቱ ትግል አድርጓል፡፡\nተመስገን የኤርትራ ድምፅ የሚሰኝ ጋዜጣ ዋና አዘጋጅም ነበር፡፡ የአልጋ ወራሽ አስፋው ወሰን ኃይለስላሴ የቤት ውስጥ መምህርም ነበር፡፡ በኢትዮጵያ የመጀመሪያው አጭር ልቦለድ የሚባለው የጉለሌው ሰካራም መጽሐፍም ደራሲ ነው፡፡ በአማርኛ ቋንቋ ችሎታውና በአፃፃፍ ቴክኒኩ እጅግ የተዋጣለት ደራሲ መሆኑን ሃያሲያን ይናገራሉ፡፡\nተመስገን ገብሬ በኢጣሊያ ወረራም በፋሽስቶች ሊገደሉ ከሚፈለጉ ኢትዮጵያዊያን መካከል አንዱ ነበር፡፡ በተለይ ደግሞ የካቲት 12 ቀን 1929 ዓ.ም አብርሃ ደቦጭ እና ሞገስ አስገዶም ግራዚያኒ ላይ ቦምብ ወርውረው ካቆሰሉት በኋላ ፋሽስቶች 30 ሺ ያህል የሚገመት የአዲስ አበባን ሕዝብ ጨፍጭፈዋል፡፡ ጣሊያኖች እነ አብርሀ ደቦጭ ግራዚያኒን ለመግደል ያሴሩት በተመስገን ገብሬ ግፊት ነው ብለው በማመናቸው በዋና ጠላትነት ይፈልጉት ነበር፡፡ በዚያን ወቅት ተመስገንም በአጋጣሚ በፋሽስቶች እጅ ይወድቃል፡፡ ግን ተመስገን ገብሬ መሆኑን አላወቁም፡፡ ስሙን ሸሸጋቸው፡፡ እሱንም ሊገድሉት እስር ቤት ባስገቡት ወቅት ጣሊያኖች ኢትዮጵያዊያኖችን ሲጨፈጭፉ በዓይኑ አይቷል፡፡ ከዚህም ጭፍጨፋ በተአምር አምልጦ ወደ ሱዳን ይሰደዳል፡፡\nተመስገን ገብሬ ይህን የየካቲት 12 ቀን 1929 ዓ.ም የተደረገውን ጭፍጨፋ እና በአጠቃላይ በርሱ ሕይወት ዙሪያ ያለውን ውጣ ውረድ ሕይወቴ በሚል ርዕስ ፅፎታል፡፡ ይህን መጽሀፍ በ2000 ዓ.ም የአርትኦት ስራውን የሰራነውና እንዲታተም ያደረግነው እኔ እና ደረጀ ገብሬ እንዲሁም የተመስገን ገብሬ ልጅ ሲስተር ክብረ ተመስገን መሆናችንን በዚህ አጋጣሚ መጥቀስ እወዳለሁ፡፡ ከዚሁ መጽሐፍ ውስጥ የተወሰነውን ክፍል በመውሰድ በወቅቱ ምን ዓይነት ግፍ እንደተፈፀመ ለማስታወስ እሞክራለሁ፡፡ ተመስገን ጭፍጨፋውን በተመለከተ በወቅቱ ለንደን ለሚገኙት ለጃንሆይም ያየውን ጽፎላቸው ሲያነቡት አልቅሰዋል፡፡ ምን ይሆን ለጃንሆይ የፃፈላቸው? ከብዙ በጥቂቱ የሚከተለውን ይመስላል፡-\n“ከሦስት ቀን የከተማ ጥፋት በኋላ ከሆለታ የመጡ የፋሽስት አውሬዎች በሚመለሱበት ካሚዮን በኋላው በኩል አቶ አርአያን እግራቸውን ጠርቅመው አሰሯቸው፡፡ ካሚዮኑ ሳይጐትታቸው “እኔ ወደ ሰማይ እንድገባ ሰማይ ተከፍቶ ይጠብቀኛል፡፡ እየሱስንም በዚያ አየዋለሁ፡፡ ደስ ይለኛል፡፡ ደስ ይለኛል፡፡ ደስ ይለኛል!” የሚለውን የሚሲዮን መዝሙር ዘመሩ፡፡ ፋሽስቶቹም የተሻለውን መዝሙር ብትሰማ ይሻልሃል አሏቸውና ዱኪ ዱኪ የሚለውን መዝሙራቸውን ዘመሩ፡፡ ካሚዮኑም ሞተሩን አስነስቶ ሲነዳ ታስረው ቁመው ነበርና ያን ጊዜ ዘግናኝ አወዳደቅ አቶ አርአያ ወደቁ፡፡ ካምዮኑም እየፈጠነ ጐተታቸው፡፡ ከአዲስ አበባ እስከ ሆለታ አርባ ኪሎ ሜትር ይሆናል፡፡ ካምዮኑ ከዚያ ሲደርስ ያ ከካሚዮኑ ጋር የታሰረው እግራቸው ብቻ እንደተንጠለጠለ ነበርና የካሚዮኑ ነጂ ከካሚዮኑ ፈታና ለውሾች ወረወረው፡፡\nእኔንም ያለሁበትን ቤት ሰብረው ከዚያ ቤት ያለነውን አውጥተው ከየመንደሩም ሕዝቡን አጠራቅመው ኑረዋል፡፡ ከዚያም መሐል ጨመሩን፡፡ ስምንት መትረየስ በዙሪያችን ጠምደዋል፡፡ በዚያም ቦታ ቁጥራቸው በብዙ የሆኑ ሐበሾችን አስቀድመው ገለዋቸዋል፡፡ ሬሣቸውም ተቆላልፎ በፊታችን ነበረ፡፡ እኛንም በዚያ ሊገድሉን ተዘጋጁ፡፡ ለመትረየስም ተኩስ እንድንመች ያንዳችንን እጅ ካንዱ ጋር አያይዘው አሰሩን፡፡ አሥረውን ወደ መተኰሱ ሳይመለሱ አንድ ታላቅ ሹም መጣ፡፡ የርሱም ፖለቲካ ልዩ ነበረ፡፡ ፋሽስቶች የሚያደርጉትን የሰላማዊ ሕዝብ መግደል፤ ሕፃናቶችን ከአባትና እናታቸው ጋራ በቤት ዘግቶ ማቃጠል መልካም ብሎ ቢወድ እንኳን እኒያ ቦምብ በቤተ-መንግስቱ ስብሰባ የወረወሩት ሐበሾች ሳይታወቁ እንዲቀሩ አይወድም ነበርና ስለዚህ ካሚዮኖች ይዞ እየዞረ ፋሽስቶች የሚገድሉትን እያስጣለ ወደ እስር ቤት ለምርመራ ይወስድ ኑረዋል፡፡ እኛንም እንዲተኮስብን ታሰረን ከቆምንበት ከቅዱሰ ጊዮርጊስ ጠበል አጠገብ ካለው ሸለቆ እስራታችንን አስፈትቶ በአምስተ ረድፍ ወደላይኛው መንገድ ለመድረስ ስንሄድ በአካፋ ራሳቸውን የተፈለጡ እጅግ ብዙ ሰዎች ነበሩ፡፡\nምራቄ ደረቀ፡፡ በካሚዮኑ ወደ እስር ቤት አስወሰደን፡፡ ለግዜው እስር ቤት ያደረጉት ማዘጋጃ ቤትን ነበር፡፡ ከማዘጘጃ ቤቱ በር ስንደርስ በአምስት ካምዮን ያጠራቀመንን ሰዎች በዋናው መንገድ እንድንቆም አዘዘን፡፡ ዙሪያችንንም ከበው በሳንጃ እየወጉን ጨፍቅ ብለን በመንገዱ ቆምን፡፡ ከወደኋላችን ትልቁን የጣሊያን ካሚዮን በላያችን ላይ ነዱብን፡፡ አስራ ስምንት ቆስለው አልተጨረሱም፤በሳንጃ ጆሮአቸውን ወጓቸው፡፡ በአንድ ጊዜ ማለት አርባ ስምንት ሰዎች ጨፈለቀ፡፡ ተካሚዮኑ ወደኋላ ያፈገፈጉትን እሥረኞች ዙሪያውን ሳንጃ መዘው የቆሙት ወጓቸው፡፡ እኔም በካምዮኑ ጉልበቴን መታኝ፡፡ ያን ግዜ የቆሰልሁት እስከ ዛሬ ለምጥ ይመስላል፡፡\nየቅዱስ ጊዮርጊስ ቤተ-ክርስትያን ተቃጥሎ ኑሯል፡፡ እንደ ማታ የፀሐይ ጮራ ከምዕራብ በኩል ይታያል፡፡ በለሊት ወስደው ከገደሉት በእስር ቤት የቀረው ያንሳል፡፡ ነገር ግን በዚህ ለመግደል ሲያወጡ የሚበልጥ በዚያ በር ያገቡ ነበር፡፡ በበነጋው ከተደበደበው ሕዝብ ከኪሱ የተገኘውን እየቆጠሩ ለሹሙ አስረከቡ፤ እኔም ከጽሕፈት ቤቱ ፊት ለፊት ነበርሁ፡፡\nየደበደቧቸውን የሐበሾችን የጋብቻ ቀለበታቸውን በሲባጐ እንደ መቁጠሪያ ሰክተው ደርድረው በአንገታቸው አግብተው አቀረቡት፡፡ አንዱ ቆጥሮ መዝኖም እስኪያስረክብ ሌላው ገና ባንገታቸው ነበር፡፡ ንፁህ የሆነውንም ልብስ በካምዮን አምጥተውት ነበርና አየቆጠሩ እስኪረከቡ፤ ገናም ሳይገቡ ገፈዋቸው ኖሯል፡፡ ስለዚህም ከጥቂቶች በቀር ሙሉው ልብስ በደም አልተበላሸም፡፡ በመሬትም ጣል ጣል እያደረጉ እየቆጠሩ እስኪረከቡ የጥቂቶች ልብሶች ገና እስከ ትኩስ ደም ኑረው ከመሬት መልሰው ሲያነሱዋቸው አፈር እና ግብስባሱን እየያዙት ሲነሱ አየሁ፡፡ ይህን ባዬ ጊዜ አንዱ ብድግ ብሎ እንደ እብድ ተነሳ፡፡\n“እርሷን አሁን ከመሬት አፈር ይዛ የተነሳችውን ደም እግዚአብሔር አየ፤ ሊፈርድ ነው፡፡ ይህ ክፉ ስራችሁ በጭካኔ ሕዝቡን የሰው ሕይወት በማጥፋት ትጫወታላቸሁ፡፡ የገደላችኋቸው ወገኖቻችን ቀለበት በሲባጐ ሰክታችሁ መዝናችሁ ወሰዳችሁ፡፡ ደማችንን መሬቱ መጠጠው፤ ሬሳውም እንደ ገለባ ተከመረ፡፡ ስትገድሉ እግዚአብሔር ሊፈርድባችሁ ነው፡፡ ይኸው አሁን የእግዚአብሔር ሚዛን ሞላ፡፡ እንግዲህ ኢትዮጵያን ከቶ አትገዙም፡፡ እኔንም አሁን ልትገድለኝ ነው” አላቸው፡፡ ገናም ነገሩን ሳይጨርስ አምስት ቦምብ ተወረወረ፡፡ በአጠገቡ ያሉ ሁሉ ተቆላልፈው ሰማንያ ሰዎች ወደቁ፡፡ ካሚዮንም ሬሳውን ለመውሰድ አመጡ፡፡ ሬሳውን በአንድ ካሚዮን ከወሰዱ በኋላ ሌሎች ካሚዮኖችም ቁስለኞችን ለመውሰድ አመጡ፡፡ በብርቱም የቆሰሉትን እያነሱ ወስደው ከእስር ቤት በር በመትረየስ ተኰስዋቸው፡፡ በጥቂት የቆሰሉት ሰዎች ግን ቁስላቸውን አየሸሸጉ እንደ ደህና እየመሰሉ በእስረኛው መሐል ተሸሸጉ፡፡ ኢጣሊያኖችም እየበረበሩ ጥቂትም ቆስሎ ቢሆን ልትታከሙ ነው እያሉ እየመረጡ ከበር ገደሏቸው፡፡ ቁስል የሌላቸውንም እየነዱ ሲያወጡ “እረ እኛ ጤነኛ ነን አልቆሰልንም” እያሉ ቢጮሁ “አይሆንም ትታከማለህ፤ ቆስላችኋል” ብለው እየጐተቱ አውጥተው ከማዘጋጃ ቤት በር ሲደርሱ የሳንቃውን ቋሚ ዘንግ የሚመስሉትን ብረቶች በሁለት እጃቸው አንቀው ይዘው አልወጣ አሉ፡፡ በእንጨት ላይ እያሰለፉ ገደሏቸው፡፡\nቀኑ ብርቱ ፀሐይ ነበር፡፡ በዚያ እስር ቤት በማዘጋጃ ቤት ሜዳ ነበርና ብርቱ ክቢያ ተከበን ታላቅ ፍርሃት ነበር፡፡ ውሃና መብልም አላገኘንም፡፡ በሦስተኛው ቀን ጊዜውም ስድስት ሰዓት ሲሆን አስራ ሰባት ሰዎች በውሃ ጥማቱ ሞቱ፡፡ ይህም ቀን ጨለመ፡፡ እህልና ውሃ ሳናገኝ ሦስተኛው ቀን ነበርና ገንዘብም አየተቀበሉ በኰዳቸው ጣሊያኖች ለእስረኞች ውሃ መሸጥ ጀመሩ፡፡\nሕይወታችንም በዚህ ስቃይ ውስጥ ታንቃ ስንጨነቅ መሸ፤ እንጂ ለቀን ቀኑ ረጅም ነበር፡፡ ከዚያ ረሐብና ውሃ ጥማት እንዲገድሉን መርጠን ነበር፡፡ ይህንንም ከልክለውን ሁለት ካሚዮን አምጥተው ከዚህ ወደሚሰፋ እስር ቦታ ሊወስዱን እየቆጠሩ ስሙን እየፃፉ 30ውን አሳፈሩት፡፡ እንደተናገርኩት እኔ በጽህፈት ቤቱ በር አጠገብ ስለነበርኩ እስረኛውን አየቆጠሩ አያሳፈሩ መጓዝ የጀመሩ ከወዲያ በኩል ነበርና ስለዚህ የኔ መሄዴ ዘግይቶ ነበር፡፡ ብዙ የሚያሳዝን ቁም ነገሮች በመዘግየቴ አየሁ፡፡\nሦስት ሴቶች በወሊድ ተጨንቀው ኖረዋል፡፡ ሊወልዱም ቦታ አላገኙምና በአስረኛው ግፊ ተጨፍልቀው ሞተዋል፡፡ ሦስቱም ከትንንሽ ህፃናቶቻቸው ጋር ሬሳቸው ወድቆ አየሁት፡፡ በውሃ ጥማትና በረሃብ እነርሱም በቦምብ ከገደሉት ከሞተው ሰውና ከሬሳው ብዛት የተነሳ እኒህን በወሊድ የሞቱትን ያስተዋላቸው አልነበረም፡፡ እኔንም ሊገድሉኘ ስሜን በሊስት ይዘው ይፈልጉኝ ነበርና ስሜን ፅፈው ሊያሳፍሩኝ ሲሉ ሌላ ስም ነገርኳቸው፡፡ በካሚዮንም እስረኛውን ወደወሰዱበት ስፍራ አጓዙን፡፡ በመንገድም የካሚዮኑ መብራት በሚወድቅበት እንመለከት ነበር፡፡ መንገዱ ሁሉ ሬሳ ተሞልቶ ነበር፡፡ በገደሏቸው በሐበሾች ሬሳ ተሞልቶ ነበር፡፡ ዝም ብለው በላዩ ይነዱበት ነበር፡፡ በሬሳው ብቻ አይደለም፡፡ ነገር ግን ሬሳውን ደግሞ በካሚዮናቸው በጨፈለቁት ወቅት በሰው ሬሳ መንገዱ ተበላሽቶ ያስጸይፍ ነበር፡፡ ከመንገዱም ዳር የወደቁትን ሬሶች የካሚዮኑ ብርሃን በወደቀባቸው ጊዜ ድመቶች ጐንጫቸውን ነክሰው ጺማቸውን እያራገፉ ሲበሏቸው አየሁ፡፡\nካሚዮኑ ከእስር ቤቱ በር ፊት በር በሚባለው በደረሰ ጊዜ ከካሚዮን እንድንወርድ አደረጉን፡፡ በኋላ በኩል ከነበሩት መጀመሪያ የወረዱትን ቦምብ ወርውረው ገደሏቸው፡፡ የቀረነው አንወርድም ብለን ራሳችንን በውስጥ በሸሸግን ጊዜ በኋላ በኩል ነጂው በሚቀመጥበት በኩል መትረየስ አምጥተው አስገብተው ተኩሰውብን ሞላዎችን ገደሏቸው፡፡ የቀረነው እየዘለልን ከካሚዮን ወረድን፡፡ ለጥይቱ ፈርተው በኋላ በኩል ሸሽተው ነበርና የወረደም የለም፡፡ የእስር ቤቱ በር ክፍት ስለነበር እየፈጠንን ሩጠን ተጨመርን፡፡ ሌሊቱንም ሁሉ እስረኛውን እያጋዙት ሲጨምሩት አደሩ፡፡\nይህም ቦታ ጠፍ ሁኖ የኖረ ነበረና ሳማና ልት የሚባለው ምንስ ወራቱ መጋቢት ቢሆን ቅጠሉ ለምልሞ ነበር፡፡ በታላቅ ረሃብና ውሃ ጥማት የተጨነቀው እስረኛ ያንን መራራ ቅጠል በላ፡፡ ሲጠጣ ይህን ቅጠል ያሳደሩ ስሩን እየገፈፉ በሉ፡፡ እኔም ምን የሚበላ ነገር ይህ ፍጥረት አገኘ? ባገኘው ህይወት ነው ብዬ ወደሚያላምጡት ሰዎች ሔድሁ፡፡ የሚያውቀኝ ሰው አገኘሁና ከዚያ ስር ቆፍሮ ሰጠኘ፡፡ እኔም ወስጄ ለባልንጀሮቼ አካፈልኋቸው፤ለውሃ ጥማት ይህን ማላመጥ መድሃኒት ነው ብሎ ነግሮኝ ነበርና ለውሃ ጥማት መድሃኒት ነው ብዬ ነገርኋቸው፡፡ ከፊላችንም መራራ አንደሚጣፍጥ ይህን እያላመጥን እስከ አራት ሰዓት ቆየን፡፡\nዛሬ ቀኑ አሁድ ነበር፡፡ የተያዝንበትም አርብ በስምንት ሰዓት ነበር፡፡ ከዚያ እስከ ዛሬ እህል የሚባል እንኳን ለመብል ማግኘት ቀርቶ ያየን የለም፡፡ ፀሐይ በዚህ ቀን ሲተኩስ ሰው ሁሉ ልቡሱን እያወለቀ በራሱ ላይ ተከናነበው፡፡ በዚህም መከናነብ የፀሐይ ትኩሳት ሲበርድ ውሃውን ጥማት መከላከል የሚችሉ መስሏቸው ነበር፡፡ ከሌላው እስር ቤት በቀር በዚህ እስር ቤት ውስጥ የነበረው አስረኛ እነሱ ጣሊያኖች እንደገመቱት 18 ሺ ነበር፡፡ ከረሐቡና ከጥማቱ የተነሳ እስረኛውም ሁሉ መናገር አይችልም ነበር፡፡ ነፍሱ ገና አለቀው እያለች ነው እንጂ ሁሉም ደክሞ ይጠራሞት ነበር፡፡ ለመተንፈስ እስከማይችል ድረስ ያ ትልቁ ሰፊ ሜዳ ጠቦ ነበር፡፡\nአንዱ እየተጋፋ መጣ፡፡ ጠርሙስ በእጁ ነበር፡፡ ፊቱ ክስመት ገብቶ ነበር፡፡ ከአጠገባችን ቆሞ ሊናገረን ፈለገ፡፡ ገና ከንፈሩን ማላቀቅ ግን አፈልቻለም፡፡ ከውሃ ጥማት የተነሳ ረድኤት በማፈልግ ዓይን በሚያሳዝን ተኩሮ ወደ አኛ ተመለከተ፡፡ በታላቅ ችግር በውሃ ጥማት የተያያዘውን ከንፈር አላቀቀው፡፡ ደካማ በሆነ ድምፅ “እባካችሁ! እባካችሁ!” ሲል ሰማነው፡፡ ነገሩን የሚለውን አጥርተን አልሰማነውም ነበርና ልንሰማው እንድንችል ወደ እኛ በጣም ቀረበ፡፡ እ…ባካችሁ ከአናንተ ጭብጦ የሌላችሁ ሽንቱን በዚህ ጠርሙስ ይስጠኝ ወንድሞቼ ሁለቱ በውሃ ጥማት ሞቱ፤ እኔም ልሞት ነኝ፤ እባክዎ ጭብጦ ባይኖርዎ ሽንትዎን አባክዎ ጌታ ይስጡኝ” ብሎ ልመናውን ወደ አቶ ገብረመድህን አወቀ አበረታው፡፡ አቶ ገብረመድህን አወቀም “እኔም አንዳንተ ነኝ፡፡ ውሃ ከጠጣሁ ሦስተኛ ቀኔ ነው፡፡ ከዬት ሽንት አመጣለሁ?” እኛንም አልፎ እየዞረ ሲለምን አልቆየም፡፡ አስከ መጨረሻው ደክሞት ነበር፡፡ መናገርም አቃተው፡፡ አንድ ድንጋይም በአጠገባችን ተንተርሶ ጥቂት ግዜ ተጋድሞ በሕይወቱ ቆየ፡፡ በመጨረሻም ግን እንደ እንቅልፍ በሞት ያችን ድንጋይ እንደተንተራሰ አሸለበ፡፡\nበዚህ ቀን በውሃ ጥማት ከመቶ በላይ እሰረኛ ከጥዋት እስከ ሰባት ሰዓት ሞቱ፡፡ ሬሳቸውንም ካሚዮኖች መጥተው ወሰዱት፡፡ በዚህ ጊዜ የእስር ቤቱ ሹም ቲሊንቲ ሎዊጂ ኮርቦ የሚባለው በዚያ እስር ውስጥ ገብቶ የተጠሙትን ነፍሳቸው አልላቀቅ ያላቸውን አይቷቸው ኑሯል፡፡ በኰዳው ውሀ ይዞ መጣ፡፡ ቲሊንቲም የኮዳውን ውሃ ለእስረኛው መሸጡን ሰማን፡፡ ገንዘብም ይዤ ሄድሁ፡፡ የሚሸጠው እሱ ብቻ ስለሆነ ካጠገቡ መድረስ አይቻልም፡፡ የተጠማው ብዙ ሕዝብ ውሃ ለማግኘት ዙሪያውን ከቦት ይጋፋ ነበር፡፡ ገዥውም ፋታ አያገኝም ነበር፡፡ በቀኝ እጁ ሽጉጡን አውጥቶ፤ በግራ እጁ በተጠማው ሰው በአፉ ውስጥ ትንሽ ጠብ ያደርግለታል፡፡ የኢጣሊያ አንድ ኰዳ ሁለት ጠርሙስ ተኩል ይይዛል፡፡ ቲሊንቲ አንዱን ኰዳ ውሃ ለሃያ አምስት ሰው አስጠጥቶ ሃያ አምስት ብር ለአንድ ኮዳ ተከፈለው፡፡ የአቶ ስለሺ አሽከርም በጣም ተጠምቶ ነበር፡፡ አንድ ብር በቲሊንቲ ግራ እጅ አኖረ፡፡ እሱም ከኰዳው አጠጣው፡፡ ቲሊንቲም ውሃውን አቀረበና በአፉ አፈሰሰበት፡፡ ጠጪውም ስላልረካ ኮዳውን ቲሊንቲን ቀልጥፎ ሲያቃናው በሁለት እጁ ከአፉ አስጠግቶ ያዘው፡፡ ቲሊንቱም ሽጉጡን በዓይኑ መሐል ተኮሰበት፡፡ ሳይውጠው ገና በጉንጩ የነበረው ሲወድቅ በአፉ ፈሰሰ፡፡ ቲሊንቲም ደጋግሞ ተኩሶ ጨረሰው፡፡ እርሱን በተኰሰው ጊዜ አሳልፎ ክንዱን ያንዱን ሰው አቁስሎት ስለነበር የቆሰለው ብር እንኳ ቢሰጠው እንዲሁ ያለ ዋጋ አጠጣው፡፡\nይህንም በውሃ ጥማት የሆነውን ታላቅ እልቂት እንዲቀር ውሃ በሸራ ቧንቧ ኢጣሊያኖች ከታሰርንበት ድረስ አስገብተው በ120 በርሜል ሞሉልን፡፡ እኒያ ሁለት ሹማምንቶች ማርሻሎና ቲሊኒቲ ሎዊጂ ኮርቦ እስረኛውን እያካፈሉ ከዚያ ወዲህ ያለው ይጠጣ እያሉ ሲከላከሉ አንድ ግዜ እስረኛው እንደ ናዳ ተንዶ ጥሷቸው ሄደና ውሃም የቻለውን ያህል ይጠጣ አለ፡፡ በርሜሉንም ገና ያላየው ነበር፡፡ እነርሱም በዚህ ግፊት እኒህ ውሃ ሲሸጡ የዋሉ ሹማምንቶች ተድጠው ሞተው ኑረዋል፡፡ የሹማምንቶቻቸውን ሞት ስላወቁ ሰው ላይ ቦምብ ይወረውሩበት ጀመር፡፡ በበርሜሎች ዙሪያ ሬሳው ተከመረ፡፡ በቦምብ የተመቱት የጥቂቶችም ሬሳ በበርሜሎች ውሃ ውስጥ ገባ፡፡ ደማቸው ተቀላቀለበት፤ ሰውም ከላያቸው ላይ ሳይፀየፍ ይጠጣ ነበር፡፡ ልብሶቸውንም በበርሜሉ ውሃ እየነከሩ አምጥተው የተነከረውን ልብስ እንደ ጡት ጠቡት፡፡ በደከሙት ባልጀሮች አፍም እየጨመቁላቸው ቤዛ ሆኑ፡፡ ከተወረወረብንም ቦምብ ብዛት የተነሳ የሞተው ሬሳ በበርሜሎች ዙሪያ ተቆልሎ ነበርና ሰው ቢሄድም ሬሳው ወደ በርሜሉ እንደማያደርሰው አወቀ፤ ከመሄድም ታገሰ፡፡\nሦስት መትረየስ አግብተው ጠምደው ተኮሱብን፡፡ ውሃ ለእስረኛ ሲሸጡ ውለው እግዜር ፈርዶባቸው የተዳጡትንም የሹማምነቶቻቸውን በቀል ተበቀሉን፡፡ አምስት ካሚዮን አመላልሰው አንድ ሺ አምስት መቶ የሚያህል እስረኛ ሞተ፡፡ ሬሳውንም በካሚዮን እስኪያወጡ ድረስ ፈፅሞ ጨለመ፡፡\nበኢጣሊያ ፋሽስት የተያዘ ሳይገደል በህይወት ፊት ምንድን ነው? መብልና ውሃ የሰጡን ሹማምንቶች ወደ ቤታቸው በተመለሱ ጊዜ ቁጣቸውን አድሰው በዙሪያው በውድሞው ያሉ ፋሽስቶች በሰው ህይወት ሊጫወቱ ቦምብ ይወረውሩብን ጀመረ፡፡ ግን የቁጣ ምክንያት አልነበራቸውም፡፡ በዙሪያው ከሚወረወር ቦምብ ለመሸሽ የማይደረስበት መሃከለኛውን ቦታ ለመያዝ እርስ በርሳችን ተጨናንቆ ተጋፍቶ ቆሞ ሳለ በዙሪያ ዳር የሚወረወሩት ቦምቦች ከመሀል አወራወራቸው ሊያደርሳቸው ስለማይችል በዳር በኩል ዙሪያውን ያሉትን ጨፈጨፏቸው፡፡ የቀረውም ከመሀል ሆኖ ለቦምብ ውርውራ ስለአቃታቸው መትረየሱን ለመሀል ጠምደው ተኮሱብን፡፡ ከጥይት ለመዳን የፈለገ ሲተኛ የቆመው ህዝብ ጨፈለቀው፡፡ የቆመውን መትረየስ ጠረገው፡፡ የቆሰለና ያልቆሰለ የሞተና ደህነኛ እስኪጠባ ድረስ ተቆላልፎ አደረ፡፡ ሰኞ በበነጋው ሌላ ሹም መጥቶ ደህናውንና የቆሰለውን በአንድ በኩል ለየው፤ የሞተውን ሬሳ ግን በካሚዮን ማጓዝ ጀመረ፡፡\nግን በዚያ ማታ በቦምብ የገደሏቸውን ሬሳውን ሳይወስዱ ስለቀሩ ወደ በሩ ሲል ወዳለው ማዕዘን አንድ ሴት እስከ ልጇ የታሰረች በቦመብ ተመታ ሞታ ኑሯል፡፡ ልጇ ደህና ነበረ፡፡ የእናቱንም ሬሳ ሌሊትን ሁሉ በደረቷ ላይ ተሰቅሎ ገና በሕይወት እንዳለች ሁሉ ይጠባት ነበር፡፡ እሰረኞችም ምንስ በእንዲህ ያለ ጭንቅ ተይዘው፤ በውሃ ረገድ ባይረዳዱ የዚህ ሕፃን ስቃይ ልባቸውን አንቀሳቀሰው፡፡ ይህን ሕፃን አንስተው ትናንት በግፍ ልጇ ለተዳጠባት ሴት እባክሽ አጥቢው ብለው ሰጧት፡፡ ያችም ሴት ለልጇ ምትክ እንዳገኘች ደስ ብሏት አልተቀበለችም፡፡ እንዲያውም ወርውራ ጣለችው፡፡ ነገ ኢጣሊያኖች በቦምብ ለሚገድሉት ለማሳደግ አላጠባም፡፡ ለመትረየስና ለሳንጃም አላሳዳግም ብላ ወረወረችው፡፡ በዚያ ብርቱ ፀሐይ ተንጋሎ ወድቆ ብርቱ ለቅሶ አለቀሰ፡፡ እኔም አንስቼ እናቱ ሬሳ ላይ አስቀመጥኩት፡፡ እናቱንም አንዳገኘ ሁሉ ደስ ብሎት ለቅሶውንም አቆመ፡፡ ወዲያውም በካሚዎን ሬሳውን መውሰድ ጀመሩ፡፡ የዚህን ህፃን እናቱ በካሚዎን ሬሳዋን ፋሽስቶች ወስደው ሲያገቡ አንዱ ኦፊሰር የሆነ ፋሽስት ይህን ህፃን ታቅፎ በእውነት ሲያለቅስ አየነው፡፡\nእነዚህ የካቶሊክ ካህናት የሃይማኖት ወገናቸውን ሁሉ አስፈትተው ይዘው ሄዱ፡፡ የዛኑ ለት ማታውኑ የቀረነውን እስረኞች በካምዮን ጭነው ወደ ሆለታ ወሰዱን፡፡ እዛም ስንደርስ በጫካው አውርደው ተኮሱብን፡፡ እኔም አጠገቤ ያለው ሰው ተመቶ ሲወድቅ አብሬው ወደቅሁ፡፡ ጣሊያኖችም ጨርሰናቸዋል ብለው ትተውን ሄዱ፡፡\nእኔም ካምዮኑ መሄዱን አረጋግጨ በሆዴ እየተንፏቀቅሁ ከዛ እሬሳ መሃል ወጥቸ በጨረቃ ብርሃን ወደ እትቴ በዛብሽ ቤት ሄድኩ፡፡ እዛም እንደደረስሁ በምክር ወደ ጐጃም እንዴት እንደምደርስ አሰላን፤ እርስዋም ልብሷን አለበሰችኝና ሻሽዋንም አስራልኝ ማሰሮ አሳዝላኝ በጨረቃ ብርሃን ጉዞየን ወደ ጐጃም አቀናሁ፡፡ የማውቀው የአባይን በረሃ በለሊት እየተጓዝሁ በቀን እየተደበቅሁ እማርቆስ ገባሁ፡፡ እዛም እናቴንና እህቴን በሌላ መንደር አገኘኋቸው፡፡\nእናቴ “በቤቱ በምበላበት ገበታ ዙሪያውን ልጆቼና አባቴ ከበው ይቀመጡ ነበር፡፡ ዛሬ ግን በዚያው ገበታ ዙሪያና በዚያው ቤት ብቻየን እቀመጣለሁ፡፡ ክርስቶስ በመስቀሉ ላይ እንደ ቀመሰው መራራ ውኃ፤ ሕይወቴ ሁሉ መራራ ሆነ፡፡ ሕይወቴ ሁሉ እንዲህ ለኃዘን ከሆነ ለምን ሰው ሆንሁኝ?” አለች፡፡\nእናቴን በእንዲህ ያለ ኃዘን ባየሁ ጊዜ ከቶ የተራበው ሰውነቴ እጅግ መብል ሊወስድ አልቻለም፡፡ በባቢሎን ወንዝ ዳር ተቀምጠው እሥራኤል ጽዮንን እያሰቡ ያለቅሱ እንደ ነበር ልንበላ በከበብነው ገበታ ዙሪያ ፈረንጆች የገደሏዋቸውን አያቴንና አራቱን ወንድሞቼን እያሰበች እናቴ አለቀሰች፡፡ እናቴ ገና ከአንድ ወር በፊት በገበታ ዙሪያ አብረዋት ይከቡ የነበሩትን ልጆቿን ፈረንጆቸ ሲገድሉባት ይቀመጡበት የነበረውን ቦታ ባዶውን ስታይ በአጭር ጊዜ እንዴት ልትረሳቸው ይሆንላታል? ይቀመጡበት የነበረው የገበታው ዙሪያና ይተኙበት የነበረው ክፍል ባዶነት እንደ ሐውልት ቁሞ ነበር፡፡ ወደ መብል ስትቀመጥ ባዶ የሆነውን ዙሪያ ወደመኝታ ቤት ስትሔድ ባዶውን አልጋ ማየት ለእናቴ እጅግ ኅዘን ነበር፡፡ ስለዚህም እናቴ ያን ቤት ትታ ሌላ ቤት ተከራይታ ነበር፡፡ እንዲሁ የእናቴ ዕንባ በጐንጮችዋ ላይ ሲወርድ ባየሁ ጊዜ ነጮች ያፈሰሱትን የወንድሞቸን ደም ያህል የቀረበውን መብል ቆጠርሁ፤ ለመብላትም ፈቃዴ ተዘጋ፤ ምንም እንኳ ተርቤ ብሰነብት፡፡\nከዚሀ በኋላ የቀረበው ሁሉ መብል ተነሣ፡፡ እኔ ከነጮች እንድሸሽ አጎቴ የሰጠኝን ፈረስ አቀረበልኝ፡፡ ጠጉሬ የከተማ ሰው ቁርጥ ነበርና እንደ ውጭ ባላገር እንድመስል እኅቴ እያበላለጠች ስትቆርጥልኝ አዘገየችኝ፡፡ ገና ከተዘንቦው በኩል ስትቆርጥልኝ አያሌ የነጭ ወታደሮች ቤቱን ከበቡት፡፡ እናቴ ከድንጋጤ የተነሣ አእምሮዋ ሳይቀር ጠፋባት፤ አጎቴና እኅቴ ከቤት ወጥተው ነገሩ ምንድን ነው? ብለው ጠየቋቸው፡፡ ብርጋዴሩ የያዘውን ሊስት አየና… እፈልጋለሁ አለ፡፡ በጣም ያስደንቅ ነበር፡፡ በሊስት የተያያዘው ስም በፍፁም የእኔ ስም ነው፡፡ ግን ያባቱ ስም አሥራት ይባል ነበር፡፡ የእኔ አባት ስም ሌላ .. ነበር፡፡ እህቴም የሚፈልጉትን ሰው ቤቱን እንደ ተሳሳቱ ነገረቻቸው፡፡ ብራጋዴሩ ሊስቱን እንደገና አየና ከአጎቱ ጋር ይኖራል እንጂ ለእርሱ ቤት የለውም ብሎ ነገራት፡፡ አዎን ያ ሰው ደግሞ ከአጎቱ ጋር ይኖር ነበርና አዎን ከአጎቱ ጋር ነው ብላ ነገረችው፤ ወታደሮቹም ሔደው ያንን ቤት ከበቡት፡፡ መንደረተኛውን ሁሉ እንዳይወጣና አንዳይገባ ከለከሉ፡፡ ያን ለመያዝ ከዚያም ጫጫታ ሆነ፡፡ በዚህ ጊዜ ለማምለጥ ቅጽበት ጊዜ አገኘሁ፡፡ ኮርቻ ለመጫንና ለመለጎም ጊዜ አልነበረም፤ በፈረሱ ያለ ኮርቻ ያለ ልጓም ተቀመጥሁና ጋለብሁ፡፡ ጠጉሬን ግማሹን ተቆርጨ ግማሹን ሳልቆረጥ አመለጥሁ፡፡ ይህም ዛሬ ተረት ይመስላል፡፡\nሕይወቴ ከነጮች በማምለጥ ለሩጫና ለሽሽት ብቻ ሆነ፡፡ በፊቴም ሁሉ ተስፋና መጽናኛ የለም፤ ዙሪያውም ሁሉ ከሌሊት የባሰ ጨለማ ሆነብኘ፡፡ በሀገራችን እያባረሩ ለሚያድኑን ለነጮች የምታበራይቱ ፀሐይ ግን በሃገራችን ሰማይ ታበራ ነበር፡፡ ስለዚህም ለሚያዳኑን ለእነርሱ የሚያምረው የበጋ ብርሃን ለምታደነው ለእኔ የክረመት ጨለማ ነበር፡፡ በዚያ ጊዜ አእምሮው ጮሌ የሆነ ዕውር ከእኔ የተሻለ ነበር፡፡ ወዴት እንደምሸሽ ከቶ አላውቅም ነበር፡፡ ወዴት እንድጋልብ ሳላውቅ ፈረሱን ወደ ቀጥታው እንዲጋልብ ለቀቅሁት፡፡ በማዶው በኩል በተራራው ግርጌ ተፋጥኜ ካለፍሁ በኋላ አርባ ማይል እንደ ተጓዝሁ ከራዕዩ እንደ ተመለሰ ሰው ሆንሁ፡፡ ለጥቁር ሕዝብ በሰላም የተሰማራበትን ነጮቹ በማደን የማያባርሩበትን አዲሱን ክበብ አየሁ፡፡ አዲስ ምድርና አዲስ ሰማይ ያህል መሰለኝ፡፡ በዚያም ጠባቂ የሌለው በግ ጥቁሩ ሕዝብ ተሰማርተዋል፡፡ ጠባቂው በእንግሊዝ አገር ነው፡፡ ቀበሮው ከዚህ አስቀድሞ አልገባም ነበር፡፡ የዘር ወራት ነበርና ሁሉም ደርሶ ነበር፡፡ ያን ሃገር ነበረና የዘራውን ሊበላ በተስፋ ይዘራ ነበር፡፡ ገና ነጮች ሃገሩን አልወረሩትም ነበርና በመስኩ ከብቱ ተሰማርቶ ነበር፡፡ እናቶች በቤታቸው ናቸው፡፡ ሕፃናቶችም በመንደራቸው አንደ ማለዳ ወፎች እየተንጫጩ ይጫወታሉ፡፡ በግ ጠባቂው በጎችን ይመለከታል፡፡ ከብቶችን የማያረባው ዘላን ከብቶችን ይከተላል፡፡ ወደ መንደራቸው ጠባቂዎች ከመንጋዎቻቸው ጋር ይጓዛሉ፡፡ ወርቅ የሚመስለው የፀሐይ ጮራ በተራራዎች ላይ ተዘርግቷል፡፡ ገበሬዎች በሚያርሱበት ቦታ ጅራፍ ብቻ ይጮሃል፡፡ የኤውሮፓ ማሰልጠኛ ቦንብና መድፍ መትረየስ ድምፅ አይሰማም፡፡ በነጮች ወራሪ የሣር ክዳን አንድ ጎጆ የተቃጠለ አመድ የለምና ንፋሱም አመድ አያበንም፡፡ በወንዙ ዳር የተተከሉ ለጋ ሸንበቆዎች በወታደር አልተጣሱም፡፡ ገና ንፋሱ ያወዛውዛቸዋል፡፡ ባላገሮች በሃገራቸው ላይ በፍፁም ፀጥታ ይኖራሉ፡፡ እንዲህ ያለ ጥቁር ሕዝብ ከሰላሙ ጋር የሚኖርበት አዲስ አገር አገኘሁ፡፡ የሰላም የሰላም የሰላም ሃገር፡፡ ነጮች ወራሪዎች አልረገጥዋትም፤በድንገት ግን አደጋ ጥሎ ለመወረር ገና ሳያዩዋቸው በሚስጥር መግባት ጀምረዋል፡፡ በቤቴ ለመኖር የነበረኝ ሰላም በነጮች ከተቀጠቀጠ ሁለት ዓመት ያህል ሆኖ ነበርና በሀገራቸው በሰላም እንዲሁ የሚኖሩትን ሰዎች በማየቴ ካለፈው ዓመት በፊት እንዴት በሰላም ከበቴ እኖር እንደነበር አሳሰበኝ፡፡ በሰሩት ቤት መኖር! ሰማይ ቢከፈት ከዚህ የበለጠ ስጦታ በምድር ሊዘንብ በቻለ፡፡ ሕዝብ በሀገር ውስጥ በሰላም መኖር ሕፃናትን በሰላመ ማሳደግ ቤተሰብን መረዳት ከዚህም ጋራ በሰሩት ቤት በሰላም መኖር! ከዚህ የበለጠ የበረከት ፍሬ መሬት ልትሰጥ ትችላለችን? ሰው በሕይወቱ የሚመኘውና ሊኖረው የሚፈልገው ይህ ብቻ ነው፡፡ የነጮች ወራሪዎች በረገጧት ሃገር ሁሉ ለሕያው ነፍስ የሚያስፈልገው የሰላም ኑሮ የለም ነበር፡፡ ከወራሪዎች ድንግል በነበረችው ከዚህች አውራጃ ሃገር በደረስሁ ጊዜ አዲስ ሌላ አለም ያየሁ ያህል መሰለኝ፡፡ ያልታደለችው ኢትዮጵያ በእርግጥ ሰፊ ሃገር ናት፡፡ ወራሪዎችም ባንድ ጊዜ በሙሉዋ ሊጎርሷት አልቻሉም ነበርና በየከተማ አጠገብ ያሉትን ሃገሮች በቦምብ በመርዝና ቤቶችን በማቃጠል ያልታደለውን ፍጥረት ገና ያመነዥኩ ነበር፡፡ በተራራዎችና በአፋፎች የኢጣልያኖች መድፎች እንደ ክረምት ነጎድጓድ ይጮሃሉ፡፡ ባለ ከብቶች ከከብታቸው ጋር የሚኖርባቸው ጠፍጣፋ ሃገሮች በጉም እንደሚጋረዱ የተራራ እግሮች በመርዝ ጢስ ታፍነዋል፡፡ ከዓመት አራት ግዜ ፍሬዋን ትሰጥ የነበረች ሃገር ያለ አዝመራ ሆነች፡፡ ለመታጨድ የደረሱ አዝመራዎችን የሰለጠኑት ነጮች በእሳት ቦምብ ሲያቃጥሉት፤ ዝሆኖች አንበሶች አንደሚኖሩባት በረሃ የገበሬዎች አዝመራ ተቃጠለ፡፡ ቅጠልያ የሆነችው ሃገር ከቃጠሎው የተነሣ እንደ ነብር ቆዳ ዝንጉርጉር ሆነች፡፡ ከጠፍጣፋው ሃገር ሸሽተው በተራራ ሰዎቸ ተሰማሩ፡፡ የተሰማሩበት ጫካ ሳይቀር ተቃጠለ፤ ከነጮች የሥልጣኔ ቦምብና መርዝ የሚሸሹ የአፍሪካ ሕፃናቶች ለሊት ሲባንኑ መርዝ! መርዝ! መርዝ! እያሉ በዕንቅልፋቸው እየጮሁ ያለቅሱ ነበር፡፡ በዚህም ሁሉ ያ የኢትዮጵያ ሕዝብ ተስፋ ለመቁረጥ ብቻ ሆነ፡፡\n© 3761 EthioReference. All rights reserved.


የቄሮዎች ትግል እያደገ፡ እየተመነደገ፡ በዕውቀትና ብልሃት እየተመራ ለመሆኑ የነዳጅ እቀባ ዘመቻ ትልቅ ማሳያ ነው!!! (መሳይ መኮንን) | EthioReference >\n4:34 pm - Thursday October 18, 2294\nየቄሮዎች ትግል እያደገ፡ እየተመነደገ፡ በዕውቀትና ብልሃት እየተመራ ለመሆኑ የነዳጅ እቀባ ዘመቻ ትልቅ ማሳያ ነው!!! (መሳይ መኮንን)\nPosted by admin\t| 13/03/2018 | Comments Off on የቄሮዎች ትግል እያደገ፡ እየተመነደገ፡ በዕውቀትና ብልሃት እየተመራ ለመሆኑ የነዳጅ እቀባ ዘመቻ ትልቅ ማሳያ ነው!!! (መሳይ መኮንን)\nቄሮ ቃሉን አያጥፍም። ባለፉት ሁለት ዓመታት በቄሮ ተጠርቶ ያልተሳካ የአድማም ሆነ የተቃውሞ ሰልፍ ከነበረ አላስታውስም። ከሁሉ የሚደንቀኝ በእነዚህ ሁሉ ጊዜያት፡ የኦሮሚያን ክልል ከዳር እስከዳር ባናወጠው ህዝባዊ እምቢተኝነት በቄሮዎች እጅ ህይወቱን ያጣ ሰላማዊ ሰው አለመኖሩ ነው። የሚጠራው አድማ፡ የሚካሄደው ዘመቻ፡ የሚወሰደው እርምጃ የአገዛዙን የማፈናና የመግደል አቅም ከማላሸቅ ያለፈ የትኛውንም የህብረተሰብ ክፍል ለጉዳት የዳረገበት አጋጣሚ አልተፈጠረም። በእውነት የቄሮዎች ትግል እነመሀተማ ጋንዲ የእንግሊዝ የቅኝ ግዛት ዘመን እንዲጨልምና ከነግሳንግሱ ከምድር ገጽ እንዲጠፋ ያደረጉበትን አስደናቂ የእምቢተኝነት ትግል የሚያስታውስ ነው።\nበእርግጥ ቄሮዎች ዛሬ ላይ ላቀጣጠሉት እምቢተኝነት እርሾው ቀደም ተብሎ የተዘጋጀ መሆኑን እዚህ ላይ መጥቀስ ያስፈልጋል። ኢትዮጵያ ውስጥ የትግራይ አገዛዝ ቤተመንግስት ከገባ ጀምሮ ትግል ነበር። በተለያዩ አካላት ሲደረግ የነበረው እልህ አስጨራሽ የነጻነት ተጋድሎ በቅብብሎሽ እዚህ ዘመን ላይ ደርሷል። በተናጠልና በጋር የተደረጉ ንቅናቄዎች ያበሰሉት የኢትዮጵያውያን ትግል ለቄሮዎች መንገዱን በመጥረግ ረገድ አስተዋጽኦው በታሪክ በደማቁ የሚመዘገብ ነው። በተለይም የኢትዮጵያ ሙስሊሞች ትግል ምንጊዜም የሚታወስ፡ በሰላማዊ እምቢተኝነት የኢትዮጵያውያንን የነጻነት ትግል አንድ ምዕራፍ ወደ ፊት የወሰደ ታላቅ ተጋድሎ መሆኑን መጠቀስ ግድ ይላል። እናም ቄሮዎች እንደዱላ ቅብብል የተጀመረውን የነጻነት ተጋድሎ አድምቀው ተያይዘውታል።\nየቄሮዎች ትግል በተለይ ከቅርብ ጊዜ ወዲህ መስመሩን በትክክል ይዞ ሌላውን ኢትዮጵያዊ ከሚጋብዝበት መድረክ ላይ ወጥቷል። ክልላዊ ስሜት ያጠላበት፡ ለሌላው የሚጎረብጥ የሚመስለው፡ በመልዕክቱና በእንቅስቃሴው ሁሉን አሳታፊ ያልነበረው የቄሮዎች ትግል ወሳኝ ለውጥ አድርጓል። አዳማ፡ ጂማ፡ አምቦ በቄሮዎች የተላለፉት የቅርብ ጊዜ መልዕክቶች የሌላውን ኢትዮጵያዊ ልብ የሚከፍቱ፡ ለአብሮነት ትግል መደላድል የሚፈጥሩ በመሆናቸው በቄሮዎች ትግል ብዥታ ውስጥ ለነበረ፡ በጥርጣሬ የዳር ተመልካች ሆኖ ለሰነበተ ምላሽ የሰጠ የትግል አቅጣጫን ይዟል። እንግዲህ ሜዳውም ፈረሱም አለ። አብሮ ከመታገል ውጪ ምርጫ የለም። ለጋራ ድል በእኩል መስዋዕትነት መክፈሉ ለቀጣዩ አብሮነታችንም ዋስትናው እንደብረት የጠነከረ ይሆናል።\nለነገ የተጠራው ዘመቻ በቄሮውች እስከዛሬ ከተደረጉት አድማዎች የበለጠ ውጤታማና አገዛዙን ሽባ በማድረግ ረገድ ክፍተኛ ተጽዕኖ የሚፈጥር እንደሆነ ይሰማኛል። የቄሮዎች ትግል እያደገ፡ እየተመነደገ፡ በዕውቀትና ብልሃት እየተመራ ለመሆኑ የነገው ዘመቻ ትልቅ ማሳያ ነው። ነዳጅ ላይ የሚጠራ አድማ ውጤቱ የአገዛዙን የስልጣን ወንበር እስከመፈንቀል የሚደርስ ሊሆን እንደሚችል ይታመናል። ነዳጅ ያልገባበት የህይወታችን እንቅስቃሴ የለም። ነዳጅ ደምስር ነው። የአንድ ሀገር የጀርባ አጥንት፡ የሁለንተናዊ መዘውር አንቀሳቃሽ ሞተር ነው። እናም የነገው ዘመቻ ሀገሪቱን ቀጥ አድርጎ፡ ከየትኛውም እንቅስቃሴ ገድቦ፡ የሚያስቀር እንደሚሆን ይታመናል። በተለይ ለአገዛዙ ብርቱ ፈተና ከመሆን ባለፈ ሀገሪቱን ለመቆጣጠር የሚያስችለውን አቅም የሚያሳጣው፡ ከቆየና ከጠነከረ ደግሞ እስከወዲያኛው የሚያሰናብተው ስለመሆኑ ከቶም አልጠራጠርም።\nነገ ተጀምሮ ለሳምንት የሚዘልቀውን የነዳጅ ዝውውርን የማስተጓጎል ዘመቻ እንዲሳካ የቄሮዎች ጥረትና መስዋዕትነት ብቻውን በቂ አይደለም። ውጤታማም አይሆንም። ከመቀሌ እስከ ሞያሌ፡ ከከቤንሻንጉል ጉምዝ እስከ ሀረር የተዘረጋ፡ ሁሉን ያሳተፈ፡ በሁሉም ክልል ተግባራዊ እንዲሆን ማድረግ ያስፈልጋል። የነዳጅ አቅርቦቱ በአብዛኛው በሱዳን በኩል የሚገባ በመሆኑ ከመተማ ጀምሮ ያለው የኢትዮጵያ ህዝብ የነገውን ዘመቻ በባለቤትነት ሊመራው ይገባል። በመተማ መስመር ከዚህ በፊት ከ5በላይ የነዳጅ ቦቴ ተሽከርካሪዎች እንደጧፍ የነደዱበትን አደጋ የጣሉት የሰሜኖቹ ፋኖዎች የነገውን ዘመቻ ተፈጻሚ ለማድረግ የሚገድባቸው ነገር ይኖራል ብዬ አላምንም። ከመተማ ጎንደር፡ ከመተማ ሁመራ የሚወስዱትን መንገዶች ለነዳጅ አመላላሽ ተሽከርካሪዎች ዝግ ማድረግ፡ ለባለንብረቶችም መልዕክት በማስተላለፍ እንቅስቃሴ እንዳያደርጉ ከማስጠንቀቂያ ጋር ማሳወቅ ይገባል። ተደርጓልም ብዬ አምናለሁ።\nየነገው ዘመቻ በአስቸኳይ ጊዜ አዋጅ ስር በወደቀችው፡ ደም በጠማቸው የአጋዚ ወታደሮች በታፈነችው፡ የትግራይ አገዛዝን የዕልቂት አዋጅ ለማስፈጸም በተሰማራው የመከላከያ ሰራዊት ማንቁርቷን በተያዘችው ኢትዮጵያችን የሚከናወን በመሆኑ መስዋዕትነቱ ከባድ ሊሆን ይችላል። ቄሮዎች ዘመቻውን በትንሽ መስዋዕትነት፡ በግዙፍ ስኬት ለማጠናቀቅ የሚያስችል ዕቅድ እንዳላቸው ስለማምን በዚህ በኩል ብዙም ስጋት አይኖረኝም። በዚህ ላይ የነዳጅ አመላላሽ ተሽከርካሪ ባለቤቶች ቢያንስ ንብረቶቻቸውን ከአደጋ ለመጠበቅ ሲሉ፡ ገፋ ካለም ለነጻነት የሚደረገውን ትግል ለመደግፍ ብለው ተሽከርካሪዎቻቸውን ከስምሪት ውጭ ያደርጋሉ የሚል ተስፋም ውስጤ አለ።\nጥንቃቄም ያስፈልጋል። የትግራይ አገዛዝ ከቄሮዎች ጥሪ ጋር ተመሳሳይ የሆነ ነገር ግን የእርስ በእርስ ግጭትንና ጥፋትን የሚጋብዝ መልዕክት አሰራጭቷል። በቄሮ ስም የተበተነው መልዕክት የነዳጅ ማደያዎችን በእሳት ማጋየት፡ በትግራይ ተወላጆች ንብረቶች ላይ ጥቃት መፈጸምና ሌሎች እርምጃዎች እንዲወሰዱ የሚጠይቅ ነው። ቄሮዎች እንዲህ ዓይነት ጥሪ አላደረጉም። እውነተኛው ጥሪ ግልጽና ጥርት ያለ ነው። የነዳጅ ተሽከርካሪዎች እንዳይዘዋወሩ ማድረግ ብቻ ነው። ወደ ሀገር ቤት የሚገቡና በውስጥም ነዳጅ የሚያመላልሱ ተሽከርካሪዎች ለአንድ ሳምንት ከእንቅስቃሴ ውጭ ሆነው እንዲቆሙ የተጠራ ዘመቻ ነው። ከዚህ የሚጨምርም የሚቀንስም ዓላማ የለውም።\nከደህንነት አከባቢ የተገኘው መረጃ እንደሚያመለክተውም በአዲስ አበባና በአንዳንድ የሀገሪቱ አከባቢዎች በተለይ በነዳጅ ማደያ አከባቢዎች ፍንዳታ ለመፈጸም አገዛዙ በስውር ተዘጋጅቷል። ይህን ሴራ ማክሸፍ የሁሉም ዜጋ ግዴታ ነው። አጥፍቶ ለመጥፋት ቆርጦ የተነሳው የትግራዩ አገዛዝ የቄሮውችን ትግል ጥላሸት ለመቀባትና የነገውን ዘመቻ በኢትዮጵያውያን ዕልቂት እንዲጠናቀቅ ሃላፊነት የጎደለው እርምጃ ሊወስድ መሆኑ ሾልኮ የወጣ መረጃ ላይ ተመልክቷል። በመሆኑም ህዝባችን ይህን አውቆ አስፈላጊውን ጥንቃቄ ማድረግ ይኖርበታል።\nነገ ሁላችንም ቄሮዎች ነን!!!!!!\n© 2294 EthioReference. All rights reserved.


የባህር ዳር ንግድ ምክር ቤት ፕሬዚዳንቱን አገደ\nየባህር ዳር ንግድና ዘርፍ ማኅበራት ምክር ቤት ቦርድ አባላት የንግድ ምክር ቤታቸውን ፕሬዚዳንት አገዱ፡፡\nየአንድ ቢሊዮን ብር ሽያጭ ያቀደው አረቄና አልኮል ፋብሪካ ቮድካ ማምረት ጀምሯል\nየአረቄና አልኮል ምርት በፋብሪካ ደረጃ በኢትዮጵያ መመረት ከጀመረ ከአንድ ክፍለ ዘመን በላይ ያስቆጠረ ታሪክ እንዳለው ይነገርለታል፡፡\nኦሮሚያ ኢንተርናሽናል ባንክ ያሰበውን ያህል መጓዝ እንዳልቻለ ገለጸ\nኦሮሚያ ኢንተርናሽናል ባንክ በሁሉም የባንክ የአገልግሎት ዘርፍ ዕድገት እያስመዘገበ፣ የገበያ ድርሻውም ከፍ እያለ ቢመጣም በተፈለገው የዕድገት ደረጃ ልክ እየተጓዘ አይደለም ሲሉ የባንኩ ቦርድ ሊቀመንበር ገለጹ፡፡\nየንግድ ሚኒስቴርን ጣልቃ ገብ ውሳኔ የሚጠብቁ ንግድ ምክር ቤቶች\nየኢትዮጵያ ንግድና ዘርፍ ማኅበራት ምክር ቤት ጉባዔ ወቅቱን ጠብቆ እንዳይካሄድ ያደረጉ እንቅፋቶችን አጣርቶ ውሳኔ በመስጠት፣ ጥር 30 ቀን 2009 ዓ.ም. ጠቅላላ ጉባዔውን እንዲጠራ የሚያችለው ስምምነት ተደርሶ ነበር፡፡\n‹‹አግሮ ፉድ ፕላስትፓክ››\nከ14 አገሮች የተውጣጡ ባለሀብቶች የተሳተፉበትና ለመጀመሪያ ጊዜ የተዘጋጀው ‹‹አግሮ ፉድ ፕላስትፓክ›› የተሰኘው ዓለም አቀፍ የንግድ ዓውደ ርዕይ፣ ዓርብ ጥር 26 ቀን 2009 ዓ.ም. ለጎብኚዎች ክፍት ተደርጓል፡፡\nስለኩባንያዎቻቸው እንቅስቃሴ እንጂ ኩባንያቹን በባለቤትነት ስለመምራታቸው ብዙም ሲናገሩ ከማይደመጡ ባለሀብቶች መካከል አቶ ብዙአየሁ ታደለ አንዱ ሆነው ሊጠቀሱ ይችላሉ፡፡\nብርሃንና ሰላም 600 ሚሊዮን ብር የወጣባቸውን ፕሮጀክቶች ለሥራ ዝግጁ አደረገ\nአንጋፋው ብርሃንና ሰላም ማተሚያ ደርጅት ከ600 ሚሊዮን ብር በላይ ወጪ የወጣበቸውን ሦስት ፕሮጀክቶች ቅዳሜ ጥር 20 ቀን 2009 ዓ.ም. ለሥራ ማብቃቱን ይፋ አረገ፡፡\nየቃሊቲ ብረታ ብረት ፋብሪካ ወደ ግል ከተዛወረ በኋላ\nወደ ግል ከተዛወሩ የመንግሥት የልማት ድርጅቶች መካከል አንዱ የሆነውና ፀሐይ ኢንዱስትሪ አክሲዮን ማኅበር የገዛው ቃሊቲ ብረታ ብረት ፋብሪካ ቀድሞም በመንግሥት ሲተዳደር በነበረ ጊዜ በአትራፊነቱ የሚጠቀስ ነው፡፡\nወጣት ባለሙያዎች ሕፃናት የኮምፒዩተር ቀማሪዎችን ለማፍራት የሚያግዝ አካዴሚ መሠረቱ\n- የሮቦቶች እግር ኳስ ግጥሚያ አሰናድተዋል\nሕፃናትን በኮምፒዩተር ቀመርና በሶፍትዌር ፕሮግራም ፈጣሪነት እንዲያድጉ ያስችላል ያሉትን የኮምፒዩተር ፕሮግራም መቀመሪያ አካዴሚ መመሥረታቸውን ሁለት ወጣቶች ይፋ አድርገዋል፡፡\nየሩስያ ኩባንያን ጨምሮ ለተቋራጮች ከአምስት ቢሊዮን ብር በላይ የተመደበላቸው መንገዶች ሊገነቡ ነው\nየሩስያ ሥራ ተቋራጭን ጨምሮ አገር በቀልና የቻይና ኩባንያዎች የተሳተፉባቸው አምስት የመንገድ ፕሮጀክቶችን ከ5.07 ቢሊዮን ብር በላይ በሆነ ወጪ ለማስገንባት የሚያስችሉ ስምምነቶች ተፈረሙ፡፡


January 2018 — Page 5\nላለፉት በርካታ ዓመታት በየአደባባዩ "በኢትዮጵያ ውስጥ አንድም የፖለቲካ እስረኛ የለም" ሲል የነበረው ህወሓት/ኢህአዴግ ዛሬ በኃይለማርያም አማካኝነት "እስረኞችን እፈታለሁ፥ ማዕከላዊን እዘጋለሁ" ብሏል። ባለፉት ዓመታት በግፍ የታሰሩት በሙሉ የተከሰሱት በአሸባሪነት መሆኑ የሚታወቅ ነው። ይህ መግለጫ በራሱ ህወሓት/ኢህአዴግ ሲዋሽ እንደነበር የሚያሳይ ነው ወይም ይቺ ጊዜ መግዣ የህወሓት ጨዋታ ነች። ለሁሉም በመቆየት የሚታይ ነው። የእኛ አቋም ማንኛውም ኢትዮጵያዊ በፖለቲካ አመለካከቱ መታሰር የለበትም፥ በግፍ የታሰሩት ሁሉም የፖለቲካ እና የኅሊና እሥረኞች ህወሓት/ኢህአዴግ ይቅርታ እየጠየቀ ካሣ ከፍሎ በነጻ ይልቀቃቸው ነው። ጎልጉል! … [Read more...] about ህወሓት/ኢህአዴግ “አሸባሪ” እስረኞችን እፈታለሁ አለ\nኢህአዴግና እነለማ ከ“ምን ይዤ ልመለስ?” እስከ “መግለጫ” ማጽደቅ!\nJanuary 1, 2018 08:10 pm by Editor Leave a Comment\nህወሓት የሚዘውረው ኢህአዴግ ከሁለት ሳምንታት በላይ ስብሰባ አድርጎ “መግለጫ” ያለውን “ቀጭን ትዕዛዝ” በማውጣት ተጠናቋል። ከቅርብ ጊዜ ወዲህ በለውጥ አራማጅነት ሲጠቀሱ የነበሩት እነለማ መገርሳ “መግለጫውን” አብረው አጽድቀው ወጥተዋል። “የጨለንቆን ፍጅት የፈጸመው ማነው?” የሚለውም ደፋር አጀንዳ አብሮ የሞተ ጉዳይ ሆኗል። “ምን ይዤ (ወደ ሕዝቤ) ልመለስ?” በማለት ወደስብሰባው የገቡት ኦህዴድና ብአዴን “የተቀናጁ ተጨማሪ እርምጃዎች” እወስዳለሁ (መግደሌን እቀጥላለሁ) ለሚለው የህወሓት “መግለጫ” ይሁንታቸውን ሰጥተው ወጥተዋል። የትግራይ ሕዝብ ነጻ አውጪ ግምባር (ህወሓት) ከወር በላይ ስብሰባ በማድረግ የደቆሰውና የፈጨውን በተስፈኞቹ ብአዴንና ኦህዴድ ላይ በመድፋት በድንፋታ ኢህአዴግ የሚለውን የድርጅቱን ሥራ አስፈጻሚ መግለጫ በማውጣት መጠናቀቁ ከራሱ ከአገዛዙ የሚዲያ ተቋማት … [Read more...] about ኢህአዴግና እነለማ ከ“ምን ይዤ ልመለስ?” እስከ “መግለጫ” ማጽደቅ!\nFiled Under: News, Politics Tagged With: abiy, andm, eprdf, Full Width Top, gedu, lemma, meles, Middle Column, opdo, tplf, zenawi\nመፍትሄው በብሄራዊ መግባባት የሽግግር ሂደትን እውን ማድረግ እንጂ ለ27 ዓመት የተደረገውን መድገም አይደለም\nJanuary 1, 2018 08:52 am by Editor Leave a Comment\nህወሓት-መራሹ የኢህአዴግ ሥራ አስፈጻሚ ኮሚቴ 17 ቀናት የወሰደ ስብሰባውን እንዳጠናቀቀ በማመልከት መግለጫ አውጥቷል። ስብሰባው ከመጠናቀቁ በፊት ትልቅና አዲስ ነገር አመላካች የሆነ ውሳኔ እንደሚያሰተላልፍ በተለያየ መልክ ሲጠቁም ቢከርምም፣ የመጨረሻው መግለጫ እንደሚያመለክተው ግን ለኢትዮጵያ ሕዝብ ካለፉት ጊዜያት የተለየ ተስፋ ሰጭ ነገር ይዞ አልመጣም። ይህ ደግሞ ሀገራችን ባለችበት ሁኔታና ሕዝባችን ለመብቱ መከበር እያሳየ ከሚገኘው ቆራጥነት አንፃር ሲታይ ገዥው ህወሓት-መራሹ ኢህአዴግ አሁንም ለሕዝባችን ብሶት፣ ለሀገር ደህንነትና ለአካባቢውም መረጋጋት ደንታ እንደሌለው፤ ከዚያም አልፎ ሥልጣኑን ይዞ ለመቆየት ደግሞ አፈናውን፣ ረገጣውን፣ ከፋፋይነቱን ባጠቃላይም ከፍተኛ ወንጀልን ከመፈጸም እንደማይመለስ አመላክቷል። ሙሉውን ጽሁፍ ለማንበብ እዚህ ላይ ይጫኑ “ጎልጉል፡ … [Read more...] about መፍትሄው በብሄራዊ መግባባት የሽግግር ሂደትን እውን ማድረግ እንጂ ለ27 ዓመት የተደረገውን መድገም አይደለም\nFiled Under: Opinions Tagged With: eprdf, Ethiopia, Left Column, tplf


Ethiopia Zare - የሁለቱ ‹‹ኢህአፓ››ዎች ጉራማይሌ ወግ (በረከት ስምኦን እና ብርሃኑ ነጋ)\nከኢህአፓ ወደ ኢኮፓ፤ ከኢኮፓ ወደ ኢህዴን፤ ከኢህዴን ወደ ብአዴን… እነዚህ ሁሉ የዛሬው እንግዳችን የፖለቲካ ዝውውሮች ናቸው። መቼም ‹‹በዚህ ትውልድ›› ዝውውር ተፈፀመ ወይም ተዘዋወረ ከተባለ ከማንችስተር ዩናይትድ ወደ ሪይል ማድሪድ፤ አሊያም ከአርሰናል ወደ ባርሴሎና ነው። ‹‹በያ ትውልድ›› ደግሞ ከአንዱ ፓርቲ ወደ ሌላው ፓርቲ፤ ከሶሻሊዝም ወደ ካፒታሊዝም፤ ከኢምፔሪያሊዝም ወደ ኮሚኒዝም፤ ከአልባኒያኒዝም ወደ ማሌሊትዝም፤ ከማሌሊትዝም ወደ አብዮታዊ ዲሞክራቲሲዝም … ሲሆን ይሄ አይነቱ ዝውውር ‹‹የብልህ›› ስልት ተደርጎ ከመወሰዱም ባሻገር ለተዘዋዋሪዎቹ ጫማ ከመቀየር የቀለለ ነበር።\nየሆነ ሆኖ ዛሬ ሚኒስትር፤ በድሮ ጊዜ ፕሮፌሽናል (ተዘዋዋሪ) ታጋይ የነበሩት ዝነኛው በረከት ስምኦን መጽሐፍ መፃፋቸውን ሰምተን ሳናበቃ፤ መጽሐፉ የሚታተመው በሀገር ውስጥ እንዳልሆነ ተነገረን። የዚህ ምክንያትም እንዲህ የሚል ሆነ። የኢትዮጵያ መንግስት የህትመት ዋጋን ያለቅጥ በመቆለሉ ነው፡፡ እናም በረከት መፃህፋቸውን በሀገር ውስጥ ለማሳተም አቅም ስላጠራቸው በኬንያ ለያሳትሙ እንደሆነ መጀመሪያ አካባቢ ውስጥ ውስጡን ተወራ፣ ቆይቶ ደግሞ በድህረ ገፆች እና በሀገር ውስጥ ጋዜጦች ዜና ሆኖ ሲቀርብ ደነገጥን፡፡ በእርግጥ በረከት ስምኦንን የመሰለ ታጋይ አንድ ሀባ መጽሐፍ ለማሳተም የዋጋ ቅናሽ ፍለጋ ከሀገር ሀገር መንከራተታቸው ሲሰማ ብዙዎቻችን ከልብ አዘንን። በተለይ ብአዴን ፓርቲያችን ያልን ደግሞ ሀዘኑ ይበልጥ በረታብን።\nበነገራችን ላይ ኤርትራውያን ከሆኑ ቤተሰቦች በጎንደር ተወልደው በጎንደር አድገው፤ በጎንደር እና አካባቢው ታግለው ሚኒስትር ለመሆን የበቁት በረከት ስምኦን ትግል የጀመሩት የኢህአፓ አባል በመሆን ነው፡፡ በኋላም ኢህአፓ ውስጥ ክፍፍል ሲፈጠር በረከትን ጨምሮ ጥቂት ሰዎች የኢትዮጵያ ኮሚኒስት ፓርቲን (ኦኮፓን) መሰረቱ። በወቅቱም እዛው ኢህአፓ ውስጥ የቀሩ አሿፊዎች ኢኮፓን፡- ‹‹የኢትዮጵያ ኮሚኮች ፓርቲ›› እያሉ ያላግጡበት ነበር። ሆኖም ኢኮፓ ብዙም ሳይሄድ ቀልጦ ቀር።\nኢህዴንም በእነበረከት አጋፋሪነት ተመሰረተ። ከድል በኋላ ደግሞ ኢህዴን ወደ ብአዴን በደብተራ ጥበብ፣ ጠበበ። እነሆም ብአዴን ከሌሎች ሶስት ብሄር ተኮር ድርጅቶች ጋር ተጋግዞ ሀገር ማስተዳደር ከጀመረ ዘንድሮ 21ኛ አመቱን ይዟል። ማን ያውቃል? እኛም እንዲሁ እንደተበሳጨን፤ እነሱም እንዲሁ እያሾፉ 42ኛ አመታቸውንም ሊያከብሩ ይችላሉ። በእርግጥ ይሄ ግምት ነው። ከግምት ስንመለስ ግን ቀጥለን የምናየውን ርዕስ እናገኛለን።\nበእለተ ማክሰኞ (10/2004) ከቀኑ 11 ሰዓት በበረከት ስምኦን የተፃፈውን ‹‹የሁለት ምርጫዎች ወግ›› በሚል ዋና ርዕስ እና ‹‹ናዳን የገታ አገራዊ ሩጫ›› በሚል ንዑስ ርዕስ የታተመው መጽሐፍ ሸራተን አዲስ ይመረቃል በሚል ሽር ጉድ ተይዞአል።\n… ሚንስትር በረከት ስምኦንም እንደተለመደው ጥቁር ሱፍ፣ ያለከረባት ለብሰው፤ ፊታቸው ጥርስ በጥርስ ሆኖ ነው ሸሰራተን- ላሊበላ አዳራሽ የተገኙት። በእርግጥ በአዳራሹ የተገኙት በረከት ብቻ አይደሉም። አገሪቷን የሚገዙት (ከጠቅላይ ሚኒስትሩ በቀር)፣ ሰርተው ሳይሆን ተጠግተው የበለፀጉ ባለሀብቶች፣ ወግ ከተፃፈለት ምርጫ 97 በኋላ ነባር ካድሬዎችን ሳይቀር እያስናቁ የመጡት ስፍር ቁጥር የሌላቸው አርቲስቶች… የመሳሰሉት ተገኝተዋል።\nየመድረኩ መሪ ሴኩቱሬ ጌታቸው ናቸው። ሴኩቱሬ ምንም እንኳ አማራ ቢሆኑም የህወሓት አባል ናቸው፡፡ ለነገሩ በረከትም ምንም እንኳ ኤርትራዊ ቢሆኑም የአማራ ድርጅት መሪ ናቸው። (ማስታወሻ፡- የዛሬን አያድርገውና በረከትን በኢህአፓ ወቅት የሚያውቋቸው ነባር የኢህአፓ ሰው እንዳጫወቱኝ በረከትን የኤርትራ፣ የትግራይ፣ የአማራ ምናምን የሚባል ፖለቲካ እንደማይመቻቸው ነው። እናም ከብሄር /ከዘር/ ፖለቲካ ይልቅ በኢትዮጵያ አንድነት የሚያምኑ እንደነበሩ ነው። ዛሬስ? እንጃ። ለነገሩ ትግሉ ራሱ አድካሚ ከመሆኑ የተነሳ ከተራራ ተራራ፣ ከቋጥኝ ቋጥኝ ሲዘለል በድካምና በእንቅፋት ብዛት ከውስጥ የነበረ አቋም ሊንጠባጠብ አይችልም ብላችሁ ነው?)\n… ወደ ሸራተን እንመለስ። ሴኩቱሬ በአዳራሹ ከተገኙት ከብርቅዬ አርቲስቶቻችን መሀል ጥቂቶቹ (ፍቃዱ ተ/ማርያም፣ ደበሽ ተመስገን፣ ባዩሽ አለማየሁ፣ ሀገረወይን አሰፋ፣ እመቤት ወ/ገብርኤል …) መፅሐፉን አንብበው በመደሰታቸው፣ በራሳቸው ተነሳሽነት ይበልጥ የማረካቸውን አንቀጽ መዘው ለአንባቢያን ለማቅረብ ጥያቄ ስላቀረቡ… በሚል ማስታወቂያ አርቲስቶቹን ወደ መድረክ ጋበዙ። እነዚህ ተጋባዥ አርቲስቶችም ገና ያልተመረቀን መጽሐፍ የት አግኝተው እንዳነበቡት ባይታወቅም ‹‹ስናነበው ደስ ያለን…›› እያሉ ጥቂት አነበቡልን። በተለይ ባዩሽ አለማየሁ በጣም ያስደሰታትን አንቀጽ እንደ ቲያትር አጥንታው ኖሮ፣ ከወዲህ ወዲያ እያለች መነባነብ አድርጋ አቀረበችው (ሆን ብለው ይሁን ወይም በአጋጣሚ ሁሉም አርቲስቶች የመረጧቸው አንቀጾች የ97ቱ ቅንጅትን ወይ የሚያወግዙ፤ አሊያም የሚያሾፉበትን ነው)\nየሆነ ሆኖ በቀጥታ ወደ መጽሐፉ ከመሄዳችን በፊት፣ እስቲ ስለመድረክ መሪው የእለቱ ውሎ ጥቂት ነገር እናውራ። አዎ! የመድርኩ መሪ ሴኩቱሬ የበረከት የትግል ጓድ በመሆናቸው ስለ በረከት ብዙ ተናገሩ። ምስክርነትም ሰጡ። ከምስክርነት ቃላቸውም ለምሳሌ ያህል መጥቀስ ቢያስፈልግህ ‹‹…ስለአቶ በረከት የፖለቲካ ህይወት ያገኘኋቸውን ሰዎች ስጠይቃቸው፤ አብዛኞቹ የተሳሳተ ምልከታ ነው ያላቸው። አቶ በረከት ግን ለኪነጥበብ የቀረበ ህይወት ነው ያለው። ይህንንም በመፅሐፉ አሳይቷል›› ያሏትን ልናይ እንችላለን። እንግዲህ የበረከትን የፖለቲካ ህይወት (አቋም) የሚተቹ ሰዎች፣ በሚከተሉት ርዕዮተ-አለም እና በአምባገነንተቻው ሳይሆን በረከት ለኪነጥበብ የቀረቡ ወይም አርቲስት መሆናቸውን ባለማወቅ ነው፡፡ በሴኩቱሬ ማብራሪያ መሰረት።\nአሁንም ከሴኩቱሬ ጥልቅ ማብራሪያ አንድ ልጨምር። ‹‹ስለአቶ በረከት ቤተሰባዊ ህይወት በጣም የገረመኝን አንድ ነገር ልንገራችሁ። አቶ በረከት ምን ያህል የቤተሰብ ሀላፊነቱን የሚወጣ እንደሆነ ያየሁበት ነው። አንድ ቀን ስራ አምሽተን መውጫችን ሰዓት አካባቢ አቶ በረከት በጣም ይጣደፍ ነበር። እኔ ደግሞ ከዚህ በኋላ ስብሰባ አለብህ ወይ? ስል ጠየኩት። አቶ በረከት የመለሰልኝ መልስ በጣም አስገራሚ ነው ‹ልጄን ላስጠና ነው› ሲል መለሰልኝ።›› (እንግዲህ ለሴኮቱሬ የአንድ ሚኒስትር ብቁነት እና ሀገራዊ ሀላፊነቱን ለመወጣቱ ማረጋገጫው ህፃን ልጁን ፊደል በማስቆጠሩ እና ባለማሰቆጠሩ ነው። ምንአልባት ሌሎች ክቡራን ሚኒስትሮች ሀገሪቷን ብቻ ሳይሆን ልጆቻቸውንም ዞር ብለው አያዩ ይሆን እንዴ? ሴኩቱሬ በበረከት እንዲህ የተገረሙት? በነገራችን ላይ በእኔ እይታ የበረከት መፃሀፍ ሙሉ በሙሉ በእንዲህ አይነት ጨቅላ መከራከሪያዎች እና እርግማኖች የተሞላ ነው)\n… አሁን ወደ መጽሐፉ እንመለስ፡፡ በሁለት ክፍል እና በአስር ምዕራፎች የተከፈለው ይህ መጽሐፍ 314 ገፆች ያሉት ሲሆን፤ የምርቃቱ እለት በ90 ብር ዋጋ ነው ለገበያ የቀረበው፡፡ (በእርግጥ የመሸጫ ዋጋው 75 ብር ነው። ምን አልባት በሸራተን የተሸጡት መፅሀፎች ላይ የበረከት ፊርማ ስላለ ይሆናል፡፡ ዋጋው 90 ብር የሆነበት ምክንያት ይሄ ከሆነ ግን በረከት ስምኦንን የመሰሉ ታግሎ አታጋይ መሪ የፊርማ ዋጋ 15 ብር ብቻ መሆኑ በጣም ያሳዝናል። መቼም በዛሬ ጊዜ 15 ብር አንድ ሽሮ እንኳ ሊገዛ አችልም። ሌላው ሌላው ቢቀር እንኳ አሁን ይሄ ፊርማ የህወሓት ሰው ፊርማ ቢሆን በዚች ብር ይገኛል? ኧረ በጭራሽ። እስቲ እንደው ቢያንስ በዚህ በዚህ እንኳ ብአዴን እና ህወሓት አቻ ቢሆኑ ምን ክፋት ነበረው? አይሰው! አይ ውለታ አለመቁጠር!)\nበመጽሐፉ መቅደም ላይ ይሄ መጽሐፍ የተዘጋጀው ለታሪክ ተመራማሪዎች ግብአት ይሆን ዘንድ ታስቦ እንደሆነ ፀሐፊው ገልፀዋል፡፡ (እዚህች ጋም ተጨማሪ ማስታወሻ፡- አደራ በመቅደሙ ላይ ‹‹ለታሪክ ተመራማሪዎች …›› ተብሎ የተፃፈውን ብቻ አምናችሁ በመጽሐፉ ውስጥ እውነተኛ ታሪኮችን እናገኛለን ብላችሁ እንዳትቋምጡ፡፡ ምክንያቱም ሲያምራችሁ ነውና የሚቀረው።)\nሌላኛው በመቅደሙ ላይ የተገለፀው፣ መጽሐፉ እንዲታተም ባደረጉት አስተዋጽኦ ምስጋና ስለቀረበላቸው ሰዎች ነው። ምስጋናውም እንዲህ ሲል ይጀምራል ‹‹በዚህ መጽሐፍ ዝግጅት ላይ ውድ ባለቤቴና ልጆቼ ላደረጉልኝ ትብብር ሁሉ ከፍ ያለ ምስጋናዬን አቀርባለሁ። አሲ ይህች አገርና ህዝቦቿን ለማገልገል ባለፍኩበት ሁሉ ከጎኔ ሆነሽ ለከፈልሽው መስዋእት ምንጊዜም ውለታሽን አልረሳውም። ለራስሽ ዓላማ ስትይ ያደረግሽውም ቢሆን ለእኔ ሁሌም የተለየ ድጋፍ ነበር። ያላንች ከባዶቹን ዓመታት እንዳላለፍኩ አውቃለሁና የወደፊቱን ህይወቴንም ባንችው ድጋፍ እንደምዘልቅበት አልጠራጠርም። ልጆቼ ኮበል፣ ፍሰሃና ህሊና ለእናንተ ልመድበው ይገባኝ ከነበረው ጊዜ ተበድሬ አብዛኛውን ላነገብኩት ዓላማ ያዋልኩት ከሌሎች ኢትዮጵያውያን ወንድሞቻችሁና እህቶቻችሁ ጋር ተመችቷችሁ እንደሰው ተከብራችሁ የምትኖሩባት አገር እንድትኖራችሁ ነበርና ለእናንተም ቢሆን የባከነ ጊዜ አልነበረም። የአባትነት ፍቅሬን ብቻ ተማምናችሁ ላሳያችሁኝ ትእግስት፣ ለሰጣችሁኝ ፍቅርና ላበደራችሁኝ ጊዜ መቼም ቢሆን ሳላመሰግናችሁ አላልፍም …›› (ገፅ 11 እና 12) ይልና መጽሐፉን ገና በረቂቅነቱ ደረጃ አንብበው ‹‹እጅግ በጣም ጠቃሚ እና አስተማሪ አስተያየት›› ሰጡኝ ያሏቸውን ጓዶች ስም ለምስጋና ይዘረዝራሉ። ‹‹ህላዊ፣ ታደሰ፣ ደመቀ፣ መለስ፣ ተፈራ፣ አርከበ፣ ካሱ፣ ሬድዋን፣ ሙክታር፣ ገናናው፣ ሽመልስ፣ አባይ፣ ወልዴ፣ ረታ፣ ሁለቱ ታምራቶች …›› እያለ ይቀጥላል። በእርግጥ እዚህ ድረስ ስማቸው የተጠቀሱትን ሰዎች እውቃቸዋለው። ሆኖም ‹‹ሁለቱ ታምራቶች›› የተባሉት ግን እነማን እንደሆኑ አላወኳቸውም፡፡ ምናልባት ታምራት ላይኔ እና ታምራት ገለታ (እያንጓለለ) ይሆኑ እንዴ?\nየመጽሐፉ ምዕራፍ አንድ እንደተለመደው ስለሀገሪቱ የ11.5 የኢኮኖሚ እድገት ያውራና ድንገት ወደ 1993ቱ የህወሓት ክፍፍል ይሄዳል። እዚህ ጋርም እንደተለመደው የእነ ተወልደን እና ስዬን ቡድን ያወግዛል። በእርግጥ አውግዞ ብቻ አያበቃም። የክፍፍሉን ምክንያትም እንዲህ ሲል ይገልፃል ‹‹እየዋለ እያደረ ጦርነቱ በኢህአዴግ አመራር መካካል ለሀሳብ ልዩነት መነሳት ምክንያት ወይም ለም አፈር መሆን ጀመረ።›› (ገጽ 21) በክፍፍሉ ወቅትም እኮ እነስዬ ለክፍፍሉ ዋነኛ ምክንያት ‹‹የሉአላዊነት ጥያቄ ላይ የተፈጠረ የአቋም ልዩነት ነው›› ሲሉ ነበር። እነ መለስ ደግሞ ‹‹የክፍፍሉ መንስኤ ሙስና እንጂ የኤርትራ ጦርነት አይደለም›› ሲሉ ከራክረዋል። በረከት ደግሞ በወቅቱ ምንም እንኳ መለስን ደግፈው የቆሙ ቢሆንም፤ ከ11 አመት በኋላ በመጽሐፋቸው ከእነ ስዬ ጎን ተሰልፈዋል።\nይህንን ሁኔታም በገጽ 22 ላይ አጠናክረው በደንብ ያብራሩታል። ‹‹አቶ ስዬ በርከት ባሉ አጋጣሚዎች መሳሪያና ተተኳሽ ለመሸመት ወደ ቀድሞዋ ሶቭየት ህብረት አካባቢ ይመላለስ የነበረ ይሁን እንጂ በኢህአዴግ ውስጥ በተነሳው ልዩነት ጦርነቱ የወሰደውን ጊዜ ይውሰድ። ኤርትራን ለማንበርከክና ከተቻለም አሰብን ቆርሰን ለማምጣት ልንቆጥበው የሚገባን ህይወትና ሀብት ሊኖር አይገባም። የሚለውን አቋሙን ለማራመድና በዚህ አቋሙ ዙሪያ የተቧደነ አንጃ ለመፍጠር የሚሆን ከበቂ በላይ ጊዜ ግን ነበረው።››\nሌላኛው የመጽሐፉ ትኩረት ሳቢ የኢህአዴግ አመራር ሙሰኛ እና ለግል ጥቅሙ ብቻ የሚጨነቅ መሆኑ የተገለፀበት ነው ‹‹በአገራችን በቦና ፓርቲስታዊ ዝቅጠት መልክ የተሰየመው አደጋ ተጨባጭ ማህበራዊና ኢኮኖሚያዊ መሰረት የነበረው ሲሆን የአመራሩ ባህሪም ለዚህ የተመቸ ነበር፡፡ አመራሩ በተፈጥሮው የንዑስ ከበርቴ ኃይል ነው። እንደማንኛውም ንዑስ ከበርቴ በህብረተሰቡ ውስጥ የሚካሄደው ትግል ሲስፋፋም ተአምር የሚሰራ፣ ትግል ሲቀዘቅዝ ደግሞ የሚፈዝ፣ ከዚህም ራቅ ሲል ወደ ግል ኑሮው የሚያዘነብል ኃይል ነው። የኢህአዴግ አመራር ከሞላ ጎደል ትምህርቱን ወይም የጀመረውን ስራ አቋርጦ ወደ ትግል የገባና የህዝቡን ንቅናቄ መርቶ ደርግን ያህል ግዙፍ መንግስት አስወግዶ የወጣ ሀይል ነው።\nአመራሩ የአርሶ አደሩ ትግል በከፍተኛ ደረጃ በተፋፋመበት ወቅት ተአምር የሰራ የንዑስ ከበርቴ ሀይል ነው። አርሶ አደሩ የመሬት፣ የብሄር፣ የምርት ነፃ ተጠቃሚነት ጥያቄው ተመልሶለት፣ ከትግሉ ርቆ አርሶ በመብላት ላይ በተወሰነበትና ለመንግስትና ለኢህአዴግ ጠንካራ ድጋፍ እንጂ ተቃውሞ የሌለው በሆነበት በዚህ ወቅት አመራሩ ስለኑሮውና ምቾቱ የሚጨነቅና ለዚህም ቅድሚያ ሊሰጥ የሚችል ነበር።›› (ገጽ 28) ይህንን እንኳን እርስዎ የቅርቦቻቸው ቀርቶ፤ እኛም የሩቆቹ ጠንቅቀን እናውቃለን። ምናልባት ስም ጠቅሰው ቢሆን ኖሮ ግን ቢያንስ አዲስ ነገር እንደነገሩን አድረገን እናመሰግንዎት ነበር። ግን … የመጨረሻው ከመፅሀፉ የሚገኘው እውነት ለ20 አመት ያህል የተቃዋሚ ፓርቲዎች እና የፖለቲካ ተንታኞች የኢትዮጵያ መከላከያ ሰራዊት በህገ መንግስቱ ላይ እንደተገለፀው ገለልተኛ ሳይሆን ለኢህአዴግ የሚወግን ነው የሚለውን ወቀሳ በረከት ስምኦንም ያረጋገጡበት አንቀጽ ነው፡፡ ‹‹አንዳንዴ በቀላሉ ይገባቸው (በ97 ምርጫ ማግስት ለቅንጅት አመራሮች የተናገሩት ነው) እንደሆነ ብለን ሰራዊቱን በአንድ ወቅት የኢህአዴግ መንትያ ፍጥረት እንደነበርና ክፉ ነገር ከመጣ አሰላለፉ ከማን ወገን እንደሚሆን የሚገነዘብ መሆኑን ብንነግራቸውም ከልባቸው አልጠፋ ብሏል።›› (ገጽ 119)፡፡ እና በገፅ 233 ላይ ደግሞ ‹‹እንደመስቀል ወፍ በዓመት አንዴ ብቅ የሚለው ታላቁ ሩጫም በተወሰነ ደረጃ የተቃውሞው ማስቀጥያ ሆኖ እንዲያገለግል ተሞክሯል›› የሚለው ሀረግ ነው። ለነገሩ ታላቁ ሩጫ ዘንድሮም ጠንካራ የፖለቲካ ተቃውሞ የቀረበበት ሆኖ ነው ያለፈው።\nእነሆም አዲስ ዘመን ገጽ 3 ላይ ነፃ ጋዜጠኞችን እና የመድረክ አመራሮችን ለማውገዝ በሚፃፉት ፁህፎች አይነት /ስታየል/ ከተፃፈው የበረከት መጽሐፍ የሚገኙት እውነቶች እነዚህ ብቻ ናቸው። በቃ! ከዚህ ውጭ እርግማን፣ ሀሜት፣ መለስን ማሞገስ፣ የራሳቸውን ብልህነት፣ የኢህአዴግን የመላዕክ ስብስብነት፣ ኢህአዴግን ህዝቡ ከነፍሱ አብልጦ እንደሚወደው … ወዘተ የዘረዘሩበት እንቶፈንቶ ነው፡፡ በእርግጥ ከገፅ 119 ላይ የጠቀስኩት በቀላል የሚታይ አይደለም፡፡ ምክንያቱም ምርጫ 97ን ተከትሎ በተነሳው ሁከት ከ198 በላይ ሰው የተገደለው በሰራዊታችን ነው። እስከዛሬ ድረስ የሚነገረን ደግሞ ሰራዊቱ ጣልቃ የገባው የህዝብን ሰላም እና ህገ መንግስቱን ለማስከበር እንደሆነ ነበር። የበረከት መጽሐፍ ዛሬ ደግሞ የሚነግረን ሰራዊቱ የኢህአዴግ መንትያ እንደሆነና ምንም ይፈጠር ምን ምንጊዜም የሚቆመው ከኢህአዴግ ጋር እንደሆነ፤ ይሄንንም ለእነ ብርሃኑ ነጋ እንደነገሯቸው ነው።\nእርግማን፣ ውግዘት፣ ውንጀላ …\nበረከት ስምኦን ለምን ይህን መፅሀፍ እንደጻፉ በመቅደሙ ላይ ቢገልጹም፣ መጽሐፉ እና መቅድሙ ግን ሀራምባና ቆቦ በመሆናቸው ተአማኒነት ያሰጣዋል። ምክንያቱም መጽሐፉ የሚያተኩረው ለታሪክ ተመራማሪ የሚሆን ግብአት ላይ ሳይሆን በዋናነት ብርሃኑ ነጋን እና ነገደ ጎበዜን ማውገዝ፣ መወንጀል፣ ማጥላላት፣ መርገም ላይ ሲሆን ቀጥሎ ደግሞ መራራ ጉዲናን እና በየነ ጴጥሮስን እርስ በእርስ ለማጣላት ‹‹እንዲህ አለው … እንደህ ተባባሉ …›› የሚሉ አሉባልታዎች፣ እንዲሁም እነ ስዬ አብርሃን በማጣጣል እና በመሳሰሉት ላይ ያነጣጠረ ነው።\nበበረከት መፅሀፍ በዋናነት ከተብጠለጠሉት ውስጥ ነገደ ጎበዜ በትግል እድሜም ሆነ በእናት ፓርቲ የተለዩ ሲሆን፤ ብርሃኑ ነጋ እና በረከት ስምኦን ግን በብዙ መልኩ ይመሳሰላሉ። ሁለቱም የኢህአፓ ታጋዮች ሲሆኑ ሁለቱም ኢህአፓን አውግዘው ከኢህአፓ ተለይተዋል፡፡ በእድሜምም እኩያ ናቸው። በባህሪም ይመሳሰላሉ። (በሽወዳ ፖለቲካ ላይ ማለቴ ነው) ሁለቱም ምርጫ 97 ላይ የፓርቲያቸው ዋነኛ ተደራዳሪ የነበሩ ሲሆን፤ ሁለቱም በዚሁ ምርጫ ላይ የሚያጠነጥን መጽሐፍ ፅፈዋል። ምንም እንኳ በይዘት መጽሐፎቻቸው ነጭ እና ጥቁር ቢሆንም። (ስለሁለቱ መጽሐፎች ምት እና የመልስ ምት እንዲሁም ከዚህ ጋር የሚያያዙ ጉዳዮችን ወደ ታች እመለስበታለሁ።)\nአሁን ስለውግዘቱ እና ስለሀሜቱ ማየታችንን እንቀጥል ...\nበእርግጥ በበረከት መፅሀፍ ከሀይሉ ሻውል እስከ ልደቱ አያሌው፤ ከብርሃኑ ነጋ እስከ መራራ ጉዲና፤ ከአዲስ ነገር ጋዜጣ እስከ ቪኦኤ እና ዶቼቬሌ፤ ከአና ጎሚዝ እስከ የተለያዩ ሀገራት አምባሳደሮች … ያልተረገመ፤ ውጉዝ ከመአርዮስ ያልተባለ የለም።\nምን አልባትም በረከት ይህን መፅሀፍ ለመፃፍ የተነሱት በምርጫ 97 ኢህአዴግ ያ ሁሉ ሽንፈት ሲደርስበት የፓርቲው ቋሚ ተጠሪ የነበሩ መሆኑን ተከትሎ በሊቀመንበር መለስ ዜናዊ ለሽንፈቱ ተጠያቂ ተደርገው መወቀሳቸው ሲከነክናቸው የቆየ በመሆኑ ሊሆን ይችላል።\nየሆነ ሆኖ በረከት ለመፅሃፈቸው ግባት ይሆን ዘንድ ኢህአዴግ በተለያየ ጊዜ ያሳተማቸው መጽሐፍቶች፣ ቃለጉባኤዎች፣ የመለስ ዜናዊ ንግግሮች፣ የስራ አስፈፃሚ ሪፖርቶች፣ የቡዳ ታሪክ፣ ሽፍቶች እና ሌቦች ሪፈረንስ (ማጣቀሻ) ተደርገዋል።\nለምሳሌ የቅንጅት አመራሮችን ከሽፍታ ጋር በገጽ 234 ላይ እንዲህ ሲሉ አነፃፅረዋል። ‹‹ይህንን የተገነዘቡት የቅንጅት መሪዎች የማታ ማታ ጥፋተኝነታችንን አምነን መንግስትን ይቅርታ መጠየቅ ነው የሚያዋጣን የሚል አቋም ላይ ደረሱ፡፡ እናም ከህግ የበላይነት ለማምለጥ ሞክሮ ሳይሳካለት ሲቀር የቤተክርስቲያን ደውል ውሎ ምህረት እንደሚጠይቅ ሽፍታ መንግስትን ይቅርታ ለመጠየቅ ከጀሉ።›› በዚህ አንቀፅ፤ በዚሁ ገጽ ላይ ደግሞ፣ በረከት ስምኦን ከዋነኞቹ የኢህአዴግ አለቆች አንዱ መሆናቸውን እረሱት መሰለኝ እንዲህ ሲሉ ቀለዱና ሳቅ በሳቅ አደረጉን። ‹‹በዚያም አለ በዚህ፣ የፍርድ ቀን ከመድረሱ ጥቂት ቀናት በፊት የቅንጅት መሪዎች ምህረት ሊጠይቁ ነው! የሚለው ወሬ በአገር ምድሩ ተናኘ።\nእንደወሬው ከሆነ ነገ ሊበየንባቸው እንደ ትላንት ለጠ/ሚኒስትሩ የይቅርታ ደብዳቤያቸውን አስገብተው ነበር።›› እንግዲህ እግዜር ያሳያችሁ! የቅንጅት እስረኞች ይቅርታ መጠየቃቸውን በረከት ስምኦን የሰማሁት በወሬ ወሬ ነው ለማለት ‹‹እንደወሬው ከሆነ…›› ብለው ሲጀምሩ። ሆኖም በየዋህነት ይህንን እንዳናምን እንኳ ከዚህ የሚጣረስ ሌላ ነገር በሌላ ገጽ ላይ እናገኛለን። የቅንጅት ታሳሪዎች አንዳንዴ ሽማግሌዎችን እንደማያዳምጡ ከነገሩን በኋላ፤ ሽማግሌዎቹም በዚህ ተማረው ‹‹እንግዲህ እኛ ይቅርታ እንዲሰጣችሁ ባሳያችሁት ፍላጎት መሰረት ልናግዛችሁ ብንፈልግም፤ የእናንተ ነገር ግን ለእኛም ክብር የማያሳይ ሆኗልና ካልፈለጋችሁት በዚሁ ሊቀር ይችላል›› ማለታቸውን ተከትሎ፣የሽማግሌዎቹ ማምረር የታያቸው ኢንጂነር ግዛቸው በግላቸው ‹‹እባካችሁ እነዚህን ጉረኞች ሰምታችሁ የጀመራችሁትን የይቅርታ ሂደት እንዳታቋርጡብን››የሚል ደብዳቤ ፅፈው ከሽማግሌዎቹ መካከል በፕሮፌሰር ኤፍሬም ይስሃቅ ኪስ ውስጥ አስገቡ›› ሲሉ ውስጥ አወቅ ሆነው እናገኛቸዋለን።\nበእርግጥ በመቅደሙ የተጠቀሱት የኢህአዴግ ዋና አመራሮች (መለስን ጨምሮ) መፅሐፉን ገምግመው አስተያየት የሰጡ በመሆኑ መጽሐፉ የኢህአዴግ አቋም ነው ቢባል ማጋነን አይሆንም፡፡ ለነገሩ እንኳን የበረከት መፅሀፍ የሰለሞን ተካልኝም ዘፈን በኢህአዴግ ሳይመረመር አይለቀቅም። የሆነ ሆኖ የበረከት መጽሐፍ እርስ በእርሱ በሚጣረስ ታሪክ (ገጠመኝ) የተሞላ ነው፡፡ ለምሳሌ ገፅ 45 ላይ ያለውን ማነፃፀሪያ ብናየው ለዚህ አስረጅ ሊሆን ይችላል፡፡ ምክንያቱም የ97ቱን ምርጫ ከፈረንሳዊው ደራሲ ቻርለስ ደክንስ “The tale of two cites” (የሁለትከተሞች ወግ) መጽሐፍ ጋር ማነፃፀራቸው ነው፡፡ ‹‹ወቅቱ ከመቼውም የተሻለ ነበር። ከወቅቶቹ ሁሉ የከፋውም ነበር። የብስለት ዘመን እንደነበረው ሁሉ የየዋህነት ዘመንም ነበር፡፡ መተማመን እንደሰፈነበት ሁሉ ተጠራጣሪነት ያየለበትም ነበር፡፡ ፍንትው ካለ ብርሃን ጎን ድቅድቅ ጨለማ ነበር፡፡ የተስፋ ፀደይ እንደሆነው ሁሉ፣ የጭንቅ ክረምትም ነበር። ሁሉም ነገር ከፊታችን፣ በኋላም ማዕዳችን ባዶ የሆነበት ወቅት ነበር፡፡ ሁላችንም ወደ ገነት እየተጓዝን እዚያው ሳለንም በሌላ አቅጣጫ እንተም ነበር፤ በአጭሩ ወቅቱ፣ ድምፃቸውን ከፍ አድርገው የሚናገሩ አዋቂዎችን እጅግ ከፍተኛ በሆነ ንፅፅር ተመልክተን በመልካምነቱም ይሁን በመጥፎነቱ ልንቀበለው ይገባናል እንደሚሉት እንደአሁኑ አይነት ወቅት ነበር›› የሚለውን አንቀፅ ጠቅሰውታል።\nእንግዲህ የሪቻርድ ዲክንስ መጽሐፍ የሚያጠነጥነው በ1789ዓ.ም በተካሄደው የፈረንሳይ አብዮት ላይ ነው። ያ አብዮት አላማው ያደረገው ደግሞ የሉዊስ 16ኛ እና የባለቤታቸውን የማዳም አንቶኖቲ አምባገነን አገዛዝ መገርሰሱ ላይ ነው። ከታሪክ እንዳነበብነውም የፈረንሳይ ህዝብ ተርቦ አደባባይ በመውጣት ‹‹ዳቦ አጣን›› የሚል ተቃውሞ ሲያሰማ፣ ማዳም አንቶኖቲ ‹‹ህዝቡ ምንድነው የሚለው ብላ ስትጠይቅ ‹‹ዳቦ አጣን›› እያለ እንደሆነ ሲነገራት ‹‹ለምን ኬክ አይበሉም›› ስትል የመለሰች ደፋር እንደሆነች ነው። አናም ይሄ ዝነኛ አመፅ የተመራው በተላላቆቹ ፈላስፋዎች በMonesque፣ Rousseau፣ Voltair እና Diedrot ነው። አብዮቱም ግቡን መቶ ንጉሱ እና ንግስቲቱ የጊሎቲን ማሽን በሚባለው አንገት መቅሊያ በህዝብ የተባበረ ክንድ አንገታቸው ተቀልቷል።\nእነሆ በረከት ስምኦን የተባሉ ስልጣን ላይ ከወጡ 20 ዓመት ያለፋቸው ሚኒስትር ደግሞ ‹‹በቃችሁ›› በሚል ህዝብ አምፆባቸው በጥይት ላከሸፉት አመፅ ትክክለኛነት ይህንን መጽሐፍ ጠቅሰው በድፍረት ፅፈዋል።\nቀሪውን የሳምንት ሰው ከሆንን ሳምንት እመለስበታለሁ።\nፍትሕ ጋዜጣ (አዲስ አበባ)


የናይል ሸለቆ ፖለቲካ፣ ታሪካዊ ምልከታና ዛሬ ያለንበት ተጨባጩ እውነታ (ደረጀ መላኩ – የሰብዓዊ መብት ተሟጋች) | EthioReference >\nየናይል ሸለቆ ፖለቲካ፣ ታሪካዊ ምልከታና ዛሬ ያለንበት ተጨባጩ እውነታ (ደረጀ መላኩ - የሰብዓዊ መብት ተሟጋች)\nየናይል ሸለቆ ፖለቲካ፣ ታሪካዊ ምልከታና ዛሬ ያለንበት ተጨባጩ እውነታ\nከቪክቶሪያ ሀይቅ የሚነሳወ ነጭ አባይ እና ከኢትዮጵያ ጣና ሀይቅ ከፍተኛ ቦታዎች የሚነሳው ጥቁር አባይ ሱዳን መዲና ካርቱም ላይ ሲገናኙ ታላቁን የናይል ወንዝ እንደሚፈጥሩ የመልክአ ምድር አጥኚዎች ያስተምሩናል፡፡ በሌላ አነጋገር ከ86 ፐርሰንት በላይ የውሃ መጠን የሚይዘው አባይ ወንዝ ካርቱም ሲደርስ መጠሪያው ናይል በመባል ይቀየራል፡፡ በነገራችን ላይ የናይል ወንዝ በምድራችን ላይ ከሚገኙት ወንዞች ሁሉ ታላቁ ነው፡፡ ሆኖም ግን ይሁንና ይህ ለአካባቢው ሀገራት ህብረት መጠናከርና ለልማት በእጅጉ ጠቃሚ የሆነ ወንዝ ከቅርብ ግዜ ወዲህ የግጭት መንስኤ ወደ መሆን እያዘነበለ ይገኛል፡፡ የንትርክና ውዝግብ ማእከል ሆኗል፡፡ ከታሪክ እንደምንማረው የኤፍራትስ እና ቲግሪስ ወንዞች በኢራቅ፣ ያንግቲዝ ወንዝ በቻይና፣የሚሲሲፒ ወንዝ በተባበረችው አሜሪካ የስልጣኔ ምንጭ እንደነበሩት ሁሉ፣ የናይል ወንዝም የስልጣኔ ማእከል እና የሃይል ምንጭም ነበር፡፡ ስለ ናይል ወንዝ የሚያወሱ ስፍር ቁጥር የሌላቸው ልብወለድ እና ታሪካዊ መጽሐፍት ለብዙ ክፍለ ዘመናት ተጽፈዋል፡፡ ቅኔዎች ተቀኝተዋል፡፡ የናይል ወንዝ አካባቢ ሀገራት የሀይል ሚዛናቸውን ለማስተካከል ከጥንት እስከዛሬ አሉ፡፡ ወታደራዊና ኢኮኖሚያዊ ጡንቻቸውን ለማፈርጠም የሚሄዱበት መንገድ እሩቅ ነው፡፡ በተለይም የግብጽ የአካባቢው ሃያል ሀገር ለመሆን በብዙ ባጅታለች፡፡ በጥንት ዘመን ደግሞ ኢትዮጵያ ግብጽን በሃይል ትገዳደርበት በነበረበት ዘመን የናይል ወንዝን እንደማስፈራሪያ ትጠቀምበት ነበር፡፡ ለአብነት ያህል እንደ ጎርጎሮሲያኑ አቆጣጠር ከክርስቶስ ልደት በኋላ ከ330 በኋላ እስከ 1959 ድረስ ባሉት አመታት ውስጥ ((from 330 AD to 1959 )ኢትዮጵያን የገዙት የኢትዮጵያ ነገስታት ግብጽ ለኢትዮጵያ ኦርቶዶክስ ቤተክርስቲያን አቡን የሚሆኑ ጳጳሶችን በፍጥነት ሳትልክ ስትቀር አባይን እንገድባለን በማለት ለግብጽ መልእክት ይልኩ እንደነበር ከታሪክ እንማራለን፡፡ ወይም በግብጽ ግዛት በሚኖሩ የክርስትና እምነት ተከታዮች ላይ ግብጽ በደል ስትፈጽም ተመሳሳይ የማስፈራሪያ መልእክት ከኢትዮጵያ ነገስታት ይደርሳት እንደነበር ከታሪክ እንማራለን፡፡ በነገራችን ላይ ግብጾች የናይል ወንዝን ከእግዜአብሔር እንደተሰጣቸው ጸጋ ነው የሚቆጥሩት፡፡ የናይል ወንዝ እስከወዲያኛው ድረስ ከእግዛብሔር የተሰጠን ጸጋ ስለሆነ ከቻሉ ከምንጩ ለመቆጣጠር የሚሄዱበት መንገድ እሩቅ ነው፡፡ ግብጽ የአባይን ወንዝ ከምንጩ ለመቆጣጠር ዋነኛ አላማዋ ካደረግች ዘመናት ተቆጥረዋል፡፡ ከብዙ ክፍለ ዘመናት በፊት በቀጥታ ጦር ሰብቃ የሀፍረት ሸማ ተከናንባ ተመልሳለች፡፡ ኢትዮጵያን ለሚያደሙ ሀገር በቀል ከሃዲዎችና የውጭ ወራሪዎች መጠነ ሰፊ እርዳታ ስትሰጥ የቆየች ሀገርም ናት ግብጽ፡፡ ይህ ሁሉ የግብጽ ሴራ ዋነኛ ማጠንጠኛው የአባይን ወንዝ ከምንጩ ለመቆጣጠር ካላት ጽኑ ፍላጎት ይመነጫል፡፡ በሌላው የሳንቲሙ ግልባጭ የምትገኘው ኢትዮጵያ የናይል ወንዝን የምትመለከተው እንደ የፖለቲካ እውነት ነው፡፡ የኢትዮጵያ ፍላጎትና ምኞት በናይል ወንዝ አኳያ ህጋዊ ድርድር ማድረግ እንደሆነ የቆየ አላማዋ ነው፡፡\nሁላችንም እንደምንገነዘበው ውሃ በአካባቢው እጅግ ጠቃሚና ውዝግብ የሚፈጥር ነው፡፡ በነገራችን ላይ የናይል ወንዝን ለመጠቀም በአካባቢው ሀገራት መሃከል በርካታ ስምምነቶች ተደርገው ነበር፡፡ ለአብነት ያህል በኢትዮጵያና እንግሊዝ መሃከል ( እ.ኤ.አ.1902) ngloEthiopian Treaty (1902)፣ የእንግሊዝና ግብጽ ውል ( እ.ኤ.አ.1929 ይህ በአካባቢው የሚገኙ የእንግሊዝ ቅኝ ተገዢ ሀገራትን ያጠቃለለ ነበር፡፡) he Anglo-Egyptian Treaty (between Egypt and Britain representing its colonies in the region) in 1929, እ.ኤ አ. በ1959 የናይል ወንዝን ለሱዳንና ግብጽ ብቻ ጥቅም ላይ እንዲውል የሚፈቅደው ስምምነት the 1959 Treaty that allocated water between Egypt and Sudan ፣ በቅርብ ግዜ ውስጥ ደግሞ ማለትም እንደ ጎርጎሮሲያኑ አቆጣጠር 2015 ኢትዮጵያ፣ሱዳንና ግብጽ ያደረጉት ስምምነት ይጠቀሳሉ፡፡ ( ይህ ሶስቱ ሀገራት የፈረሙበት ውል የናይል ስምምነት በመባል ይታወቃል፡፡) ሁላችንም እንደምንገነዘበው የታላቁን የአባይ ወንዝ ግድብ ለማለት ነው፡፡ ኢትዮጵያ ይህን ታላቁን የህዳሴ ግድብ ለመገንባት መንፈሳዊ ወኔ የታጠቀችው ( በአባይ ወንዝ ላይ የውሃ ግድብ የምትገነባው ) በራሷ ተነሳሽነት ህዝቧን ከችጋር ለመገላገል አስባ አውጥታ አውርዳ ነው፡፡ ከማናቸውም ሀገራት ጋር አልተፈራረመችም፡፡ ተፈጥሮአዊ መብቷን በመጠቀም ይህን ምዝብር ህዝብ ከችጋርና መከራ ለመገላገል ነው፡፡ ይህን ተከትሎ ደግሞ ወደ እድገት ጎዳና ለመራመድ የስልጣኔ ጮራ ለመፈንጠቅ ነው፡፡\nከአለም የፖለቲካ ታክ እንደምንማረው በቀዝቃዛው የአለም ጦርነት ግዜ ኢትዮጵያ እና ግብጽ የሁለቱ ሃያል ሀገራት የቀድሞዋ ሶቪዬት ህብረትና የተባበረችው አሜሪካ ወዳጅ ነበሩ፡፡ ከሁለቱ ሀገራት ማናቸው ናቸው በአካባቢው የበለጠ የጂኦፖለቲካ ጠቀሜታ ያላቸው ? (የበለጠ ስልታዊ ጠቀሜታ ያላት ሀገር የትኛዋ ናት ?) ግብጽ ወይንስ ኢትዮጵያ ? እንደ ፕሮፌሰር መስፍን ወልደማርያምን የመሰሉ የጂኦግራፊ ጠበብት( አፈሩን ገላባ ያድርግላቸው)፣ እውቁ ምሁር ፕሮፌሰር ጌታቸው መታፈሪያ፣ የበርታ ኮንስትራክሽን ባለቤት የነበሩት ኢንጂነር ታደሰ ሀይለስላሴ ( ነብስ ይማር በነገራችን ላይ የአባይን ወንዝ እንዴት ጥቅም ላይ ማዋል እንደሚቻል ጥልቅ ጥናት ያቀረቡ ቢሆንም ያለፉትም ሆነ አሁን ያለው አገዛዝ የእኚህን ኢትዮጵያዊ የአይምሮ ጭማቂ ለመጠቀም አልቻሉም፡፡) ወዘተ ወዘተ በጥናት ወረቀቶቻቸው ላይ እንዳሰፈሩት ከሆነ እንደ ጎርጎሮሲያኑ አቆጣጠር በ1950ዎቹ መጨረሻ እና 1960ዎቹ መጀመሪያ ላይ የኢትዮጵያ መንግስት ( ያንዬ ንጉሰነገስት አጼ ሀይለስላሴ የኢትዮጵያ ንጉስ ነበሩ) በኢትዮጵያ የሚገኙ ወንዞች ካርታና ጥናት የተሰራው በተባበረችው አሜሪካ የጥናት ቢሮ ነበር፡፡ (the US Bureau of Reclamation ) በነገራችን ላይ የታላቁ አባይ ወንዝ ግድብ አቅድ እና ውጥን የተጀመረው በተጠቀሱት አመታት እንደነበር ጥናቶች ያሳያሉ፡፡ በአባይ ወንዝ ላይ የውሃ ግድብ ለመስራት የመልክአ ምድር ጥናት (The geographic survey of the Blue Nile, ) የተጀመረው ያንዬ ነበር፡፡\nበነገራችን ላይ በኒውዮርክ የተባባረችው አሜሪካ ግዛት ይገኝ የነበረ የምህንድስና ተቋም( an American engineering firm, J.G. White Engineering Corporation of New York ተብሎ ይጠራ ነበር፡፡) ከላይ ከተጠቀሰው ጥናት በፊት የአባይ ወንዝ ምንጭ በሆነው የጣና ሀይቅ ላይ ግድብ ለመስራት ወጥኖ እና አቅዶ ነበር፡፡ ሆነም ግን ይሁንና እንደ ጎርጎሪሲያኑ አቆጣጠር 1936 ፋሺስት ጣሊያን ኢትዮጵያን በመወረሯ ምክንያት ሳይሳካ ቀርቷል፡፡ ይህ የተባበረችው አሜሪካ እና ኢትዮጵያ በጣና ሀይቅ ላይ የውሃ ግድብ ለመስራት አድርገውት የነበረው የሁለትዮሽ ስምምነት የታችኛው የአባይ ተፋሰስ ሀገራት( ሱዳንማ ግብጽ) ቅኝ ገዢ የነበረችውን ታላቋን ብሪታኒያ በእጅጉ አሳስቧትም አስጨንቋትም ነበር፡፡ ከዚህ ባሻግር ታላቋ ብሪታኒያ ኢትዮጵያ እና የተባበረችው አሜሪካ በነበራቸው መልካም ግንኙነት ደስተኛ እንዳልነበረች ከአካባቢው የፖለቲካ ታሪክ እንማራለን፡፡\nበሌላ የሳንቲሙ ግልባጭ እንደ ጎርጎሮሲያኑ አቆጣጠር 1960 የቀድሞዋ ሶቪዬት ህብረት ታላቁን የአስዋን ግድብ በመገንባት በምድር ላይ ትልቁን ሰው ሰራሽ ሀይቅ እውን አድርጋለች፡፡ የአስዋን ግድብ መገንባት ዋነኛው አላማው የነበረው የኤሌክትሪክ ሃይል ለማመንጨት በመስኖ የእርሻ መሬት ለማልማት እና የውሃውን ፍሰት በመቆጣጠር በየግዜው ግብጽን የሚደቁሳትን የጎርፍ አደጋ ለመቀነስ ነበር፡፡ ሆኖም ግን ይሁንና ከአስዋን ግድብ በተቃረነ መልኩ ኢትዮጵያ በራሷ ህዝብ ትብብርና አንድነት እንዲሁም የገንዘብ ወጪ ታላቁን የአባይ ወንዝ ለመገደብ ስትነሳ በርካታ ጭቅጭቆችን አሰንስቷል፡፡ የብዙ ሀገራት አይንም አርፎበታል፡፡ ( ከቅርብም፣ከሩቅም ያሉ ሀገራት ወይም የኢትዮጵያን መነሳት የማይሹ ሀገራት እየተቀበዘበዙ ይገኛሉ፡፡) ለምን ህሊና ያላችሁ ጠይቁ መልሱንም በተመለከተ በየሰፈራችሁ፣ ማኪያቶ ወግ ላይ በመወያየት ፈልጉት፡፡\nየአካባቢውን ጂኦፖለቲካ እና የጸጥታ ሁኔታ በጥልቀት ለሚመረምር ኢትዮጵያዊ ግብጽ ትኩረት የምታደርገው 80 ፐርሰንት ያህሉን የውሃ መጠን ለናይል ወንዝ የሚያዋጣውን ጥቁር አባይን ከምንጩ መቆጣጠር መሆኑን ይገነዘባል ብዬ አስባለሁ፡፡ ስለሆነም ግብጽ ከሆነላት ኢትዮጵያን መከፋፈል ወይም የተዳከመች ኢትዮጵያን ማየት የግብጽ የብዙ ዘመናት ህልምና ምኞት ነው፡፡ ኢትዮጵያ በተዳከመች እና በከሳች ጊዜ የጥቁር አባይን ወንዝ ምንጭ እቆጣጠራለሁ በማለት መጠነ ሰፊ ዝግጅት ካደረገች ዘመናት ተቆጠሩ፡፡ ይህ በእንዲህ እንዳለ ግብጽ አጀንዳዋን የምታስፈጽመው በቀጥታም ሆነ በተዘዋዋሪ ሊሆን ይቻለዋል፡፡ በነገራችን ላይ ይህ የግብጽ አቅድ ሱዳንን ጠቅልሎ ከመያዝ እቅዷ ጋር የሚያያዝ ነው፡፡ ግብጽ ሱዳንን በቁጥጥሯ ስር ለማዋል ወይም በቅኝ ገዢ ብሪታኒያ፣ ግብጽና ሱዳን ስምምነት መሰረት ሱዳንን ጠቅልላ ለመያዝ በብዙ ባጅታለች፡፡ ሆኖም ግን ይሁንና ሱዳን እንደ ጎርጎሮሲያኑ አቆጣጠር 1956 ከእንግሊዝ ቅኝ ገዢዎች መዳፍ ስር በመውጣቷ የግብጽ ህልም ለግዜውም ቢሆን መክኖ ቀርቷል፡፡ ግብጽ ግን ተኝታ አድራ አታውቅም ፡፡ ሌላ ሴራ ሌላ አቅድ ከማውጣት አልቦዘነችም፡፡ ከአረባዊነት ማንነት ጋር በማያያዝ ሱዳን እና ግብጽ አንድነታቸውን ማጥበቅ አለባቸው ከማለት ባሻግር የናይል ወንዝን ጉዳይ አረባዊ አጀንዳ ለማድረግ የማትቆፍረው ጉድጓድ የማትበጥሰው ቅጠል የለም፡፡ ይህ ደግሞ በአፍሪካዊና አረብ ማንነት አኳያ ውጥረትን እንዳነገሰ ዛሬም ድረስ አለ፡፡ ለአብነት ያህል የደቡብ ሱዳን የነጻነት ትግል መሰረት በአረብ ሱዳኖች በደል ደረሰብን በሚል እንደሆነ ልብ ይሏል፡፡ ደቡብ ሱዳን አማጽን ራሳቸውን እንደ አንድ አፍሪካዊ እንጂ አረብ መሆናቸውን ተናግረው አያውቁም፡፡ ከዚሀ ባሻግር በሱዳን ዳርፉርና ኑቢያ ግዛት ውስጥ የተፈጸሙት አስከፊ የሰብዓዊ መብት ጥሰት ወይም ግጭቶች መነሻና መሰረታዊ ምክንያት በተጠቀሱት የአረባዊነት ማንነት በግድ ለመጫን በተደረጉ ውሳኔዎች እንደሆነ ይነገራል፡፡ (the root of conflicts in Darfur and the Nuba region. ) ራሳቸውን እንደ አረብ ዝርያ የሚቆጥሩትና በካርቱም መንግስት የሚደገፉት የጃንጃዊድ ሚሊሻዎች የፈጸሙት ግፍ ተነግሮ አያልቅም፡፡\nኢትዮጵያን ገሸሽ በማድረግ ግብጽ የምታደርገው መስፋፋት አቅድ በሌላ አቅጣጫም ማየት ይቻላል፡፡ ኢትዮጵያም ከምእራብ የቀይ ባህር ጫፍ እንድትርቅ የማድረግ የዘመናት ሴራዋ የተሳካ ይመስላል፡፡ የቀይ ባህርን የአረብ ሀይቅ እንደርገዋለን በሚል አቅድ የሰከሩት ገብጾችና ሸሪኮቿ የአረብ ሀገራት ለገንጣይና አስገንጣዮች ለዘመናት በአደረጉት መጠነ ሰፊ እርዳታ ተሳክቶላቸው ኢትዮጵያን ያለተፈጥሮ የባህር በር አስቀርተዋታል፡፡ በእነ የጦር መርከብ ኢትዮጵያና ሌሎች የጦር መርከቦች 1000 ኪሎሜትር የባህር በሯን ስትጠብቅ የነበረችው ኢትዮጵያ ግብጽና ሱዳን፣ ሌሎች የአረብ ሀገራት ፣ እንዲሁም በኮሎኔል መንግሰቱ ሀይለማርያም አገዛዝ የበገኑት ወይም የተናደዱት ምእራባውያን በተለይም የተባበረችው አሜሪካና ታላቋ ብሪታኒያ በሸረቡት ሴራ ዛሬ የበይ ተመልካች ሆናለች፡፡ ይሄም ብቻ አይደለም ዛሬ በሚያሳዝን ሁኔታ በቀይባህር አኳያ የነበራትን ስልታዊ ጠቀሜታ በታሪካዊ ጠላቶቿ ተነጥቃለች፡፡ በእውነቱ ያሳዝናል፡፡ ማሳዘን ብቻ አይደለም ህሊናን ያደማል፡፡ ሆድንም ይበጠብጣል፡፡\nበነገራችን ላይ የአረብ ሀገራት የቀይ ባህርን የአረብ ሀይቅ የማድረግ ህልም እንደው ዝም ብሎ የተወጠነ አልነበረም፡፡ የአረብ ሀገራት በአብዛኛው የክርስትና እምነት ተከታዮች ( በተለይም የኦርቶዶክስ እምነት ተከታዮች በቁጥር ይልቃሉ) ከቀይ ባህር አኳያ በማራቅ ከእስራኤል በስተደቡብ አቅጣጫ ጠንካራ የባህር ይዞታ እንደሚኖራቸው አስበው አቅደው ነበር ኢትዮጵያን ለማዳከም የተነሱት፡፡ ይህን ተከትሎ በኤርትራ የተነሱትን አማጺ ሀይሎች ሲረዱ እንደነበር ከአለም የፖለቲካ ታሪክ እንማራለን፡፡ ኤርትራ ከእናት ሀገሯ ኢትዮጵያ በነበረችበት ጊዜ በማእከላዊ መንግስት ላይ አኩርፈው ብረት ላነሱ የግዜው የኤርትራ አማጺዎች( በአብዛኛው እንደ ሱልጣን ሳሊህ የመሰሉ የእስልምና ተከታይ የሆኑ አማጺያን በቁጥር ከፍ ይሉ ነበር፡፡) ለአብነት ያህል ለኤርትራ ነጻ አውጪ ግንባር Muslim-dominated Eritrean Liberation Front (EPLF), Front (ELF ፣ ለኤርትራ ህዝብ ነጻነት ግንባር (የደፈጣ ተዋጊ ሆኖ የጀመረው እ.ኤ.አ. 1961 ነበር) Eritrean People’s Liberation Front (EPLF) ኢትዮጵያን ያዳክሙልናል በማለት ስለወሰኑ መጠነ ሰፊ እርዳታ ደርጉላቸው ነበር፡፡ እዚህ ላይ በግዜው ለነበሩት ለገንጣይና አስገንጣይ ሀይሎች የስንቅና ትጥቅ ማከማቻ የሱዳን ሚና የላቀ እንደነበር የአሁኑ ትውልድ ልብ ሊለው ይገባል መልእክቴ ነው፡፡ (ምንም እንኳን) ኤርትራ ከኢትዮጵያ ጋር የታሪክ፣የባህልና ኢኮኖሚ ታሪክ ጥብቅ ቁርኝት እንዳላት ቢታወቅም ይህን መራር የታሪክ እውነት በመካድ እንደ ጎርጎሮሲያኑ አቆጣጠር 1961 ጀምሮ የኤርትራ ህዝብ ነጻ አውጪ ግንባር ከኢትዮጵያ ለመለየት የደፈጣ ውጊያ መጀመሩን እንዲሁም በመጨረሻም ከ30 አመታት መራራ የርስበርስ የወንድማማቾች ጦርነት በኋላ መቋጫው ኤርትራ የምትባል አዲስ ሀገር ውልደት እንደሆነ ማስታወሱ ተገቢ ሳይሆን አይቀርም፡፡\nይህ በእንዲህ እንዳለ የቀድሞ የግብጽ መሪ የነበሩት ገማል አብዱል ናስር Gamal Abdul Nassir እንደ ጎርጎሮሲያኑ አቆጣጠር 1950ዎቹ በግብጽ ዋነኛ ተዋናይነት የእስልምና እና አረብ አንድነት ፍልስፍና a Pan-Arab and a Pan-Islam unity under Egypt’s sponsorship ያቀነቅኑ እንደነበር ታሪክ ያስተምረናል፡፡ ከዚህ ባሻግር ጀማል ከደቡብ የመን ጋር ለአጭር ግዜ የቆየ አንድነት ለመመስረት ጥረት አድርገውም ነበር፡፡ ( በነገራችን ላይ ደቡብ የመን በመለክአ ምድር አቀማመጥ ከግብጽ ጋር የምትዋሰን ሀገር ካለመሆኗ ባሻግር ከግብጽ ድንበር እጅግ እርቃ የምትገኝ ሀገር መሆኗን ልብ ይሏል፡፡ ) ስለሆነም ኢትዮጵያውያን ግብጽ አንዳንድ የአረብ ሀገራት በአንገታቸው ላይ ሸምቀቆ እያጠበቁ ስለመሆኑ ጥርጣሬ ቢያድርባቸው እውነትነት አላቸው፡፡ ታሪክ ፍንትው አድርጎ እንደሚያስተምረን ግብጽም ሆነች ሸሪኮቿ ለዘመናት ኢትዮጵያን ከማድማት ተቆጥበው አያውቁም፡፡ ይህ መራር የታሪክ ሀቅ ነው፡፡\nበዚህ ሁሉ ዘመን ግብጽ የኢትዮጵያ ታሪካዊ ጠላት ሆና ቆይታለች፡፡ እንደ ጎርጎሮሲያኑ አቆጣጠር በ1950ዎቹ መጀመሪያ ላይ የግብጽ ጠንካራ ሰው የነበሩት ገማል አብዱልናስር በእስልምና ሃይማኖት አስተካው ወዳጃቸውን አሰባስበው፣ እንዲሁም በኢትዮጵያ የሚኖሩ ኢትዮጵያዊ እስልምና እምነት ተከታዮችን በመቀሰቀስ ኢትዮጵያን ድጋፍ አልባ ለማድረግ በብዙ ባጅተዋል፡፡ በተለይም ቺትዮጵያዊ የሙስሊም እምነት ተከታዮችን በአጉል ቅስቀሳ በማነሳሳት በአጼ ሀይለስላሴ መንግስት ላይ ተቃውሞ እንዲቀሰቀስ ብዙ መንገድ ተጉዘዋል፡፡ በሙስሊም ሃይማኖት ሽፋን በኢትዮጵያ የሚኖሩ የእምነቱ ተከታዮች የራሳቸው ራስገዝ ያስፈልጋቸዋል የሚል መርዘኛ ቅስቀሳም ያደርጉ ነበር፡፡ ግራም ነፈሰ ቀኝ የግብጽ ምኞትና ፍላጎት የጥቁር አባይን ወንዝ ከምንጩ መቆጣጠር የሚስችላትን ሴራ መጎንጎን እንጂ ለኢትዮጵያውያን የእስልምና ተከታዮች የሚደማ ልብ ኖሯት አይደለም፡፡ ቆላና ደጋ የምትወርደው፣የምትወጣው፡፡ እንሆ ዛሬም ቢሆን ከግብጽ የሚጎርፍላቸውን እርዳታ ተገን አድርገው የሚያደሙ ኢትዮጵያዊ አማጺ ሀይሎች ወይም የሃይማኖት አቀንቃኞች ሁለት ሶስት ግዜ ደግመው ደጋግመው እንዲያስቡ እንማጸናለን፡፡ ምንግዜም ቢሆን የግብጽ ስትራቴጂክ አላማ ኢትዮጵያን ማዳከም እና የጥቁር አባይ ወንዝን ከምንጩ ለመቆጣጠር እንደሆነ ኢትዮጵያውያን ሁሉ ልብ ልንለው ይገባል፡፡ ይህ የግብጽ የቆየና የብዙ ዘመን ህልምና አቅድ ዛሬ ባሰበት እንጂ አልመከነም፡፡ ግብጽ ኢትዮጵያ ተዳከመች ብላ ባሰበች ግዜ የቆየ ህልሟን እውን ለማድረግ ስትል እንቅልፍ አትተኛም፡፡\nበዛሬው ዘመን ኢትዮጵያ የአረብኛ ቋንቋ የሚችሉ የሙስሊም ምሁራንና ተከራካሪ ዜጎች አሏት፡፡ ግብጽና ሌሎች የኢትዮጵያን ውድቀት የሚመኙ ሀገራት የሚዘሩትን መርዝ፣ በኢትዮጵያውን መሃከል ሃይማኖት ተኮር ግጭት እንዲፈጠር የሚጎነጉኑትን ሴራ ከማክሸፍ አኳያ፣ እንዲሁም ኢትዮጵያን በተመለከተ በየጊዜው የሚወጡ የተዛቡ መረጃዎችን በማረም ታሪክ የማይዘነጋው ውለታ የዋሉ ኢትዮጵያዊ የሙስሊም እምነት ተከታዮች ጥቂትም ቢሆኑ አሉ፡፡ በእውነቱ ሊመሰገኑ ይገባል፡፡ በቅርቡ እንደ ጎርጎሮሲያኑ አቆጣጠር ሚያዚያ 11 2021 በመስቀል አደባባይ የተካሄደው የረመዳን ጾም አፍጥር ፕሮግራም የተሳካ እንደነበር የታወቀ ነው፡፡ የሙስሊም እምነት ተከታይ ኢትዮጵያውን መሪዎች ለኢትዮጵዊ ቄስ ጉርሻ ሲያጎርሱ የሚያሳየን ነገር ቢኖር በኢትዮጵያ የእስልምና እና ክርስትና እምነት ተከታዮች ለዘመናት በፍቅርና አንድነት መኖራቸውን የሚያመላክት ነው፡፡ ይህ በማህበራዊ ሚዲያ ላይ ተለቆ የነበረው የጉርሻ ስነስርአት ህብረትና ትብበራቸውንም የሚያሳ ነበር፡፡\nይህ በግምት ከ15000 በላይ የሃይማኖቱ ተከታዮች ታደሙበት በተባለው የአፍጥር ፕሮግራም ላይ ግድቡ የአኔ ነው የሚል መፈክር መሰማቱ ብሔራዊ ስ፣ሜትን የሚቀሰቅስ ነበር፡፡ ግብጽ ለምትነዛው የልዩነት አፍራሽ ፕሮፓጋንዳ ተገቢ መልስ ነበር፡፡ ኢትዮጵውያን የሃይማኖት ልዩነቶች እንደማይገድባቸው ማሳያ ነበር፡፡ ፊስቲቫሉ የአዲስ አበባ እና በሌሎች አካባቢ የሚኖሩ ኢትዮጵውያንን ወደ አንድነት ያመጣ ክስተትም ነበር ተብሎ ቢጻፍ ስህተት አይመስለኝም፡፡\nከዚህ ባሻግር ኢትዮጵያዊ ክርስቲያንና ኢትዮጵያዊ ሙስሊም ወጣቶች አንድ ላይ ሆነው በህብረት በፍቅር የመስቀል አደባባይ አካባቢን በማጽዳታቸው ታሪክን እንደገና አድሰውት ነበር፡፡ በጥንት ዘመን የነበረው የሃይማኖት መከባባር ዛሬም እንዳለ አሳይተዋል፡፡ በተለይም በአሁኑ ዘመን በሃይማኖት መሃከል ልዩነት ለመፍጠር ለሚቅበዘበዙ የውጭ ሃይሎች አስተማሪም ነበር፡፡ የሃይማኖትን ልዩነት ተገን አድርገው እሳት ለመጫር ለሚሞክሩ የውጭ ጽንፈኛ ሀይሎች የኢትዮጵያውያን ሙስሊምና ክርስቲያን እምነት ተከታዮች ለዘመናት በሰላም እና በፍቅር እንደኖሩት ሁሉ ዛሬም ያ መንፈስ እንዳለ ማሳያ ነበር፡፡\nበነገራችን ላይ ከላይ የሰፈረው የትብብር መንፈስ ግብጽ እና ሌሎች እኩያን ኢትዮጵያን በሃይማኖት ልዩነት ሰበብ እንዲጋጩ ያቀዱት ሴራ መክሸፉን አንዱ ማሳያ ነው፡፡ ኢትዮጵውያን ግብጽ የኢትዮጵን አንድነት ለማላላት እንደምትሰራ፣ በኢትዮጵያ ሰላም፣ፍቅርና አንድነት እንዳይኖር ብዙ እርቀት እንደምትጓዝ፣ ወዘተ ወዘተ ከተገነዘቡ ውለው አድረዋል፡፡ በሌላ በኩል እንደቀደሙት የግብጽ ገዚዎች ሁሉ ( ማለትም እንደ አንዋር ሳዳት፣ሆስኒ ሙባረክ፣ ሙርሲ ሁሉ) የግብጹ መሪ አልሲሲሲ የናይል ወንዝን ፍሰት የሚያቆም ማናቸውም እንቅስቃሴ ቀይ መስመር እንደማለፍ ይቆጠራል በማለት በቅርቡ ለመገናኛ ብዙሃን ተነግረዋል፡፡ ግብጽ መሪዎች በአባይ ጉዳይ ላይ ከጥንት እስከ ዛሬ ተመሳሳይ አቋም አላቸው፡፡\nፕሬዜዴንት አልሲሲ በናይል ወንዝ ላይ አለኝ የምትለውን ታሪካዊ ድርሻ ለማስከበር ማናቸውንም እርምጃ እንወስዳለን እንዳሉት ሁሉ ኢትዮጵያውያን ከግብጽ የሚሰነዘርባቸውን ጥቃት ለመመከት በህብረት አንድነት መንፈስ መቆም አለባቸው ብዬ አስባለሁ፡፡ በነገራችን ላይ ግብጽ በየግዜው ጡንቻዋን ለኢትዮጵ ለማሳየት የተለያዩ ዘዴዎችን በትጠቀምም በታላቁ የአባይ ወንዝ ግድብ ውስጥ ሁለተኛው የውሃ ሙሊት አቅድ በመጪው ሐምሌ 2021( እ.ኤ.አ.) ወር አጋማሽ ገቢራዊ ይሆናል ተብሎ ይጠበቃል፡፡\nከዚህ ባሻግር የሃበሻ ገጽ አንባቢያን ለአንድ አፍታ ታሪክን እንዲያስታውሱ፣ እንዳይዘነጉ እማጸናለሁ፡፡ እንደ አውሮፓውያኑ አቆጣጠር 1960 እስከ 1970 ባሉት አመታት ሶማሊያ የኦጋዴንን መሬት ወራ ስትይዝ ግብጽ ከጀርባ ነበረች፡፡ እብሪተኛው መሃመድ ሲያድባሬ የታላቋን ሶማሊያ የቅዠት ካርታ ይዞ ሲነሳ እንደው ዝም ብሎ አልነበረም፡፡ ሶማሊያ በኢትዮጵያ፣ዲጂቡቲ እና ሰሜን ኬንያ የሶማሊኛ ቋንቋ የሚናገሩ ዜጎች የሚኖሩበትን ግዛቶች በማጣመር የታላቋን ሶማሊያ ሪፐብሊክን የመመስረት ሴራ ጀርባ የግብጽ እጅ አለበት፡፡ በአካበቢው ግዜውን እየጠበቀ የሚፈነዳውን የሰአት ቦምብ ቀብራ የሄደችው እንግሊዝ ብትሆንም ይህን እኩይ ሴራ በማቀጣጠል ግብጽ ወደር አይገኝላትም፡፡ ግብጽ የኢትዮጵያን አንድነት ከሚጎዱ የፖለቲካ ሴራዎች ጀርባ አለች፡፡\nበነገራችን ላይ የኦጋዴኑ ጦርነት የሲያድባሬን ጦር ድሬዳዋ እና ሀረር ከተማ ድረስ አስጠግቶት ስለነበር በግዜው የነበረው ወታደራዊ መንግስት ለጦር መሳሪያ እርዳታ ሲል ወደ ቀድሞዋ የሶቪዬት ህብረት ፊቱን አዙሮ ነበር፡፡ የተባበረችው አሜሪካ የሶሻሊስት ርእዮት ተከታይ የነበረውን ደርግ በመቃወሟ ምክንያት እንደ ጎርጎሮሲያኑ አቆጣጠር 1903 ጀምሮ የነበረው የኢትዮጵያና አሜሪካ የኢኮኖሚ፣ባህልና ፖለቲካ ግንኙነት በኮሎኔል መንግስቱ ሀይለማርያም አገዛዝ ዘመን ተቀዛቅዞ ቆይቷል፡፡ በዚህ ምክንያት ኢትዮጵያ ከቀድሞዋ ሶቪዬት ህብረት ጋር የጋለ ዲፕሎማቲክ ግንኙነት የነበራት ሲሆን፣ በአፍሪካው ቀንድ ሁነኛ የቀድሞዋ ሶቪዬት ህብረት ወዳጅ ሀገር ነበረች፡፡ በሌላው የሳንቲሙ ግልባጭ በአብዮቱ ዋዜማ ሶማሊያ ከአሜሪካ ጋር መልካም ግንኙነት ነበራት፡፡ ይህ በእንዲህ እንዳለ ከ1966 ዓ.ም. በፊት የሶማሊያን ጦር ሰራዊት ያሰለጠነችውና ያስታጠቀችው የቀድሞዋ ሶቪዬት ህብረት ቋሚ ወዳጅና ጠላት የለም በሚለው የሀገሮች ፖለቲካዊ ፍልስፍና መሰረት የኢትዮጵያ ወዳጅ ሀገር ለመሆን ግዜ አልፈጀበሳትም ነበር፡፡ ከዚህ ባሻግር ደቡብ የመንባ የኩባ ወታደሮች ከኢትዮጵያ ወታደሮች ጋር እኩል በመሰለፍ በኢትዮጵያ መሬት ላይ ደማቸውን አፍሰዋል፡፡ አጥንታቸውን ከስክሰዋል፡፡ በመጨረሻም የሲያድባሬ ወራሪ ጦር የኢትዮጵያን ድንበር የሀፍረት ሸማ ተከናንቦ እንዲለቅ ታሪክ የማይዘነጋውን መስእዋትነት ከፍለዋል፡፡ ሆኖም ግን ይሁንና በቀዝቃዛው ጦርነት ምክንያት የኢትዮጵያ ሉአላዊነትና ድንበር ችግር ውስጥ ወድቆ ነበር፡፡ በቀድሞው የኢትዮጵያ ጦር ሰራዊት ውስጥ በከፍተኛ ወታደራዊ ማእረግ ኢትዮጵያን ያገለገሉ ኢትዮጵያዊ ጄኔራሎች ባዘጋጁት መጽሐፍት ውስጥ እንደጠቀሱት የቀድሞዋ ሶቪዬት ህብረት የጦር አማካሪዎች በኢትዮጵያ የጦር ሀይል ውስጥ ፈላጭ ቆራጭ ነበሩ፡፡ በሰሜኑ የሀገራችን ክፍል ይካሄድ በነበረው የርሰበርስ ጦርነት በቀድሞዋ ሦቪዬት ህብረት የጦር አማካሪዎች ስህተት ወይም የእብሪት ውሳኔ ኢትዮጵያደምታ ነበር፡፡ ለጦር ሀይሉ ሽንፈትም ከሚጠየቁት መሃከል እነኚሁ የጦር አማካሪዎች ይጠቀሳሉ፡፡ በቀይባህርም ላይ በመርከቦቻቸው ያሻቸውን ይፈጽሙ ነበር፡፡ ከዚህ ባሻግር ኢትዮጵያ በሰብዓዊ መብት ጥሰት፣ በምእራብ አውሮፓ ሀገራት፣ በተባበረችው አሜሪካና በብይነ መንግስታቱ የስብዓዊ መብት ወኪል ጥወቀስ ትከሰስ ነበር፡፡ በዚህ ምክንያት ደግሞ የተማሩ ልጆቿና እድሉ የገጠማቸው ሁሉ በአለም ላይ እንደ ጨው ዘር ተበትነው ቀርተዋል፡፡ በእውነቱ ለመናገር የኢትዮጵያ እድል ያሳዝናል፡፡ ግዜው የስደት ነበር፡፡ ይህ የኢትዮጵያን የረጅም ግዜ ታሪክ የተጻረረ ነበር፡፡ በቀደሙት አመታት የስደተኞች መጠጊያ የነበረች ሀገር( አርመኖች፣የመን እና በርካታ የአረብ ሀገራት ዜጎች፣ የቱርክ ዜጎችን ጨምሮ ወደ ኢትዮጵያ ምድር በስደት ከመጡ በኋላ በክብር ይኖሩ እንደነበር እናስታውሳለን፡፤) እንዲያ እንዘጭ ብላ መውደቋ ሲታሰብ አይምሮን ይረብሻል፡፡ ዛሬ ደግሞ ከደርግ ዘመን በከፋ መልኩ ስደት ጨምሯል፡፡ በተለይም ወደ አረብ ሀገር በህገወጥ መንገድ ለመጓዝ ሲሞክሩ የባህር አውሬ ሲሳይ የሚሆኑ ፣አረብ ሀገራት ከደረሱ በኋላ ደግሞ አንዳንድ ከእብድ ውሻ በከፉ አሰሪዎቻቸው በደል የሚደርስባቸው ኢትዮጵያውያን ኑሮ ሲታሰብ ( ኑሮ ከተባለ ማለቴ ነው) አነገትን ያስደፋል፡፡ ኢትዮጵያውያን ከእንዲህ አይነት ብሔራዊ ውርደት ለመውጣት እንደ ታላቁ የአባይ ግድብን የመሰሉ ታላላቅ ፕሮዤዎች በፍጥነት እንዲጠናቀቁ በአንድነት መቆም ይገባናል፡፡ የሀገሩን በሬ…….. እንዲሉ ለወጣቱ ሰፊ የስራ መስክ በሀገር ቤት መክፈት ከተቻለ ስደትን በከፊልም ቢሆን መግታት ይቻላል፡፡ ከግብጽም ሆነ ከሌሎች ሀገራት ጋር መገዳደርም ይቻላል ብዬ አስባለሁ፡፡


በህብረት የመደራደር ስምምነት በ MOTAŞ እና Hak-İş | መካከል የተፈረመ RayHaber\nቤትአጠቃላይMOTAŞ እና Hak-İş በጋራ ስምምነት ተፈርሟል\n25 / 07 / 2018 አጠቃላይ, ተቋማት, motas, ቱርክ\nበሂዩምኤት İኪም የንግድ ማህበር እና በሞላቲ ሜትሮፖሊታንቶ ማዘጋጃ ቤት መካከል የተደረገው የጋራ የድርጅት ስምምነት በኮንግረስ እና ባህል ማእከል በተደረገ አንድ ሥነ-ሥርዓት ተፈርሟል.\nሥነ Malatya ከንቲባ ሀጂ Uğur Polat, Hak ነው ፕሬዚዳንት Mahmut Arslan, የአገልግሎት ሠራተኞች ህብረት Malatya ቅርንጫፍ ፕሬዚዳንት ቤንጃሚን ገቢ, ከተሜ ማዘጋጃ ቤት ምክትል ዋና ጸሃፊ Haydar Sahin, አንዳንድ የመምሪያ ሃላፊዎችና, ቅርንጫፍ አስተዳዳሪዎች እና motas ኩባንያ ሠራተኞች ሥራ አስኪያጅ አንዋር ሳዳት Tamgac motas እሷም ተገኝተዋል.\nበመጋቢት ውስጥ ሃክ ቼስ ሕብረት በግምት ወደ ዘጠኝ ሺህ ሺ የሚጠጋ አባላት እንደሚገኙ ስትገልጽ ሂዝመንድ ኢት ማልቲ ቅርንጫፍ ፕሬዚዳንት ቡኒሚን የገቢ ማስፋፋት የተናገሩት ኬኮ ኡጉር ፖታሽ ፕሬዚዳንት የሂሲሉር ከንቲባ ሲሆኑ, እኛ ሰራተኞቻችንን በመወከል እጅግ በጣም ከባድ የሆኑ ውሎችን እንፈርማለን. በግምት ወደ ሃያ ዘጠኝ ሚሊዮን ሚልዮን ሰራተኞች ደረሰኝ ለመክፈል በአጭር ጊዜ ውስጥ ከተለያዩ ማዘጋጃ ቤቶች የሂይስተስት ማዘጋጃ ቤት ቅሬታ ይከላከላል. የከተማችን ማዘጋጃ ቤት ከንቲባ U U ኡራል ፖሊት ሰራተኛ ነው. በ MOTAŞ ሰራተኞቻችን ላይ በተደረገ ህብረት ውስጥ አስፈላጊ የሆነውን ነገር አከናውነዋል, በጣም እናመሰግናለን. "\nየሜትሮፖሊታንት ማዘጋጃ ቤት ከንቲባ Hacı Uğur Polat ወደ ማሌታ እየሄደ መሆኑን በማስታወስ, ማታቲ ውስጥ ለህዝብ ያስተላለፏቸውን ፕሮጀክቶች ወንድሞቻችንና እህቶቻችን እርስዎን በመተግበር እርስዎን ይረዱዎታል. ለቀጣዩ ሀገር መልካም ስራዎችን ቀን እና ማታ ማታ ለኛ ለማዳበር እንሰራለን ".\nማቲያ የሃክ ቢዝነስ ፕሬዚዳንት ማህሙድ አረንስን ለመጀመሪያ ጊዜ የሜትሮፖሊታን ማዘጋጃ ቤት ተሳታፊ የጋራ ስምምነቱን ገለጹ.\nአርሰንዝም ከከንቲባው Hacge Uğur Polat ጋር በመፈረም ደስተኛ መሆኑን ሲገልፅ እንዲህ ብለዋል, "ፕሬዚደንቱ የሚያደርጉት ጥረት እና ይህንን ሰንጠረዥ ለመወጣት አስተዋፅኦ እጅግ በጣም ትልቅ ነው. እንደገና እርሱን ለማመስገን እፈልጋለሁ. የቡድን ድርድር አስፈላጊነት ጥሩ መስፈርቶች ያላቸው መሆኑ ነው. የፈረሙትን የስምምነት ውላችን ጥሩ መስፈርት ያለው ውል ነው. "\nትልቁ ትልቅ ቤተሰብ\nበመድረኩ ከንቲባዋ ሀሲ ኡጋር ፖል በተሰኘው ደማቅ ጭብጨባ ላይ የተካሄደውን የመድረክ አውደ ርዕይ እንዲህ በማለት ተናግረዋል, "የማልታ ህዝብ ዘና ብለው, ሰላማዊ, ምቾት እና ደስተኞች ናቸው.\nፕሬዚዳንት ጋር እየሰራ ፓርከር motas 515 እነርሱም "ይህ አገልግሎት ለማምረት እኛ ኩሩ እና Malatya ለማገልገል የተከበረ መሆኑን አበክሮ ገልጿል. Metropolitan Municipality በጣም ትልቅ ቤተሰብ ነው. MOTAŞ በዚህ ቤተሰብ ውስጥ ወሳኝ ቦታ አለው. ይበልጥ እኛ ስኬታማ ሰራተኞች እንደሚሆን ወንድሞቻችን ያለንን የአገልግሎት ጥራት የሚጠበቁ ይጨምራል. የጉልበት ቅድስነት የማያከራክር ነው. የቤታችን ፍላጎት ፈጽሞ አያበቃም. እኛ ይህንን ሁኔታ ለማስተካከል እና እኛ ደግሞ በኃይል በማድረግ አጋጣሚዎች አለን. Malatya ዋጋ የለውም ያላቸውን ደስታ ለመገንባት, ሕዝቡን በማገልገል. እሱ የጉልበት ሥራዎን የሚመለከተው. የቡድን ድርድር ስምም ጠቃሚ እንዲሆን እመኛለሁ. "\nየሞቶ የህዝብ ትራንስፖርት አገልግሎት አርቲስት ነው…


MINILIK SALSAWI (ምንሊክ ሳልሳዊ): 2014-02-02\nምንሊክ ሳልሳዊ : ባለስልጣናት ለህግ እና ለስርኣት ተገዢ አለመሆናቸው ህግና ስርኣት ለእነሱ ተገዢ እንዲሆን ማድረጋቸው ጸሃይ የሞቀው ሃቅ ነው;: የህግን የበላይነት ማረጋገጥ የተሳነው ስርኣት የወለዳቸው ስብርባሪ ህወሓት መራሽ መንግስታት የህዝቦችን የመኖር መብት ደፍጥጠዋል::በሃገራችን ውስጥ ላለፉት 22 አመታት ተንሰራፍቶ ያለው የአንድ ፓርቲ ህገወጥ አገዛዝ ለህዝቦች ነጻነት የሚከፈለውን መስእዋትነት እንደ መንግስት ሳይከፍል ህዝብን በማሸበር እና በማወናበድ የህግ የበላይነትን ደፍጥጦ ለስልጣኑ ብቻ እየተራወጠ ይገኛል::በሃገሪቱ የህግ የበላይነት የተከበረ ጊዜ ስልታንህ ያበቃል የተባለ ይመስል ከበላይ ባለስልጣናት ጀምሮ እስከ በታች ካድሬዎች ድረስ የህግን የበላይነት ክደዋል:: ማንም ማንንም ማዘዝ በማይችልበት እና የተሰባበሩ ትንንሽ በንግስታት በራሳቸው ሂደት የተፈጠሩባት ኢትዮጵያ ባለስልጣናቱ መናበብ አለመቻላቸው ህዝቡ በፍትህ ላይ ተስፋ ከቆረጠ ውሎ አደረ አድሮም ኖረ::\nበየመንግስት ተቋማት፣ ከሚኒስቴር ጀምሮ እስከ ተራ የቀበሌ ካድሬ ቢሮ ጠረጴዛ፣ በፍርድ ቤቶች እና በፍትህ አካላት ፍትሕ የተነፈጉ፣ ሕገ መንግሥትና ሥርዓት እንዲከበር የሚጠይቁና አቤት የሚሉ በርካታ መዝገቦች ሰሚ ጆሮ አጥተዋል፡፡ ለሕግና ለሥርዓት ቅድሚያ የሚሰጥ አዕምሮ፣ ጆሮና ዓይን ተነፍገዋል፡፡ ልዩ ትኩረት ሊሰጣቸው ይገባል፡፡ ምንሊክ ሳልሳዊ ሕገ መንግሥቱና ሕግ ያስገድዳሉ፡፡ቢሆንም ምንም አይነት መልስ ሲሰጣቸው ይሁን ሲገመገሙ ታይቶ አይታወቅም በተዋረድ የመንግስት አሰራር አለመኖር በስልክ እና በቀላጤ ህግ እየተጣሰ ከህዝብ በሚሰበሰብ ግብር የሚተዳደሩት ፖሊስ እና የፍትህ አካላት በግለሰቦች ትእዛዝ ህዝባዊ ሂደቶችን ሲያመክኑ ህግን ሲጥሱ ህገወጥ እርምጃዎች ሲፈጸሙ ከህግ ውጭ የህዝቦችን መብት ሲደፍሩ እየታየ መንግስት ነኝ የሚለው አካል ዝምታን መርጧል::ይህ ደግሞ የሚያመለክተው በሃገሪቱ ውስጥ ስብርባሪ ትንንሽ መንግስታት መፈጠራቸውን ነው::ባለስልጣናት ለህግ እና ለስርኣት ተገዢ አለመሆናቸው ህግና ስርኣት ለእነሱ ተገዢ እንዲሆን ማድረጋቸው ጸሃይ የሞቀው ሃቅ ነው;: እነዚህ ስርኣቱ የወለዳቸውን ባለስልጣናት እና ካድሬዎች ከኢትዮጵያ ምድር ወደ ከርሰ መቃብራቸው ከቶ ህዝብን ለነጻነት ለማብቃት በጋራ መታገል ግዴታችን መሆኑን አውቀን በአንድነት ስርኣቱን ማስወገድ ማንኛውም ሃገሬን እወዳለሁ የሚል ዜጋ ሊነሳለት እና ሊተገብረው የሚገባ መሆኑን ለማስገንዘብ እወዳለሁ::ምንሊክ ሳልሳዊ\nወገን ሳይኖር፣ አጋር ሳይኖር፣ በዙሪያ ደግ - አሳቢ ሳይኖር፤ ሹመት የዛፍ ላይ እንቅልፍ ነው! ጣጣው የማያልቅ ችግር ለትውልድ ይተርፋል፡፡\n“ወዳጅን አንዴ መክዳት ይቻላል ሁለት ጊዜ ግን አይቻልም” ትግል ሲከር፣ ዘመን ሲከዳ፣ አቋም ሲሟሽሽ፣ ተስፋ ሲጠፋ፣ በተለይም ወኔ ሲከዳ፤ አሊያም አቋም ሲለወጥ፤ እናት - ክፍልን ትቶ ወደሌላ ሠፈር ይገባል፡፡ መደራደር፣ ዕርቅና መስማማት ከጦርነት እኩል ሜዳ ላይ ናቸው ይባላል፡፡ ጂኬ ቴስተርተን እንደሚለን “መደራደርና መስማማት ማለት ግማሽ ዳቦ ማግኘት ከምንም ይሻላል ነበር፡፡ አሁን ግን በዘመናዊ መንግሥታት ዘንድ ግማሽ ዳቦ ከሙሉ ዳቦ ይሻላል በሚል ተለውጧል”፡፡ ተደራድሮ አንድ ነገር ማግኘት ታላቅ ነገር ነው፡፡ ሆኖም መደራደርን እጅ ከመስጠትና ከክዳት ለይቶ ማየት ያሻል፡፡ ከማጐብደድ መለየት የስፈልጋል፡፡\nበየትኛውም የሹመት ደረጃ ብንሆን፤ አገርን የሚጐዳ ከሆነ ሥልጣን በቃኝ ማለት መክዳት አይደለም የእንግሊዝ ተወላጁ የአውስትራሊያ ጠቅላይ ሚኒስትር አንዴ ሀይለኛ ግምገማ ተደርጐ አይምሬ የሆነ ግልጽ ሂስ ሲካሄድባቸው፤ “እኔምኮ ዶሮ እስኪጮህ ነበር የምጠብቀው ሥልጣኔን ለመልቀቅ” አሉ፤ አሉ፡፡ የፖለቲካ ሥልጣንን፤ ተዋግተንም እናምጣው፣ በሰላማዊ ድርድር፤ አሊያም ደጅ ጠንተን፤ ዳገት ቁልቁለት የሌለበት፣ በወርቅ አልጋ፣ በእርግብ ላባ ላይ መተኛት ነው ብሎ ማሰብ፤ ቢያንስ የዋኅነት ነው። ምንሊክ ሳልሳዊ\nአቅዶ የሚያብድ ሥውር አደገኛ ሕሊና፣ ቁምነገር አልባ ነው!\nየሰላም ትልቁ ጠላት ከአቅም በላይ መመኘት ነው፡፡\nየሥራ መንፈስ ከብዙሃኑ የልብ ፍቅርና የአገር መውደድ ስሜት ጋር በፅኑ መቆራኘት አለበት፡፡ ላገር አሳቢ እየመሰለ ውስጥ ውስጡን እንደሚቦጠቡጥ ሹም ባለበት ቦታ ዕቅድ ሲታቀድ ቢውል ፍሬ-ቢስ ነው የሚሆነው። ነባር ነባር በላተኛ አባርረን ትኩስ ትኩስ፣ ልጅ-እግር በላተኛ ካመጣን፤ የበላተኞች መተካካት እንጂ የአዲስ ደም - ቅያሪ አይሆንልንም፡፡ እጃችንን ዘርግተን የማንደርስበትን ነገር ለመጨበጥ መሞከር፤ በር ከፍተን ለዘራፊ እንደመተው ነው፡፡ የሰላም ትልቁ ጠላት ከአቅም በላይ መመኘት ነው፡፡ አሊያም የክቡር እምክቡራን ዕብደት ነው። “ከአቅም በላይ መኖር የዕድገት ፀር ነው” ይሉ ነበር ያለፈው ሥርዓት ነገረ-ሠሪዎች! ኮከብ እነካለሁ ብሎ ሠምበሌጥ ላይ መወድቅ ይከተላል፡፡ ለራስ ጥቅም ሲሉ የአገር ዕቅድ አወጣሁ ማለት መዘዙ ብዙ ነው፡፡ ድህነት ባጠጠበት፣ ችጋር በተንሠራፋበት አገር እንደ ህንድ እጉልላቱ አናት ላይ ጥቂት ባለ ፀጋ ሰዎች ብቻ ተቀምጠው፣ የበለፀገች ኢትዮጵያን መመኘት ከንቱ መገበዝ ነው፡፡ ምንሊክ ሳልሳዊ\nበአየር ላይ ህንጻ መገባት እንደማይቻለው ሁሉ ማቀድና በባዶ ሜዳ መመኘት እጅግ የተራራቁ ጉዳዮች ናቸው፡፡ ማቀድ፤ በዝርዝር ያቀድኩትን ለመፈፀም ምን ምን አደርጋለሁ ማለትን፣ ያንንም ማስፈፀሚያ ፋይዳ ያለው ቁሳቁስንና አጋዥ የሰው ኃይልን፤ እንዴት እቀዳጀዋለሁ ማለትን፤ በመጨረሻም ቀን በቀን ሥራ ላይ ማዋልን ይጠይቃል፡፡ በዚህ ማህል ባይሳካስ ብሎ ማውጠንጠንን፣ ሁለተኛ ዘዴ መዘየድን እቅድ 2 እንዲሉ የግድ ማሰብን ይሻል፡፡ ካልሆነና አማራጭ ሁሉ ከተሟጠጠም በጊዜ ሀሳብን ለውጦ ወደ ሌላ ዕቅድ መሸጋገር ነው፡፡ ከዚህ ቀላልና ግልፅ መንገድ ውጪ በጉልበት ልሥራህ ቢሉት ሀብትንም ማባከን፣ የሰው ኃይልንም በአጓጉል መንገድ ሜዳ ማፍሰስ ነው፡፡ እግርህን በአልጋህ ልክ ዘርጋ፤ እንደማለት ነው፡፡ ይህን በአገር ደረጃ መንዝሮ ማየት ነው እንግዲህ አገርን ለማሳደግ መጣጣር፡፡ ከምንጨብጠው በላይ መጀመሪያ እጃችን ረዥም መሆኑን ማረጋገጥ ያስፈልጋል;;\n“ይህንንማ ማን ያጣዋል ይሄንን ማንም ያውቀዋል፡፡ ዝቅተኝነት’ኮ፣ የለጋ ምኞት መሰላል ነው ጠዋቱን ሥልጣን የጠማው:- ደረጃውን ሲያያዘው፣ ሽቅብ ሽቅብ ያንጋጥጣል ጫፉ ላይ ሲደርስ ግና፣ ጀርባውን ለመስጠት ይሻል ጧት የበላበትን ወጪት፣ ማታ ሰባሪ ይሆናል ቀና ብሎ ወደ ሰማይ፣ ደመናውን ብቻ ያያል እላይ ያወጣውን ታች ሰው፣ ቁልቁል ረግጦ ይሳደባል” ይላል የሺክስፒሩ ብሩተስ፡፡ ዞሮ ዞሮ ዕቅድ እንደ አቃጁ፣ ዕቅዱ እንደ ከዋኙ ነው፡፡ የሸር ዕቅድም፣ የአውቆ-አበድ ዕቅድም አለና ጠንቅቆ ማየት ይገባል፡፡ ታዋቂው ፀሀፌ-ተውኔት ፀጋዬ ገብረ መድህን በሚኒልክ ተውኔት፣ በኢልግ አፍ፣ እንዲህ ይላል፡- “ኮንቲ ኦሊኒ ግን ጭምት፣ ቀዝቃዛ፣ ነገር ለማሻከር ሆን ብሎ በዕቅድ የሚቆጣ፣ ሆን ብሎ በዕቅድ እንዳስፈላጊው ሁኔታ የሚያብድ፣ አንድ ነፃ መንግሥት ያለኔ ፈቃድ ለምን ሰንደቅ ዓላማ ተከለ ብሎ በነገረ-ቀደም አቅዶ እሚጮህ፤ … አቅዶ የሚያብድ ሥውር አደገኛ ሕሊና፣ ቁም - ነገር - አልባ ሰው ነው!” ከዚህ ይሰውረን፡፡ ዕቅዶች ይከወናሉ፡፡ ፓርቲዎች ይለመልማሉ፡፡ አገር ታድጋለች፡፡ የዕለት ጉርሥ የዓመት ልብስ ይኖረናል ማለት ያባት ነው፡፡ ሆኖም ያ እስኪሳካ ድህነት አንድያውን እንዳያደቀን ሁሉን በወግና በቅጡ ማስተካከል፣ መቆጣጠር፣ መተግበር ያስፈልጋል፡፡ምንሊክ ሳልሳዊ:-


ኢትዮጵያውያን ለምን ዲቪ አይሞሉ? | የበፍቄ ዓለም (The Q Perspective)\nነገር ግን ኢሚግሬሽን በር ላይ ከሚኮለኮሉ ሰዎች መካከል ወደውጭ ሃገራት የሚሔዱበት ምክንያት ከሦስቱ የትኛውን እንደሆነ ብንጠይቅ ለመጀመሪያው እጃቸውን የሚሰጡ እልፍ እንደሚሆኑ ለመገመት ጠቢብ መሆን አያስፈልግም፡፡\nመንግስት ኢኮኖሚው እየተመነደገ እንደሆነ በሚደሰኩርበት ጊዜ የዕለት ጉርሻን ማግኘት ብርቅ እየሆነ መጥቷል፡፡ በኢትዮጵያ የምጣኔ ሃብት ዕድገት ላይ የተለያዩ ኢኮኖሚስቶች የተለያየ ፅንፍ ይዘው እየተሟገቱ ነው፡፡ አንዳንዶች ዕድገቱ የወረቀት ነው (ተጭበርብሯል) ይላሉ፣ አንዳንዶች ዕድገቱ አለ ግን ብዙሐኑን ስላላማከለ ጥቂቶች ሲመነደጉ ቀሪዎቹ በድህነት አረንቋ ውስጥ ይማቅቃሉ ይላሉ፡፡ እነዚህኞቹ አገሪቱ ያላትን አቅም ሙሉ በሙሉ እያሟጠጠች ሊሆን ስለሚችል ወደፊት ከነጥቂት ባለጸጋዎቿ የምትንኮታኮትበት አካሔድ ነው እያሉ ስጋታቸውን ይገልጻሉ፡፡ ቀሪዎቹ የኢሕአዴግ ቲፎዞ ኢኮኖሚስቶች ዕድገቱ የእውነት ነው፣ አገር አማን ነው፣ ገበሬው ሚሊዬነር እየሆነ ነው ብለው ይከራከራሉ፡፡\nበክርክሩ መሃል ግን እየተጨፈለቅን ያለነው ብዙሐን ኢትዮጵያውያኖች ዕድገትን በየራሳችን ኑሮ እንተረጉመዋለን፡፡ ኑሮ ዘንድሮ የሁሉም ነገር ዋጋ የሚጨምርበት ነገር ግን ገቢያችን አምናና ካቻምና ከነበረው ፈቀቅ የማይልበት ነው፡፡ በአምና የገቢ መጠን የዘንድሮን ኑሮ እንዲኖር የተገደደ ዜጋ ስለ አንድ አገር ምጣኔያ ሃብታዊ ዕድገት የሚኖረውን ግንዛቤ ያህል ብዙሐኑ የኢትዮጵያ ሕዝብም አለው፡፡\nምከንያቶቹን ምን በላቸው?\nእኔ በግሌ ለዓመታት ወደውጪ መውጣትን (ስደትን) በመደገፍ እና በመቃወም መካከል ስወዛወዝ የከረምኩ ቢሆንም ከቅርብ ዓመታት ወዲህ ግን በተቃውሞዬ ፀንቻለሁ፡፡ ይሄንን አቋሜን ለሰዎች ሳቀርብ ‹‹እኔ ከአገሬ መውጣት አልፈልግም፥ ምክንያቱም…›› እያልኩ የማስቀምጣቸው በርካታ ምክንያቶች ነበሩኝ፡፡ (ኩራት በአገር ነው፣ እዚያ ሂጄ የምሰራውን እዚህ እበለጽግበታለሁ፣ ምናምን….) እንዲያም ሆኖ አሁን ግን ሁሉም ምክንያቶች አልቀው ‹‹ምክንያቱም›› ካልኩ በኋላ ዝምታ ሁኗል መልሴ!\n‹‹ኩራት በአገር ነው›› የሚለው ቃል አፈ ታሪክ ሊሆን እየተቃረበ ይመስለኛል፡፡ ኩሩ ኢትዮጵያዊ ለመሆን ብሎም በመብት እና ግዴታ ለመንቀሳቀስ ዛሬ በኢትዮጵያ ቀላል ነገር አይደለም፡፡ አባልነት፣ ‹እንትንነት› ወይም ደጋፊነት አንደኛ ዜግነት ነው፡፡ (‹‹’ሰዎች’ ሁሉ እኩል ናቸው፤ አንዳንድ ‘ሰዎች’ ግን ከሌሎቹ የበለጠ እኩል ናቸው›› እንዳለው ጆርጅ ኦርዌል በሽሙጥ!) በሁለተኛ ዜግነት ደግሞ ኩራት የለም፡፡\n‹‹እዚያ ሂጄ የምሰራውን እዚህ ሰርቼ እበለፅግበታለሁ›› የሚለው አባባልም ቢሆን እያለፈበት ነው፡፡ አንደኛው ምክንያት እዚህ የሥራ ዕድሉ የለም፤ ሁለተኛው ምክንያት ሥራው ቢኖርም ሠርቶ መበልፀግ ቀርቶ በልቶ ማደርም እየከበደ ነው፡፡ በየእለቱ የገንዘባችን የመግዛት አቅም እያሽቆለቆለ እና የመንግስታችን ፖሊሲ ገበያውንና አቅርቦቱን እያመሰው ነው፡፡ ስለዚህ ይህም አባባል አገር ውስጥ ለመቆየት ምክንያት አይሆንም፡፡\nአሁን እጄ ላይ ቀረችኝ የምላት ምክንያት አንድ ናት፡፡ እሷም ‹‹ቢደላኝም፣ ባይደላኝም በዙሪያዬ የምወዳቸውና የሚወዱኝ ጓደኞችና ቤተሰቦች አሉኝ፡፡ እነሱ እስካሉ ድረስ ከአገሬ ሌላ የተሻለ ስፍራ የለኝም›› የምትል ምክንያት ናት፡፡ ‹‹ለሞትም ቢሆን ባገር ይሻላል›› እንዲሉ!\nዕድሜ ክብርና ኩራት\nበሌላ በኩል ግን የማይሸሹት ዕዳ አለ፡፡ ዕድሜ፡፡ ዕድሜ ሰውን ቆሞ አይጠብቀውም፡፡ ከአሁን፣ አሁን የአገሪቱ የፖለቲካና የኢኮኖሚ ሁኔታ ተለውጦ እኔም ሰርቼ የማድግበት ጊዜ ይመጣል እያሉ መጠበቁ ደግ ነው፡፡ ግን እስከመቼ?\nተስፈኛ መሆን እንችላለን፡፡ ተስፈኝነት ግን እውነታውን አይለውጠውም፡፡ መንግስቱ ኃ/ማርያም እና መለስ በድምሩ 37 ዓመታት ገዝተውናል፡፡ በሁለቱም አመራሮች የአገሪቱ ፖለቲካና ኢኮኖሚ ከድጡ ወደማጡ እየተንሸራተተ ሄደ እንጂ እመርታ አላሳየም፡፡ እነዚህ እውነታዎች ይለወጣሉ እያለ ተስፋ ያደረገ ሰው ቢኖር ከዕድሜው ላይ 37 ዓመታትን ቆርጦ እንደጣለ ይቆጠራል፡፡ አማካይ ዕድሜ 47 ዓመት በሆነባት አገር 37 ዓመታትን እንደዋዛ ማባከን አያዋጣም፡፡\nስለዚህ ለኢትዮጵያውያን ከአገራቸው ላለመውጣት ክብርና ኩራት ምክንያት አይሆኑም፤ ለምን ቢሉ…. ዕድሜ ክብርና ኩራት አይገባውም፤ ዝም ብሎ ይጋልባል እንጂ!\nይህንን ጽሁፍ መለስ ብዬ ስቃኘው የሐዘን እንጉርጉሮ ይመስላል፡፡ ነውም፡፡ እስከዛሬ የኢትዮጵያውያንን ፍልሰት በተመለከተ ወገቤን ይዤ ተከራክሬያለሁ፡፡ ተገቢ አይደለም በማለት፡፡ ዛሬ ድንገት ተነስቼ ተገቢ ነው ብዬ ጮክ ብዬ ለመከራከር ሞራላዊ ብቃት የለኝም፡፡ ሆኖም ኢትዮጵያዊ ግለሰቦች ነባራዊውን እውነታ በግላቸው መለወጥ ላይችሉ ነገር፥ የራሳቸውንም የማሕበረሰቡንም ጊዜ ከሚያባክኑ በመሰደድ ዕድላቸውን ቢሞክሩ የሚያስሞግሳቸው እንኳን ባይሆን የሚያስወቅሳቸው ሊሆን አይገባም ባይ ሁኛለሁ፡፡\nለዚህም ነው ሰሞኑን ዲቪ የሚሞሉ ሰዎችን ሳይ ‹‹ኢትዮጵያውያን ለምን ዲቪ አይሞሉ?›› የምለው፡፡\nOctober 12, 2011 - 06:28 Zenebe Hailu\n“…..ኑሮ ዘንድሮ የሁሉም ነገር ዋጋ የሚጨምርበት ነገር ግን ገቢያችን አምናና ካቻምና ከነበረው ፈቀቅ የማይልበት ነው፡፡ በአምና የገቢ መጠን የዘንድሮን ኑሮ እንዲኖር የተገደደ ዜጋ ስለ አንድ አገር ምጣኔያ ሃብታዊ ዕድገት የሚኖረውን ግንዛቤ ያህል ብዙሐኑ የኢትዮጵያ ሕዝብም አለው፡፡…” i like…\nRT @kefira_dechatu: ያኔ ትዝ ይልሃል ቅዳሜ ከሰአት በኋላ ከወዳጆችህ ጋር ሰብሰብ ብለህ ሬዲዮ የወጣቶች ፕሮግራምን እየሰማህ ዘና ያልክበት ዘመን። ግጥሙ መነባንቡ የፍቅር ደብዳቤው ሙዚቃ ሁሉ ነገሩ ድቅን ይልብ… 5 hours ago


መሪዎችን ለመያዝ የዎርድፕረስ እና የስበት ቅጾችን በመጠቀም | Martech Zone\nበመጠቀም የዎርድፕረስ በአሁኑ ጊዜ የእርስዎ የይዘት አስተዳደር ስርዓት በጣም የተለመደ ስለሆነ። ብዙዎቹ እነዚህ ጣቢያዎች ቆንጆዎች ናቸው ነገር ግን ወደ ውስጥ የሚገቡ የግብይት መሪዎችን ለመያዝ ምንም ዓይነት ስትራቴጂ የላቸውም ፡፡ ኩባንያዎች ነጫጭ ወረቀቶችን ያትማሉ ፣ የጉዳይ ጥናቶችን ያወጣሉ ፣ እና እነሱን የሚያወርዷቸውን ሰዎች የግንኙነት መረጃ በጭራሽ ሳይይዙ ጉዳዮችን በጥልቀት በዝርዝር ይጠቀማሉ ፡፡\nበመመዝገቢያ ቅጾች ሊገኙ በሚችሉ ውርዶች አንድ ድር ጣቢያ ማዘጋጀት ጥሩ የገቢ ግብይት ስትራቴጂ ነው ፡፡ የግንኙነት መረጃን በመያዝ ወይም ምናልባትም ለቀጣይ የኢሜል ግንኙነቶች መርጦ-መርጦ በመግባት - ለተጠቃሚው የእውቂያ መረጃ በምላሹ ሊገናኙ እንደሚችሉ እንዲያውቁ እያደረጉ ነው ፡፡\nእርስዎ WordPress ን የማይጠቀሙ ከሆነ ፣ በበርካታ መድረኮች ወይም አካባቢዎች ላይ ቅጾችን ለመጠቀም ከፈለጉ ወይም በጣም የላቁ ፍላጎቶች ካሉዎት የእኔ ምክር ሁል ጊዜ ነው ፎርማሲ. ጣቢያዎ ምንም ይሁን ምን ለመጠቀም ፣ ለማዋቀር እና ለመክተት ቀላል ነው ፡፡ WordPress ን የሚጠቀሙ ከሆነ ፣ የስበት ኃይል ቅጾች መረጃን ለመያዝ በደንብ የሚሰራ በጣም የታወቀ ተሰኪ አዘጋጅቷል።\nየስበት ኃይል ቅጾች በተለይ ለዎርድፕረስ የተሰራ እጅግ አስገራሚ የመጎተት እና የመጣል ቅጽ ተሰኪ ነው። እሱ በደንብ የተገነባ ፣ ብዙ ቶን ተጨማሪዎች እና ውህዶች አሉት ፣ እና ከሁሉም የበለጠ - በዎርድፕረስ ውስጥ እያንዳንዱን ግቤት ይቆጥባል። እዚያ ያሉ ሌሎች ብዙ የቅጽ መሣሪያዎች ውሂቡን ወደ ኢሜል አድራሻ ወይም ወደ ውጭ ጣቢያ ብቻ ይገፋሉ። በዚያ ውሂብ ማለፍ ላይ ችግር ካለ ፣ ምንም ዓይነት ምትኬ የሉዎትም።\nየስበት ቅጾች ባህሪዎች ያካትታሉ\nለአጠቃቀም ቀላል ፣ ኃይለኛ ቅጾች - አስተዋይ ምስላዊ ቅጽ አርታዒን በመጠቀም የ WordPress ቅርጾችዎን በፍጥነት ይገንቡ እና ዲዛይን ያድርጉ። አብሮ የተሰሩ መሣሪያዎችን በመጠቀም መስኮችዎን ይምረጡ ፣ አማራጮችዎን ያዋቅሩ እና በቀላሉ በዎርድፕረስ በተጎላበተው ጣቢያዎ ላይ ቅጾችን በቀላሉ ያስገቡ ፡፡\n30 + የቅጽ መስኮችን ለመጠቀም ዝግጁ - የስበት ኃይል ቅጾች በጣትዎ ጫፎች ላይ የተለያዩ የቅጽ መስክ ግብዓቶችን ያመጣል እና እኛን ያመኑን ፣ የጣትዎ ጫፎች ያመሰግኑዎታል ፡፡ የቅጽ አርታዒን ለመጠቀም ቀላሉን በመጠቀም የትኛውን መስኮች መጠቀም እንደሚፈልጉ ይምረጡ።\nሁኔታዊ አመክንዮ - ሁኔታዊ አመክንዮ በተጠቃሚዎች ምርጫዎች ላይ በመመስረት መስኮችን ፣ ክፍሎችን ፣ ገጾችን ወይም የአቅርቦት አዝራሩን ለማሳየት ወይም ለመደበቅ ቅጽዎን እንዲያዋቅሩ ያስችልዎታል ፡፡ ይህ ተጠቃሚዎ በዎርድፕረስ በተጎላበተው ጣቢያዎ ላይ እንዲሰጥ የተጠየቀውን መረጃ በቀላሉ እንዲቆጣጠሩ እና ቅጹን በተለይ ለፍላጎታቸው እንዲያስተካክሉ ያስችልዎታል ፡፡\nየኢሜይል ማሳወቂያዎች - ከጣቢያዎ የሚመነጩትን እርሳሶች ሁሉ በላያቸው ላይ ለማቆየት እየሞከሩ ነው? አንድ ቅጽ በሚቀርብበት ጊዜ ሁሉ እርስዎን እንዲያውቁ ለማድረግ የስበት ኃይል ቅጾች የኢሜይል ራስ-መልስ ሰጪዎች አሉት።\nየፋይል ሰቀላዎች - ተጠቃሚዎችዎ ሰነዶች እንዲያቀርቡ ይፈልጋሉ? ፎቶዎች? ቀላል ነው. በቅጽዎ ላይ የፋይል ሰቀላ መስኮችን ብቻ ያክሉ እና ፋይሎቹን በአገልጋይዎ ላይ ያስቀምጡ ፡፡\nአስቀምጥ እና ቀጥል - ስለዚህ የተብራራ ቅጽ ነድፈው ለማጠናቀቅ ጥቂት ጊዜ ሊወስድ ይችላል ፡፡ በስበት ኃይል ቅጾች አማካኝነት ተጠቃሚዎችዎ በከፊል የተጠናቀቀ ቅፅ እንዲያስቀምጡ እና እሱን ለመጨረስ በኋላ እንዲመለሱ መፍቀድ ይችላሉ።\nስሌቶች - የስበት ኃይል ቅጾች የእርስዎ የዕለት ተዕለት ቅጽ ተሰኪ አይደለም isn't እሱ የሂሳብ ዊዝ ነው። በቀረቡ የመስክ እሴቶች ላይ በመመርኮዝ የላቀ ስሌቶችን ያካሂዱ እና ጓደኞችዎን ያስደንቋቸዋል።\nውህደቶች - Mailchimp ፣ PayPal ፣ Stripe ፣ Highrise ፣ Freshbooks ፣ Dropbox ፣ Zapier እና ሌሎችም! ቅጾችዎን ከተለያዩ አገልግሎቶች እና መተግበሪያዎች ጋር ያዋህዱ።\nየስበት ኃይል ቅጾች ለእያንዳንዱ የ WordPress ጣቢያ የግድ አስፈላጊ ነው። ሁለታችንም ተባባሪዎች ነን እና የዕድሜ ልክ የልማት ፈቃድ አለን!\nየስበት ኃይል ቅጾችን ያውርዱ\nመለያዎች: መቅረጽ ይመራልቅጾችየስበት ኃይልየአልግሎት ግብይትሰካውየዎርድፕረስየ wordpress ቅጾችዎርድፕረስ ተሰኪ\nኦክቶበር 11, 2009 በ 5: 19 PM\nበጣም አጋዥ ቪዲዮ ፣ ዳግላስ። ያ ነገሮች እንዲመጡ ያድርጉ ፡፡\nኦክቶበር 26, 2009 በ 7: 46 PM\nጥሩ ጥሩ ፣ ቀላል እና ይህ የስበት ኃይል ፎርም አዲስ ሰው የመጀመሪያ ቅሜን እንዲሠራ እና እንዲሠራ ረድቶታል ፡፡ http://bit.ly/4ANvzN\nየተጠናከረ ኃይሉን ይወዳሉ? ለአንዳንድ አንባቢዎች የ “ግራ መጋባት” ደረጃን (ማለትም ተጨማሪ አዝራሮችን) የሚጨምር ይመስላል… እናም አስተያየቶችን ለማግኘት ይከብዳል ወ / ወ!\nነሐሴ 22 ቀን 2011 ከምሽቱ 7 24 ሰዓት\nየስበት ኃይል ቅጾች እና WordPress በጣም ጥሩ ጥምረት ናቸው። ትክክለኛውን ዩ.አር.ኤል. ወደ አውርድ ፋይል ለመደበቅ እና አንድ ጊዜ ብቻ ጥቅም ላይ ሊውል የሚችል የተለየ የማውረድ ዩ.አር.ኤል. ለማቅረብ ምንም የአስተያየት ጥቆማዎች አሉዎት? እንደ bit.ly ያለ አንድ ነገር የአንድ ጊዜ ማውረድ አገናኝ ለመፍጠር ሊያገለግል ይችላል? የተገዙ ዘፈኖችን ወይም ትንሽ ተጨማሪ ጥበቃ የሚፈልጉባቸውን ሌሎች ፋይሎችን በማውረድ ላይ ጥቅም ላይ ለማዋል አስባለሁ?\nነሐሴ 22 ቀን 2011 ከምሽቱ 7 51 ሰዓት\nበእውነቱ ትክክለኛውን ዩ.አር.ኤል አልደብቅም - አገናኙን በምላሽ ኢሜል ውስጥ አስቀምጫለሁ ስለሆነም ትክክለኛ የኢሜል አድራሻ እንዲኖራቸው ይጠይቃል ፡፡ እርግጠኛ ነኝ በአንዳንድ ጥቃቅን ኮድ ኢንክሪፕት የተደረገውን የኢሜል አድራሻ የሆነውን ሃሽ (ሃሽ) አገናኝ ልታገኙላቸው ትችላላችሁ - ከዚያ ጠቅ ካደረጉት ቀድሞ አንዴ የወረደ ስለመሆኑ ማየት እና ሌላ ሰው እንዳያወርደው ማቆም ይችላሉ ፡፡\nነሐሴ 22 ቀን 2011 ከምሽቱ 8 10 ሰዓት\nሲወርድ ዓይኑን መከታተል እና አገናኙን ማስወገድ ወይም መለወጥ ውጤታማ አይሆንም። አገናኝን በፍጥነት ለማመንጨት እና ለማዳመጥ የዩ.አር.ቢ. ማሳጠር አይነትን መጠቀም መቻል እና አስቀድሞ በተገለጸው ጊዜ ሊሰራ ከሚችል ተጠቃሚ ጋር መጋራት በጣም ጥሩ መደመር ይሆናል።\nነሐሴ 22 ቀን 2011 ከምሽቱ 8 37 ሰዓት\nበትክክል ያደረግሁትን ነው የተናገርከው ፡፡ ያ ‹ትንሽ ኮድ ያለው› ክፍል ነው ፡፡\nሚያዚያ 30, 2013 በ 7: 14 AM\nየፋይል አቀናባሪን ይጨምሩ እና ቀላል የማውረጃ ቦታዎችን ይፍጠሩ - ከእንግዲህ የዩ.አር.ኤል.\nግንቦት 10, 2015 በ 12: 13 AM\nለጋዜጣዎች የኢሜል አድራሻዎችን ለመቅረጽ ከሚንጠባጠብ መሰል ብቅ-ባይ / ፖፖቨር ሳጥን ጋር የስበት ኃይል ቅጾችን + የመልዕክት ቺምፕ ውህደትን የሚጠቀም የለም? ይህ ጣቢያ በእውነቱ ነጠብጣብ የሚጠቀም እና ያለምንም ወራጅ የሚያንጠባጥብ መልክ እንዲኖረው መንገድ እየፈለገ መሆኑን አስተዋልኩ ፡፡\nእኛ የስበት ኃይል ቅጾችን እንጠቀማለን እና ሜልቺምፕን ተግባራዊ አድርገናል ነገር ግን የሚፈልጉትን አላየንም ፡፡ እስማማለሁ - ያንን ቀላል መሣሪያ ብቻ ማግኘት በጣም ጥሩ ነው! OptinMonster በጣም መጥፎ አይደለም እናም በከፍተኛ ደረጃ ሊዋቀር ይችላል።


“እነሆ÷ ድነሃል ግን ከዚህ የባሰ እንዳያገኝህ ዳግመኛ እንዳትበድል ተጠንቀቅ” (ዮሐ.፭፤፲፬) – በኢ/ኦ/ተ/ቤ/ክ/በሰ/ት/ቤቶች ማ/መምሪያ – ማኅበረ ቅዱሳን\nYou are here: Home1 / ትምህርተ ሃይማኖት2 / “እነሆ÷ ድነሃል ግን ከዚህ የባሰ እንዳያገኝህ ዳግመኛ እንዳትበድል ተጠንቀቅ” (ዮሐ.፭፤፲፬)...\nጌታችን መድኃኒታችን ኢየሱስ ክርስቶስ ወንጌልን ይሰብክ በነበረበት ዘመን አምስት ገበያ ሕዝብ ይከተለው እንደ ነበር በቅዱሳት መጻሕፍት በስፋት ተገልጾ እናገኛለን፡፡ “አምስት ሺህ ሰዎች ያህሉ ነበርና ለደቀ መዛሙርቱ በየክፍሉ አምሳ አምሳውን አስቀምጡአቸው አላቸው፤” (ሉቃ.፱፤፲፬) እንዲል፡፡ ሕዝቡም ጌታችን ኢየሱስ ክርስቶስን የተከተሉበት የተለያየ ምክንያት ነበራቸው፡፡ትምህርቱን ሰምተው፣ በተአምራቱ ተደንቀው፣ ከተያዙበት የአጋንንት ቁራኝነት ለመፈወስ፣ ረሐባቸውንና ጥማቸውን ለማስታገስ፣ መልኩን ለማየት፣ ጎዶሏቸውን ይሞላላቸው ዘንድም ይከተሉት ስለነበር እንደ መሻታቸውም ይፈጽምላቸው ነበር፡፡\nበደዌ ዳኛ በአልጋ ቁራኛ ተይዘው ይማቅቁ የነበሩትንም ካዳናቸው በኋላ ከኃጢአት ወደ ጽድቅ ይመልሳቸው ዘንድ ዳግመኛ እንዳይበድሉ ያስጠነቅቃቸውም ነበር፡፡ የእምነት ጽናት የነበራቸውንና በተግባርም የገለጡትን ጌታችን ኢየሱስ፦ “ሂድ፤ እምነትህ አዳነችህ” (ማር. ፲፥፶፪) እያለም መስክሮላቸዋል፡፡\n“እነሆ÷ ድነሃል ግን ከዚህ የባሰ እንዳያገኝህ ዳግመኛ እንዳትበድል ተጠንቀቅ” የተባለው ሰው ደግሞ ለ፴፰ ዓመት ደዌ ሥጋ ሰልጥኖበት፣ አጥንቱ ከመኝታው የተጣበቀበት፣ ረዳት አጥቶ በቤተ ሳይዳ በበጎች በር በመጠመቂያው አጠገብ የወደቀው መጻጉዕ ነው፡፡ የእግዚአብሔር መልአክ ወደ መጠመቂያው ወርዶ ውኃውን በሚያናውጠው ጊዜ ከውኃው መናወጥ በኋላ በመጀመሪያ ወርዶ የሚጠመቅ ካለበት ደዌ ሁሉ ይፈወስ ነበር፡፡ ጌታችን መድኃኒታችን ኢየሱስ ክርስቶስም በደዌ ብዙ ዘመን እንደቆየ አውቆ “ልትድን ትወዳለህን?”ነበር ያለው፡፡ በመጀመሪያ ለመዳን ፈቃዱን ነበር የጠየቀው፡፡ መጻጉዕም “አዎን ጌታዬ፤ ነገር ግን ውኃው በተናወጠ ጊዜ ወደ መጠመቂያው የሚወስደኝ ሰው የለኝም” የሚል ነበር መልሱ፡፡ ጌታችን መድኃኒታችን ኢየሱስ ክርስቶስም መጥፋታችንን ሳይሆን መዳናችንን የሚወድ ቸር አምላክ ነውና “ተነሥና አልጋህን ተሸክመህ ሂድ” (ዮሐ.፭፥፰-፱) በማለት ድኅነቱን አበሠረው፡፡ከታሠረበት ተፈታ፣ ከወደቀበት ተነሣ፣ አልጋውንም ተሸክሞ ሄደ፡፡(ዮሐ.፭፥፰-፱)\nጌታችን መድኃኒታችን ኢየሱስ ክርስቶስ መጻጉዕን የፈወሰው በቀዳሚት ሰንበት ቀን ነው፤ ሆኖም “አልጋህን ተሸክመህ ሂድ” ብቻ አልነበረም ያለው፡፡“እነሆ ድነሃል፤ ግን ከዚህ የባሰ እንዳያገኝህ ዳግመኛ እንዳትበድል ተጠንቀቅ” በማለት አስጠንቅቆታል፡፡ ይህም መጻጉዕ ኃጢአተኛ እንደነበርና ፈውሰ ሥጋን ካገኘ በኋላ አምላኩን በማገልገል እንዲኖር ጌታችን አስጠንቅቆታል፡፡ ያ ካልሆነ ግን ድኀነተ ነፍስን ከምድራዊ ስቃይ የባሰ ዘለዓለማዊ እሳት ውስጥ መጣል እንዳለ ሲያመለክተው ነው፡፡\nከዚህ በኋላ አይሁድ ጌታችን መድኃኒታችን ኢየሱስ ክርስቶስን በምቀኝነት ሊገድሉት ይፈልጉ ነበርና ከሰሱት፡፡ አንዱ ክሳቸው ሰንበትን ይሽራል የሚል ስለነበር መጻጉዕ “በሰንበት የፈወሰኝ እሱ ነው” በማለት ቢመሰክርም ለ፴፰ ዓመት ከተያዘበት ሥቃይ የገላገለውን አምላኩን በመካድ በጥፊ እስከ መማታት ደርሷል፡፡\nጻድቁ ኢዮብ “መንገዴን ፈጽሞ ዐወቀ፣ እንደ ወርቅም ፈተነኝ፣ እንደ ትእዛዙ እወጣለሁ፣ መንገዱንም ጠብቄያለሁ፣ ፈቀቅም አላልሁም” በማለት በመከራው ዘመናት ለአምላኩ የነበረውን ፍጹም እምነት መስክሯል፤ (ኢዮ.፳፫፣፲፩)፡፡ መጻጉዕ ግን ምላሹን በክህደት ገለጸ፡፡\nምርጥ ዕቃ የተሰኘው ሐዋርያው ቅዱስ ጳውሎስም አምላኩንም ከማሳደድ መልሶ የወንጌል ገበሬ ሲያደረገው “እንግዲህስ የጽደቅ አክሊል ይቆየኛል” እንዲል (፪ኛ ጢሞ.፬፥፰) እስከ ሞት ድረስ ታመነ፡፡ አንገቱንም ለሰይፍ አሳልፎ እስከ መስጠት አደረሰው፡፡ መጻጉዕ ግን ለክህደት ራሱን አሳልፎ ሰጠ፣ ክህደቱንም በጥፊ በመማታት ገለጸ፡፡\nቤተ ክርስቲያናችን ሁሉንም በሥርዓት የምታከናውን ስንዱ እመቤት ናትና በዐቢይ ጾም ከሚገኙት ሰንበታት ውስጥ ዐራተኛውን ሰንበት መጻጉዕ ብላ ሰይማዋለች፡፡ አምላካችን መድኃኒታችን ኢየሱስ ክርስቶስ ብንወድቅ እንደሚያነሣን፣ ብንታመም እንደሚፈውሰን ለማስተማር፣ እንዲሁም ደግሞ ከመጻጉዕ ሕይወት እንማር ዘንድ መታሰቢያውን አደረገች፡፡“ዳግመኛ እንዳትበድል ተጠንቀቅ” እንዳለ ከኃጢአት ወደ ጽድቅ፣ ከሞት ወደ ሕይወት፣ እንሸጋገር ዘንድ፣ የአምላካችንን ቃል መፈጸም እንደሚገባን፣ እሰከ ሞትም መታመን እንዳለብን ያስተምረናል፡፡ በተለይም በንስሐ ሕይወት ውስጥ መኖርና እያንዳንዱን እንቅስቃሴያችን እግዚአብሔርን በመፍራት ልንፈጽም ይገባል፡፡ ሰው ኃጢአት ሰርቶ ንስሐ ከገባ በኋላ ዳግም የሚበድልና ፈጣሪውን የሚያሳዝን ከሆነ የሚያገኘው ሁለተኛ ጥፋትና ሞት ነው፡፡ ይህን ሁሌም በማሰብ በሕገ እግዚአብሔር በመኖርና እስከ ኅልፈተ ሕይወታችን በእምነት ልንጸና ይገባል፡፡ ጌታችንም ስለ እምነት ጽናት በዚያን ጊዜ እንዳስተማረ መጽሐፍ ቅዱስ ይገልጻል፡፡ ለዚህም ምሳሌ ጌታችን ወደ ቅፍርናሆም በገባ ጊዜ ልጁን እንዲያድንለት የጠየቀውን የመቶ አለቃውን ታሪክ ማየት ይቻላል፡፡ እርሱም ወደ ጌታችን መጥቶ “አቤቱ ልጄ ሽባ ሆኖ እጅግ እየተጨነቀ በቤት ተኝቷል”ብሎ ለመነው፡፡ ጌታችንም “እኔ መጥቼ እፈውሰዋለሁ” አለው፡፡ የመቶ አለቃውም “አቤቱ አንተ ከቤቴ ጣራ በታች ልትገባ አይገባኝም፡፡ ነገር ግን በቃልህ እዘዝ ልጄም ይድናል” አለ፡፡ ጌታችን ኢየሱስ ክርስቶስም መቶ አለቃውን እጅግ አደነቀ፡፡ “እውነት እላችኋለሁ፣ በእስራኤል ሁሉ እንዲህ ያለ እምነት አላገኘሁም” ብሎም መሰከረለት፡፡ በመቶ አለቃውም እምነት ተደነቀ፡፡ “እንደ እምነትህ ይሁን” አለው፤ ከዚያም ሰዓት ጀምሮ ልጁ ዳነ፡፡(ማቴ.፰፤፭-፲፫)\nይህ በእምነት ጽናት የተገለጸ ሕይወት ነው፡፡ መጻጉዕ ግን ያዳነውን አምላኩን በዓይኑ አይቶ፣ በእጁ ዳስሶ፣ ለ፴፰ ዓመታት የተኛበትን (የተሸከመውን አልጋ) እንደገና እሱ ተሸክሞት እንዲሄድ ዕድሉን የሰጠውን አምላኩን ካደ፡፡ በእምነት የጸኑ፣ እንደ ቃሉም የተጓዙ፣ እስከ ሞትም የታመኑት ድነው “ኑ የአባቴ ቡሩካን” እንዲባሉና፤ በክህደት ያጠናቀቁት ደግሞ “አላውቃችሁም” ተብለው ጥርስ ወደ ማፋጨት፣ እሳቱ ወደማይጠፋበት ጥልቅ እንዲወረወሩ ሁሉ፤ መጻጉዕ ዕድሉን አበላሸ፡፡ ጽድቅ በፊቱ ቀርቦለት መርገምን መረጠ፣ ከዘለዓለማዊ ሕይወት ዘለዓለማዊ ሞትን ምርጫው አደረገ፡፡\nእኛስ ምርጫችን የቱ ይሆን? በዐቢይ ጾም ወቅት ቤተ ክርስቲያናችን ሰንበታቱን እንድናከብር የምታዘን እንማርባቸው ዘንድ ነው፡፡ ጽድቅን በመሻት ሕይወታችን ከእግዚአብሔር ጋር እንድናደርግ፣ መንገዱንም እንከተል ዘንድ ነው፡፡ “ሕግህ ለእግሬ መብራት፣ ለመንገዴም ብርሃን ነው” (መዝ.፻፲፱፤፻፭) ተብሎ እንደተጻፈው፡፡\n“እግዚአብሔርን የሚፈልግ ልብ ደስ ይበለው” እንደተባለው አምላካችን የጎደለንን እንዲሞላልን በጾም፣ በጸሎት፣ በፍጹም ትህትና እና እምነት ልንተጋ ያስፈልጋል፤ (፩ኛ ዜና.፲፮፤፲)፡፡ መጻጉዕ “ዳግመኛ እንዳትበድል ተጠንቀቅ” እንደተባለውም የአምላካችንን ቃል ዘንግተን፣ የተደረገልንን መልካም ነገር ሁሉ በክፉ እንዳንለውጥ መጠንቀቅ ከእኛ ኦርቶዶክሳውያን ይጠበቃል፡፡\nበዘመነ ሥጋዌ ጌታችን ወደዚህ ምድር የመጣበት ምክንያትም የአዳምን ዘር በሙሉ ከኃጢአት ቁራኛነት ለማላቀቅ በመሆኑ በዚያን ጊዜ አምላካችን ታመው ወደእርሱ በመቅረባቸው ድኀነተ ሥጋን ያገኙ ሰዎች ከኃጢአት ሁሉ ተጠብቀው ድኀነተ ነፍስንም ያገኙ ዘንድ ዳግም እንዳይበድሉ አስጠንቅቋቸዋል፡፡ ጥንተ ጠላት ዲያብሎስ አባታችን አዳምንና እናታችን ሔዋንን አስቶ ዕፀ በለስን (የሞት ፍሬን) እንዲበሉ ካደረጋቸው በኋላ ከገነት ወጥተዋል፡፡ ምድርም በእነርሱ በደል ምክንያት የተረገመች ሆነች፤ “የሚስትህን ቃል ሰምተሃልና÷ ከእርሱ እንዳትበላ ከአዘዙህ ከዚያ ዛፍም በልተሃልና ምድር በሥራህ የተረገመች ትሁን” (ዘፍ. ፫፥፲፯) እንደተባለው፤ ይህም በምድር ብዙ መከራን እንዲቀበሉና በሠሩት ኃጢአት እንዲቀጡ አድርጓቸዋል፡፡ አዳም በኃዘንና በስቃይ ለብዙ ዘመን ሲያለቅስ እንደኖረም ቅዱሳት መጻሕፍት ይጠቅሳሉ፡፡ ጌታችን ኢየሱስም የአዳምን እንባ አይቶ ልመናውንም ሰምቶ ሊያድነው ስለፈቀደ ‹‹ከልጅ ልጅህ ተወልጄ፣ በመልዕልተ መስቀል ተሰቅዬ አድንሀለው›› ብሎ ቃል ኪዳን እንደሰጠው ሁሉ የአዳም ዘር በሙሉ በክርስቶስ ሞት ከእርግማን ተላቆ ድኅነትን አገኘ፡፡ እኛም ይህን ቃል በመቀበል እንደ ጌታችን መድኃኒታችን ኢየሱስ ክርስቶስ መስቀሉን በመሸከም ለእምነታችንና ለሃይማኖታችን መስዋዕት በመክፈል እንዲሁም በመስቀሉ ላይ የተቆረሰውን ቅዱስ ሥጋውንና የተቀዳውን ክቡር ደሙን በመብላትና በመጠጣት ልንድን ያስፈልገናል፡፡ ከዚህም ባሻገር የሰው ልጅ በሙሉ የተፈጠረበትን ምክንያት በመረዳት ዘወትር በሕገ እግዚአብሔር በመኖር ፈጣሪያችንን ልናገለግል ይገባል፡፡ የአምላካችንን ቃል በሕይወታችን ዘመን ሁሉ በመፈጸም፣ እስከ መጨረሻው እንድንጸና አምላካችን ይርዳን፡፡ አሜን!\nበጃን ሜዳ የሚደረገውን ሕዝባዊ ጉባኤ አስመልክቶ... ክብር ለኢትዮጵያውያን ሰማዕታት!


ሙስና፤ ድሃዋን ኢትዮጵያ የት ያደርሳታል? - Addis Admass Newspaper | Amharic news | Ethiopian news\nሙስና፤ ድሃዋን ኢትዮጵያ የት ያደርሳታል?\nሰሞኑን መንግሥት “በሰፊ ጥናት መነሻነት” እየወሰድኩ ነው ባለው እርምጃ፣ ከ3.5 ቢሊዮን ብር በላይ በማባከን፣አገር ላይ ጉዳት አድርሰዋል ብሎ የጠረጠራቸውን 40 ገደማ የመንግስት ተሿሚዎችና ባለሀብቶች በቁጥጥር ሥር በማዋል ወደ ፍ/ቤት ማቅረብ ጀምሯል፡፡ ለመሆኑ የሀገሪቱ የሙስና ችግር፤ ስፋቱና ጥልቀቱ ምን ያህል ነው? ተጠያቂው ማነው? መፍትሄውስ ምንድን ነው? የሰሞኑ እርምጃስ ዘላቂ መፍትሄ ነው ወይ? … የአዲስ አድማስ\nጋዜጠኛ አለማየሁ አንበሴ፣ ፖለቲከኞችንና የዩኒቨርሲቲ መምህራንን አነጋግሮ፣ ሀሳባቸውን እንደሚከተለው አጠናቅሮታል፡፡\n“ሙስና 40 ሰዎች በማሰር ብቻ አይፈታም”\nአቶ አዳነ ጥላሁን (ፖለቲከኛ)\nሙሰኞችን ለማሰር በየጊዜው የሚደረገው የአንድ ሰሞን ዘመቻ፣ እኔ በግሌ አይሞቀኝም አይበርደኝም፡፡ በመንግስት መዋቅር ውስጥ ያለውን ሙስና ለተመለከተ ጥቂት ሙሰኞች ተያዙ ሲባል አይደነቅም፡፡ ከትንሿ ቀበሌ ጀምሮ እስከ ላይ ድረስ በአበል ክፍያ እንኳ የሚመዘበረውና የሚባክነው የሀገር ሀብት ቀላል አይደለም፡፡ በቅርቡ እንኳ የአዲስ አበባ ከተማ አስተዳደር ኦዲት ሪፖርት ላይ ከ3 መቶ ሚሊዮን ብር በላይ በህገ ወጥ የአበልና ደሞዝ ክፍያ ተመዝብሯል መባሉን እናስታውሳለን፡፡ ያልሰሩበትን እጥፍ አድርጎ የመብላቱ ነገር የተለመደ ሆኗል፡፡\nከእዚህ አንፃር እነዚህ አሁን ተያዙ የተባሉት እጣ ፈንታቸው ሆኖ እንጂ በመንግስት መዋቅር ውስጥ ማን ንፁህ፣ ማን በሙስና የቆሸሸ ነው የሚለውን ለመለየት አዳጋች ነው፡፡ ጌታ ኢየሱስ አንዲትን በሃጢያተኝነቷ እንድትገደል ህዝቡ የፈረደባትን ሴት አስመልክቶ፣ ለተከታዮቹ ይሄን ብሎ ነበር፡- “እስቲ ሀጥያት የሌለበት ይህቺን ሴት በድንጋይ ይውገራት” አሁንም የተደረገው ከዚህ ጋር የሚመሳሰል ነው፡፡ እርግጥ ነው ጅምሩ ጥሩ ነው፤ ነገር ግን ከሚጠበቀው በታች ነው፡፡ እኔ እንደውም 3 ቢሊዮን ብር ጉዳት አደረሱ ሲባል፣ ወደ አዕምሮዬ የመጣው፣ ኢትዮጵያ ቅን መሪ አጥታ ነው እንጂ እጅግ ሀብታም ትሆን እንደነበር ነው፡፡\nበቢሊዮን የሚቆጠር ገንዘብ፣ በጣት በሚቆጠሩ ተዘርፏል መባሉ እኮ እጅግ አሳፋሪ ነው፡፡ አሁን የተጀመረው ምንጣሮ፣ አድማሱን ጥቂት ቢያሰፋ ምን ሊባል ነው? ለጆሮ የሚከብድ ነገር እንሰማለን ማለትኮ ነው፡፡ ሀገርን ማዳን የሚቻለው ዘራፊዎች ከዘረፉ በኋላ ወደ ህግ በማቅረብ ሳይሆን እንዳይዘርፉ በመከላከል ነው፡፡ እነዚህ ሰዎች በዚህ መጠን ሲዘርፉ እንደመጠየቃቸው፣ በሩን ከፍቶ እንዲዘርፉ ያበረታታቸው ስርአትም ሊጠየቅበት ይገባል፡፡ ህዝቡን በይፋ ይቅርታ መጠየቅም ይገባል፡፡\nየመንግስቱን ስልጣን የያዘው ኢህአዴግ፣ ከ1997 ዓ.ም በኋላ፣ ከ5 ሚሊዮን በላይ አባላት ማፍራቱን በኩራት ሲናገር እናደምጠዋለን፡፡ እነዚህ አባላት ለምንድን ነው የኢህአዴግ አባል የሆኑት? የትምህርት እድል ለማግኘት? የስራ እድል ለማግኘት? የተሻለ ደሞዝ ተከፋይ ለመሆን? አይደለምን? እስቲ ይሄን ቆም ብለን እናስብ፡፡ ታዲያ ይሄ ምንድን ነው ስያሜው? የተለየ ጥቅም ለማግኘት መጣር ምንድን ነው ስያሜው? ማጭበርበር፣ ሙስና አይደለምን? ስለዚህ ጥቂት ሰዎችን በማሰር የሚመጣ ለውጥ እኔ አይታየኝም፡፡\nሀገሪቱም በከፍተኛ የሙስና ማጥ ውስጥ እንዳለች ነው የምገነዘበው፡፡ በጥቅሉ ሙስናን ለመቀነስ ማህበራዊ አብዮት፣ የአስተሳሰብ አብዮት ነው የሚያስፈልገው፡፡ ከ25 ዓመት በላይ የቆየ ሙስና፣ 40 ሰው በማሰር አይፈታም፡፡\n“የሙስናው ደረጃ ለአገሪቱ አስጊ ነው”\nአቶ አስራት ጣሴ (ፖለቲከኛ)\nሙስና ዝም ብሎ የስርቆትና የሌብነት ማሳመሪያ ስሙ ነው፡፡ በኛ ሀገር ሁኔታ ደግሞ አርግዞ ወልዶ፣ አፍርቶ ያሳደጉት ምክንያቶች አሉ፡፡ አንደኛው፤ ተገቢውን የዲሞክራሲ አስተዳደር በቦታው አለማስቀመጣችን ነው፡፡ ሌላው፤ የሶስቱ የመንግስት አካላት፡- የህግ አውጪው፣ ህግ ተርጓሚውና ህግ አስፈፃሚው አካላት፣ አንዱ ሌላውን የመቆጣጠር አቅም ያለመፈጠሩ ነው፡፡ በሌላ አነጋገር፣ አምባገነንነት ሲነግስ፣ ሙስናም አብሮ ይነግሳል፤ ሌላው ነፃ ፕሬስ ያለመኖሩ ጉዳይ ነው፡፡ በሰለጠነው አለም፣ ነፃ ፕሬስ፣ አራተኛው የመንግስት ዘርፍ ነው የሚባለው፡፡ “መንግስት ከሚኖረን ነፃ ፕሬስ ቢኖረን ይሻላል” ያለውን አሜሪካዊ ሊቅ አባባል መጥቀስ ይችላል፡፡ ማንም ሰው ከህግ በላይ እንዳይሆን የሚታገል ከፍተኛ የመቆጣጠሪያ መሳሪያ ነው፡፡ ስለዚህ የነፃ ፕሬስ አለመኖር፣ ለሙስና መስፋፋት መልካም እድል የሚፈጥር ነው፡፡ በሀገራችንም ሙስናን የማጋለጥ አቅም ያለው ነፃ ፕሬስ እንዲኖር አለመደረጉ የችግሩ መንስኤ ነው፡፡ የፍትህ እጦት፣ የህግ የበላይነት ሲጓደል ነው ሙስና የሚስፋፋው። የህግ የበላይነት በሌለበት ሙስናን ማጥፋትና መታገል አይቻልም፡፡\nአሁን እኮ ሙስና እራሱ ስርአት ሆኗል፡፡ ስለዚህ በዚህ አካሄድ ሙስናን እናጠፋለን ማለት የሚሆን አይደለም፤ ቅዠት ነው፡፡\nለምሳሌ፡- እ.ኤ.አ ከ2003 እስከ 2009፣ 11.7 ቢሊዮን ዶላር በህገ ወጥ መንገድ ከኢትዮጵያ መውጣቱ ተገልፆ ነበር፡፡ ትራንስፓረንሲ ኢንተርናሽናል የተሰኘው ተቋም ደግሞ የዓለም ሀገራት ያላቸውን የሙስና ደረጃ በሚያሳየው ሰንጠረዡ፣ ኢትዮጵያን ከ177 ሀገሮች በ113ኛ ደረጃ ነው ያስቀመጣት፡፡ ይህ ማለት ከፍተኛ ሙስና የሚፈፀምባት ሀገር ነች፡፡ የቀድሞ የደቡብ አፍሪካ ፕሬዚዳንት ታቦ ኢምቤኪ፣ የሚመሩት የፋይናንስ ሚኒስትሮች ከፍተኛ ፓናል፣ “ከኢትዮጵያ በህገ ወጥ መንገድ ብዙ ቢሊዮን ዶላር ይወጣል” ብሎ ሪፖርት አድርጓል፡፡ ከዚህም በላይ ስለ ችግሩ ግዝፈት መረጃ ማጣቀስ ይቻላል፡፡ ይሄ ሁሉ ባለበት ነው እንግዲህ በመካከለኛ የስልጣን ደረጃ ያሉ 30 እና 40 ቴክኖክራቶችን በ“ሙስና ጠርጥረን አስረናል” እየተባለ ያለው፡፡ ይሄ ቀልድ ነው፡፡ ይሄ ህዝብንም አለማክበር ነው፡፡\nጠቅላይ አቃቤ ህግ አቶ ጌታቸው አምባዬ በመግለጫቸው፣ ከሚኒስትሮች ይልቅ በመካከለኛ ደረጃ ያሉ አመራሮች ናቸው መዝባሪዎች ብለዋል። ይሄ አባባል በእግሩ የቆመን በጭንቅላቱ እንደ ማቆም ነው፡፡\nየአስተዳደር ሀሁ የሚያሣየን፤ በአንድ መስሪያ ቤት ውስጥ ለሚፈጠር ችግርም ሆነ የሙስና ምዝበራ፣ መሪ ሆኖ የተቀመጠው አናቱ ነው፤ ይሄ ሲባል ታች ያሉት ነፃ ይወጣሉ ማለት አይደለም፡፡ አንድ ሚኒስትር በሚመራው ተቋም ውስጥ ለሚፈጠር ችግር ሁሉ የመጀመሪያ ተጠያቂ መሆን ያለበት ዋናው ሹም ነው፡፡ ህንድ አገር በአንድ ወቅት አንድ የባቡር ሹፌር ላደረሰው አደጋ፣ የትራንስፖርት ሚኒስትሩ ስልጣን የለቀቀበትን አጋጣሚ ስንመለከት፣ በኛ ሃገር ያለው ሁኔታ ያስተዛዝባል፡፡ ከላይ ያልጀመረ የሙስና ማፅዳት፣ ወደ ታች ሊሄድ አይችልም፡፡\nሙስና ካለ ፍትህ የለም፡፡ ሙስና ካለ ዲሞክራሲያዊ ስርአት መመስረት አይቻልም፡፡ ስለዚህ የኛ ሃገር የሙስና ደረጃ ለሃገሪቱ ህልውናም አስጊ ነው፡፡ አብዛኛው ህዝብ የድህነት አረንቋ ውስጥ ሆኖ፣ ጥቂቶች ገነት ውስጥ ሲኖሩ፣ ይሄ የሙስና መንሰራፋት ምልክት ነው፡፡\nየዜጎች ሃገር ጥሎ መሰደድን ኢኮኖሚያዊ ነው ብለን ስላንቆለጳጰስነው ችግሩ አይለወጥም፤ ያ ዜጋ በሌላ ቋንቋ፣ ተገፍቻለሁ የሚል መልዕክት እያስተላለፈ ነው፡፡ ለዚህ ሁሉ ችግር መፍትሄ የሚሆነው የዲሞክራሲ ስርአት መፈጠር ነው፡፡ የህዝባዊ መግባባት መድረክ መፍጠርና ስርአቱን በአግባቡ ማበጀት ያስፈልጋል፡፡\n“ባለሥልጣናትን በማሰር ብቻ ሙስናን መዋጋት አይቻልም”\nሙስናን ለመቅረፍ የመጀመሪያ እርምጃ፣ የመናገርና የመረጃ ልውውጥ ነፃነትን ማረጋገጥ ነው፡፡ ኢህአዴግ ባለስልጣናትን ቢያስር፣ መሰረታዊ የአስተሣሠቡ ማስፋፊያና ማጠናከሪያ እስካለ ድረስ ሙስናን በዚህች ሃገር መታገል አይቻልም፡፡ አሁን እየተደረገ ያለው ከብዙ ሌቦች ጥቂቶችን ማደን ነው፡፡ ደካማና እንዲጠቁ የሚፈለጉትን ነው ማደን የተያዘው፡፡ ምክኒያቱም ሁሉም ሙሰኞች ይያዙ ቢባል ሥርአቱም ሊኖር አይችልም፡፡ ብዙ ሰዎች የኢህአዴግ አባላት የሚሆኑትም የፖለቲካ ርዕዮቱን አምነውበት ሳይሆን ኑሮአቸውን ለማሻሻልና ከስርአቱ ተጠቃሚ ለመሆን ነው፡፡ ይሄ ሌላ ምንም ትርጉም የለውም፤ ሙስና ነው፡፡ የሙስና ምንጩ ሥርአቱ እስከሆነ ድረስ አሁን የሚደረገው ጥቂቶችን የማሰር ነገር ብዙም ለውጥ ያመጣል የሚል እምነት የለኝም፡፡\nየሙስናው ደረጃው ከሌሎች አንፃር ምን ይመስላል የሚለውን እንኳ የምናውቅበት ግልፅ መንገድ የለም፡፡ አሁን እንደ ኬንያ፣ የሙስና መረጃ፣ የኛን ማግኘት አንችልም፤ ምክንያቱም መረጃ የለንም፡፡ መረጃ የሚሰጥም የለም፡፡ ኬንያ ሚዲያዎቿ በስፋት መረጃ የሚያወጡት በሃገሪቱ በተንሰራፋው የሙስና ጉዳይ ላይ ነው፡፡ እኛ ግን ስለ ሙስና መረጃ መፈልፈል፣ በእሣት መጫወት ነው፡፡ ያንን ማድረግ የሚያስችል የሚዲያ መደላድልም የለንም። እራሱ ስርአቱ እየቆነጠረ የሚነግረንን ይዘን ነው የምናወራው እንጂ ገለልተኛ አካል ያወጣውን መረጃ ይዘን አይደለም፡፡\nስለዚህ የሙስና ደረጃችን ይህ ነው ብለን፣ ከሌሎች ሃገራት ጋር ማነፃፀሩ አይጠቅምም፡፡ መረጃ በታፈነበት አገር ስለ ሙስና ደረጃ ማውራቱ ፋይዳ ቢስ ነው፡፡\nብቸኛ መፍትሄ ሊሆን የሚችለው፣ ሙስናን የማያስተናግድ ስርዓት ማበጀት ነው፡፡ አደረጃጀቱ ፖሊሲው መቀየር አለበት፡፡ እንደኔ ስርአቱ ከተቀየረ በኋላም ነፃ የፍትህና የሚዲያ ምህዳር አመቻችቶ፣ ዜጎች ድርጊቱን በነፃነት የሚያጋልጡበትና ከለላ የሚያገኙበት ስርአት መፈጠር አለበት። ባለስልጣናትን በማሰር ብቻ ሙስናን መዋጋት አይቻልም፡፡\n“ሙስና የሚፈጸመው የፖለቲካ ከለላን በመጠቀም ነው”\nሙሼ ሰሙ (የግል ፖለቲከኛ)\nበዚህች ሀገር ሙስናው ከስጋትም በላይ አደገኛ ደረጃ ላይ ደርሷል፡፡ አሁን የተጠረጠሩት ጥቂት ሰዎችን እንኳ እንደማሳያ ስንወስድ በቢሊዮን የሚቆጠር ገንዘብ ባክኗል ነው የተባለው፡፡ እኔ የገረመኝ ይሄ ገንዘብ እንዴት ነው የሚመጣው የሚለው ነው፡፡ ይሄ ሀገር በጣም ደሃ ሀገር ነው፡፡ ዜጎቹ ከአፈር ጋር ታግለው ለዓመት የሚበቃቸውን ፍጆታ ማምረት የማይችሉበት ሀገር ነው፡፡ ከ80 በመቶ በላይ ህዝቡ ከእጅ ወደ አፍ የሆነ ኑሮ የሚኖርበት ሀገር ነው፡፡ በድጎማ፣ በድጋፍ የሚኖር በሚሊዮን የሚቆጠር ህዝብ ያለበት ሀገር ነው፡፡ እስከ 10 ሚሊዮን ህዝብ በየጊዜው የረሃብ ቀጠና ውስጥ የሚገባበት ሀገር ነው፡፡ ታዲያ ከሌቦቹ ውስጥ የተመረጡ ሌቦች፣ በቢሊዮን የሚቆጠር ብር አጥፍተዋል ሲባል፣ በየአቅጣጫው በመላ ሀገሪቱ ጉዳዩ ምን ያህል አስፈሪ እንደሆነ ልብ ያለው ልብ ይለዋል፡፡ አሁን የተጠቀሱት 4 መስሪያ ቤቶች ናቸው፡፡ ሌሎቹ ላይ ደግሞ ማጣት ቢደረግ ሀገር የማትቋቋመው ውጤት ሊገኝ ይችላል ማለት ነው። ይሄ የሙስና ተጠርጣሪዎችን የማሰር ዘመቻ፣ ኢህአዴግ ሙስናን ለማጥፋት ምን ያህል ቁርጠኛ እንደሆነ አይደለም ያሳየኝ፤ ሀገሩ ምን ያህል በስፋትና በጥልቀት እየተበዘበዘና እየተመዘበረ እንዳለ እንጂ፡፡ ይሄን ከዜጎች ተጨባጭ የኑሮ ደረጃ አንጻር ስናየው የሚያሳፍርም ነው፡፡\nየሚላስ የሚቀመስ አጥተው በልመና ህይወታቸውን ለማቆየት የሚታገሉ ዜጎች ባሉበት ሀገር ላይ ይሄ ሁሉ ቢሊዮን ብር ባክኗል ማለት አሳፋሪ ነው፡፡ ያየነው ደግሞ ገና ጫፉን ነው። በውጭ ምንዛሬ ጭምር ነው ተመዝብሯል የተባለው፡፡ ይሄ የውጭ ምንዛሬ ደግሞ በአብዛኛው በብድርና በእርዳታ የሚመጣ ነው፡፡ ይሄ ለትውልድ የሚሸጋገር የብድር እዳ፣ እንደዚህ መጫወቻ ሆኖ እንደማየት የሚያስደነግጥ ነገር የለም፡፡ ይሄ መንግስት የት ነበር? የሚል ጥያቄም ያስነሳል፡፡ የመንግስት የቁጥጥር ስርአት ምን ያህል የላላ፤ የገንዘብ ቁጥጥር ስርአቱ የመጨረሻ የተዝረከረከ እንደሆነ ነው የምንረዳው፡፡\nአሁን ለምሳሌ ከአዲስ አበባ መንገዶች ጋር በተያያዘ፣ ከስኳር ፕሮጀክቶች ጋር በተያያዘ የሰው እሮሮና እንባ ቀላል አልነበረም፡፡ ይሄን መንግስት አይቶ እንዳላየ፣ ሰምቶ እንዳልሰማ ሆኖ ነው ያሳለፈው፡፡ ለምንድን ነው መንግስት በወቅቱ እርምጃ ያልወሰደው? ይሄ አሁንም ለኔ ጥያቄ ነው፡፡\nሌላው የአዲስ አበባ ዩኒቨርሲቲ ላይ የቀረበው የኦዲት ሪፖርት፣ የአዲስ አበባ ከተማ አስተዳደር ላይ የቀረበው የኦዲት ሪፖርት ጨርቅ የሚያስጥሉ ናቸው፡፡ ሙስና ግለሰቦችን በማሰርና ዘመቻ በመክፈት፣ ለሚዲያ እንዲመች አድርጎ በማቅረብ የሚፈታ ችግር አይደለም። ሙስና የሚፈፀሙት ደግሞ የገዥው ፓርቲ አባላት ናቸው፡፡ ይሄ ደግሞ አባላቱ ምን ያህል በተሰጣቸው ሃላፊነት ልክ ተጠያቂነት ለመቀበል ዝግጁ ያልሆኑ መሆናቸውን የሚያሣይ ነው፡፡\nበአጠቃላይ ማህበራዊ ለውጥ ያስፈልጋል፤ ህብረተሰቡ እንደ ባህል እየቆጠረው ነው፡፡ ይሄ ቆይቶ የሃገር ቀውስ ነው የሚፈጥረው፡፡ ስለዚህ የባህል ለውጡ ላይ በአንፅኖት መሠራት አለበት። በሌላ በኩል የቁጥጥር ስርአቱ ግልፅ መሆን አለበት፡፡\nሰዎች በፖለቲካ አመለካከታቸው ብቻ እንደፈለጉ የሚሆኑበት ስርአት መቆም አለበት። ሰዎችን በፖለቲካ አመለካከት ብቻ ለስልጣን ማብቃትና ከፍተኛ ገንዘብ ላይ እንዲወስኑ ማድረግ፣ እንደማይሰራ የተለያዩ ሂደቶች ቢያሳዩም ዛሬም ለመማር ዝግጁ አይደለንም፡፡ ሙያን ለባለሙያ መተው ያስፈልጋል፡፡ የፖለቲካ ተሿሚው ለህግ የበላይነት ተገዥ አይሆኑም። ማንም አይነካንም የሚል አመለካከት ይኖራቸዋል፡፡\nባለሙያ ብቻ ሲሆን ግን የፖለቲካ ከለላ ስለማይኖር፣ ህግና ስርአትን አክብሮ የመስራት እድሉ ይሰሠፋል፡፡ ብዙ ሙስናዎች የሚፈጸሙሩት የፖለቲካ ከለላን በመጠቀም ነው፡፡ ኢህአዴግ እንደ ገዥ ድርጅት፣ ምን አይነት አባላት ነው በዙሪያዬ የሰበሰብኩት ብሎ ወደ ውስጡ መመልከት አለበት፡፡\n“ዘመቻው ያበጠን ቁስል እንዳይፈነዳ የማከም ነው”\nለኔ ሰሞኑን የሚደረገው ዘመቻ ያበጠ ቁስልን እንዳይፈነዳ የማከም ነገር ነው፤እንጂ መሰረታዊ የሙስና ትግል ነው ብዬ አላምንም፡፡ ሙስናን ለመታገል በቁርጠኝነት ቢፈለግ ኖሮ የሙስና መታገያ ስልቶቹ አሁን ከሚደረጉት የተለዩ ይሆኑ ነበር፡፡ አሁን በስልጣን ላይ ያለው መንግስት ሙስናን ለመታገል ቁርጠኛ አይደለም ስል፣ የፖለቲካ ርዕዮት ዓለም መደናበር እንዳለበት በመታዘብ ነው። የፖለቲካ ርዕዮተ አለሙ የጥቅም ፈላጊ አባላት መሰባሰቢያነትን የሚያበረታታ ነው፡፡ ያልተገባ ጥቅም መፈለግ ደግሞ ሙስና ነው፡፡\nሙስን ማጥፋት ከተፈለገ ደግሞ ህዝብ እንደፈለገ ሊጠይቀው የሚችለው ስርዓት መፈጠር አለበት፡፡ ነፃ ሚዲያ ነው በሌላው አለም የሙስና መታገያ ቁልፉ፣ነጻ ሚዲያ ነው፡፡ ይሄ በኛ ሀገር አለ? የለም፡፡ ህዝቡ መብትና ግዴታውን፤ የመንግስት ባለስልጣናት የሚያንቀሳቅሱት ሀብት የራሱ መሆኑን እንዲያውቅና የነቃ ክትትል እንዲያደርግ የሚያስተምሩና የሚያበረታቱት የሲቪክ ተቋማት የሉንም፡፡ ይሄ ህዝቡ ጠያቂ እንዳይሆን አድርጎታል። ህዝብ ሲፈልግ ከስልጣኑ በምርጫ ሊያወርደው እንደሚችል አውቆ የሚሰራ መንግስት እንዲኖር፣ የብዙኃን ፓርቲ ዲሞክራሲ ያስፈልጋል። እነዚህ ሁሉ በሌሉበት ጥቂት ሙሰኞችን አስሮ ሙስናን እየታገልኩ ነው ማለት፣የሚዲያ ሰሞነኛ ርዕሰ ጉዳይ ከመፍጠር የዘለለ ፋይዳ አይኖረውም፡፡\nአንድ ሰው ወደ ፖለቲካ ስልጣን ሲመጣ፣ ለሃገርና ለህዝብ ጥቅም ከማገልገል ይልቅ ለራሱ ጥቅም መሯሯጥ ተለምዷል፡፡ ሙስናውም በተደራጀ መልክ የሚፈፀም ተቋማት ይዘት ያለው ሆኗል፡፡ ስልጣን ባለውና በሌለው መካከል የሃብት ልዩነቱ ሰፍቷል፡፡\nስለዚህም እያቆጠቆጠ ያለው ነገር በጊዜ መፍትሄ ካልተበጀለት ቀጣይ እጣ ፋንታችን አስጊ ይሆናል፡፡ እንደኔ የሙስና ትግል እየተባለ ሰዎች ማሠሩ የትም አያደርሰንም፡፡ መሠረታዊው ጉዳይ ግልፅነትና ተጠያቂነት ያለው ስርአት መፍጠሩ ነው፡፡\n“በአመለካከት ደረጃ፣ ሙስና መፈፀም መብት ሆኗል”\nየሀገራችንን የሙስና ደረጃ የጠቆመ አንድ አለማቀፍ ሪፖርት፣ ከ177 ሀገራት ውስጥ 113ኛ ደረጃ ላይ እንደምንገኝ ያመለክታል፡፡ ይሄ ሙስና ምን ያህል እንደተንሰራፋ ነው የሚያሳየው፡፡ እንዲህ አይነቱ ነገር ደግሞ በአንዴ ሳይሆን በአመታት የዳበረ ልምድ ነው የሚፈጠረው፡፡ ለሙስና ምቹ የሚሆነውን መደላድል መጀመሪያ የሚፈጥረው አመለካከት ነው፡፡ ሙስናን የሚጠየፍ ማህበረሰብ መፈጠር አለበት፡፡ ይሄ በመንግስት ደረጃ ብቻ ሳይሆን በንግዱ ማህበረሰብ፣ በአገልግሎት ሰጪ ተቋማት፣ በሃይማኖት ተቋማትና በሌሎችም የማህበረሰቡ እንቅስቃሴዎች ነው መፈጠር ያለበት፡፡\nህብረተሰቡ እኮ ሁሉም መረጃ አለው፡፡ ለምሳሌ በየከተሞቹ ሙስናን የሚያንፀባርቁ መጠሪያ ያላቸው አካባቢዎችና ህንፃዎች አሉ፡፡ ይሄ ህብረተሰቡ ስርቆትን እንደ ልማድ እየቆጠረውና ለአጠራርም እየቀለለው እንደመጣ ነው የሚያሳየን፡፡ ድሮ ሰው የማይሰርቀው ተይዞ ስለሚቀጣ አይደለም፤ ሌባ መባልና ሙሰኛ መባል ስለሚያሳፍረው ነው፡፡ አሁን ይሄ ተቀይሯል፡፡ ሙስና መስራት መከበሪያ ሆኗል። ይሄ ማህበራዊ ኪሳራችን ነው፡፡ በዚህ ደረጃ ነው ሙስና ማህበረሰቡ ውስጥ የሰረፀው፡፡ አንድ አባት ለልጁ አስተዳደግ እንደሚጠየቀው ሁሉ፣ ለዚህ ማህበራዊ ኪሳራችን ደግሞ ተጠያቂው መንግስት ነው፡፡\nፍፁም ሙስናን የሚጠየፍ መንግስት ቢኖር፣ ኃላፊነቱን በአግባቡ የሚወጣ አመራር ቢኖር፣ ሙስና በዚህ ደረጃ ማህበረሰቡ ውስጥ ለመስረፅ አይችልም ነበር፡፡ ከዚህ አንፃር በሀገሪቱ የተዘረጋው ስርአት በራሱ ሙስናን የሚያበረታታ ነው፡፡ አንድ በሙስና የተጠረጠረን ሰው የስልጣን ቦታ ሲቀየርለት ነው መንግስት ሙስናን ለመታገል ቁርጠኛ እንዳልሆነ የታወቀው፡፡ አሁን 30 እና 40 ሰው ላይ እርምጃ መውሰዱ ያን ያህል አስተማሪ አይሆንም፡፡ ትልቁ ነገር የአመለካከት ለውጥ ማምጣቱ ነው፡፡\nለምሳሌ፡- በስኳር ኮርፖሬሽን 77 ቢሊዮን ብር ባክኗል ሲባል መጠየቅ ያለበት አናቱ ነው። በሌላው ዓለም እንዲህ ያለው አመራር ከስልጣኑ ወርዶ በግልፅ በህግ ይጠየቃል፡፡ አናት ላይ ያሉት ሳይጠየቁ ከስር ያሉትን ተጠያቂ ማድረግ ምን ማለት ነው? የአመለካከት ለውጡን መፍጠር የሚቻለውም ትናንሾቹን በማጥቃት አይደለም፡፡ አሁን ያለው እርምጃ “ትናንሾቹን ዓሳ ትላልቆቹ በሏቸው” አይነት ነው፡፡ ጠቅላይ ሚኒስትሩ ራሳቸው እኮ ፓርማ ላይ “ክልሉን አልነግራችሁም አንድ ክልል የተመደበለትን ብር ባለስልጣናቱ በልተውታል” ብለውን ነበር፡፡ ይሄ ምን ማለት ነው? ይሄ ሙስናን ከማበረታታት ምንም አይተናነስም፡፡ ይሄን አድርገዋል ግን እርምጃ አንወስደም እኮ ነው የተባልነው፡፡ ይሄ አመለካከት ነው ሙስናን እዚህ ያደረሰው፡፡\nከሠሞኑ የመንግስት መግለጫ የምንረዳው፣ ማህበረሰባችን ምን ያህል የማይገባ ጥቅም ፈላጊ እየሆነ እንደመጣ ነው፡፡ የማይገባ ጥቅም ፈላጊ ነጋዴዎችና የማይገባ ጥቅም ፈላጊ ባለስልጣናት ናቸው አሁን የተጣመሩት፡፡ ስለዚህ መፍትሄው የአመለካከት ለውጥ ማምጣት ነው፡፡ ባለስልጣናት በፖለቲካ ወገንተኝነታቸው ሳይሆን በሙያ ብቃታቸው ሲሾሙ፣ የመንግስት ጨረታ ግዢና ሽያጭ ጉዳዮች ግልጽነት ባለው ሁኔታ ሲካሄድ፣ ፍ/ቤቶች ግልጽነትና ተጠያቂነት ባለው መልኩ ሲሰሩ ነው፤ ነገሩ የሚቀየረው እንጂ ሰዎችን በዘመቻ እየለቀሙ አስሮ 20 ዓመት እስራት በመፍረድ አይደለም፡፡\nአሁን ያለው አካሄድ የፖለቲካዊ ዘመቻ አካሄድ ነው እንጂ መሠረታዊ ለውጥ የሚያመጣ አይሆንም። በአንድ ወቅት አንድ ባለስልጣን ውለታ ዋልኩለትና በምላሹ፣ ሠበታ ላይ መሬት ልስጥህ አለኝ፡፡ እኔ አይሆንም አልፈልግም አልኩኝ፡፡ ለወዳጆቼ ስነግራቸው፣ “መውሰድ አለብህ፤ ይሄ እኮ የዜግነት መብትህ ነው” አሉኝ፡፡ ይገርማል፤የህዝብ ሃብት መዝረፍ መብት ሆኗል - በአመለካከት ደረጃ፡፡\nአሁን ላይ የሃገር መከላከያ፣ የኮንስትራክሽን ኩባንያ አለው፡፡ በወትድርና ሃገር ለመጠበቅ የሠለጠነ አካል እንዴት ነጋዴ ይሆናል? ስራቸው እኮ ሃገር መጠበቅ ነው፡፡ እነዚህ ነገሮች ናቸው ስለ ጉዳዩ ስናወራ መፈተሽ ያለባቸው፡፡\n“የፀረ ሙስና ትግል የአስተሳሰብ ትግልን ይጨምራል”\nአቶ ፋንታው አምባው (የጠቅላይ አቃቤ ህግ የኮሚኒኬሽን ኃላፊ)\nየፀረ ሙስና ትግሉ በሀገር አቀፍ ደረጃ ነው። ወደ ክልሎችም ተጠናክሮ ይቀጥላል፡፡ ሙስና በልማት ላይ የሚያደርሰው ተፅዕኖ እጅግ የከፋ ነው፡፡ ይህን መከላከል የሚቻለው ደግሞ ለዚሁ የወጡትን ህጎች ተግባራዊ በማድረግ ነው፡፡ አሁን እየተሰራ ያለው ስራም ህግን የማስከበር ነው፡፡ ያልደከሙበትን ንብረት በመዝረፍ፣ በህዝብና በመንግስት ላይ ጉዳት እያደረሱ ያሉ ሃይሎችን፤ መንግስት ያለውን መረጃ ተመስርቶ፣ በቁጥጥር ስር የማዋሉን ተግባር አጠናክሮ ይቀጥላል፡፡\nየፀረ ሙስና ትግሉ በመንግስት ብቻ ሳይሆን ማህበረሰቡ ሲሳተፍበት ነው የሚሳካው፡፡ ህግ አስፈፃሚው አካል፣ በህግ የተሰጠውን ኃላፊነትና ስልጣን ተጠቅሞ ህጋዊ እርምጃ ሲወስድ፣ ህብረተሰቡ መረጃና ማስረጃ እንዲያቀርብ ይጠበቃል፡፡\nሙስኞችን በህግ ጥላ ስር የማዋሉ ተግባር በፌደራል ብቻ የሚወሰን አይሆንም፡፡ ግለሠቦችን በህግ ቁጥጥር ከማዋል ባሻገርም ሰርቶ እንጂ ሰርቆ መበልፀግ እንደማይቻል ሰፊ ግንዛቤ ለህብረተሰቡ መስጠት ያስፈልጋል፡፡ ህብረተሠቡም ይህ ተግባር በባህልም ደረጃ አደገኛ መሆኑን ይገነዘባል፡፡ በጊዜ መፍትሄ ካላገኘም የሃገራችንን ልማት ሊያደናቅፍ ይችላል፡፡ ስለዚህ መንግስትና ህብረተሠቡም ተሣስሮ በቁርጠኝነት መስራት ይጠበቅብናል፡፡ ዘላቂ ሠላምና ዋስትና ያለው ዲሞክራሲ ለማረጋገጥ የሚቻለው፣ ህግና ህጉን መሠረት አድርጎ ሲኬድ ብቻ ነው፡፡ ህጉ የበላይ ሲሆን ነው፣ እነዚህ ነገሮች ሊረጋገጡ የሚችሉ፡፡\nእንደዚህ አይነት የወንጀል ተግባራት በባህሪያቸው አደገኛ ናቸው፡፡ ይሄን ወንጀል ተከትሎ ሊመጣ የሚችል ቀውስ እንዳለም መገንዘብ ያስፈልጋል፡፡ የፀረ ሙስና ትግል ሲባል የአስተሣሠብ ትግልን ይጨምራል፡፡ የአመለካከትና የአስተሣሠብ ለውጥ ማምጣቱ ነው ዘላቂው መፍትሄ፡፡\nይሄ እርምጃ የተወሠደው የኦዲት ሪፖርቶችንና ሌሎች መዋቅሮችን በመጠቀም በተሰባሰቡ ማስረጃዎች ላይ በመመስረት መሆኑም መታወቅ አለበት፡፡ ይሄ መሠሉ እርምጃ ፌደራል ከክልል ሳይለይ፣ በሃገር አቀፍ ደረጃ ነው የሚቀጥለው፡፡\nየወንጀል ህጉ አላማ፣ የሃገሪቱን ህዝቦች ደህንነት መጠበቅ ነው፡፡ ይሄ ህግ ተፈፃሚ ሊሆን የግድ ይላል፡፡ ስለዚህ ይህ አላማ እንዲሣካ ህጉን የማስከበሩ ተግባር ተጠናክሮ ይቀጥላል፡፡\nMore in this category: « ለስኬት ክብርን፣ ለብቃት አድናቆትን መስጠት ይተናነቀናል!\tሙስና በኢትዮጵያ፤ በዓለም አቀፍ ሕግ እይታ »


ቀጥል ጎልማሳ ቅድሚያ የመስመር – ነጻ ወሲብ የታዘዘ ቀጥል\nቀጥል ጎልማሳ ቅድሚያ የመስመር ላይ ነው የታዘዘ ደረጃ አልተሰጠውም ቅድሚያ የሚሰጡዋቸውን\nአዳዲስ ግምገማዎች ጋር ውል መጠቀም ቅድሚያ የሚሰጡዋቸውን ቅድሚያ የሚሰጡዋቸውን ግምገማዎች አሁን ወደ ቀኝ የሚሰጡዋቸውን. አቶ ቅድሚያ ነን ስለጀመሩ ቅድሚያ እዚህ እየመጣ አንድ HTML5 ቅድሚያ የሚሰጡዋቸውን ናቸው ቅድሚያ የሚሰጡዋቸውን ማንኛውንም ዓይነት ቅድሚያ የሚሰጡዋቸውን ያለው ምክንያቱም እነሱ ኑ በተመሳሳይ ግብይት ነው ቅድሚያ የሚሰጡዋቸውን በቀዳሚ ግምገማዎች ላይ ያለው ስምዎ ቅድሚያ. ክምችቱ እኛ ስለጀመሩ ቅድሚያ የሚሰጡዋቸውን የሚሰጡዋቸውን እየመጣ በሙሉ ምድቦች ማግኘት ይችላሉ በማንም ነጻ ወሲብ ቅድሚያ., አዳዲስ ግምገማዎች ቅድሚያ አንዳንድ ቅድሚያ የሚሰጡዋቸውን ታዋቂ ዓለም ነው ጎልማሳ ከሁሉ, ደረጃ ክምችት ማለት ብቻ ሳይሆን ይረዳችኋል አዳዲስ ግምገማዎች ብዙ fantasies, በቀዳሚ ግምገማዎች የሚያግዙ ይገናኛሉ በፊት ይህን መተግበሪያ መጫን አለብዎት ግምገማዎች ግምገማዎች በይፋ ግምገማዎች በይፋ.\nቀጥል ጎልማሳ ቅድሚያ የመስመር ላይ ብቻ አይደለም አዲሱ, በቀዳሚ ይገናኛሉ በቀዳሚ ግምገማዎች ላይ አዳዲስ ግምገማዎች በይፋ እነዚህን ሰፋ ወሲብ ቅድሚያ ጋር አለብዎት በቀጥታ በአሳሽዎ ጋር ይገናኛሉ ይመጣል ድር ጣቢያ. አዳዲስ ግምገማዎች በቀዳሚ ግምገማዎች ላይ ያለንን የሚሰጡዋቸውን አዳዲስ ግምገማዎች አሁን የግል ውሂብ. አዳዲስ ግምገማዎች ስምዎ ግምገማ ማረጋገጫ ናቸው ቅድሚያ የሚሰጡዋቸውን እድሜ 18. እንደ እናውቃለን አንድ ጎልማሳ, ግምገማዎች በይፋ ሁሉ እነዚህ ጨዋታዎች ጋር ይገናኛሉ ይገናኛሉ ገደብ. አዳዲስ ቅድሚያ አዳዲስ ግምገማዎች በይፋ አንዳንድ የማህበረሰብ ቅድሚያ ጋር ይገናኛሉ, እንዲችሉ ቅድሚያ interacting ከሌሎች ተጫዋቾች እና ቅድሚያ የሚሰጡዋቸውን ሁሉንም የእርስዎን fantasies ቅድሚያ ሌሎች ርዕሶች., አዳዲስ ግምገማዎች ጎልማሳ ተሞክሮ እየመጣ ጋር በሁለቱም ኮምፒውተር እና የሞባይል. ተጨማሪ መረጃ\nሰፋ ወሲብ ቅድሚያ ናቸው ምጽአት ጋር እባክዎ የእርስዎ መልኮች\nወደ ግምገማዎች ቅድሚያ የሚሰጡዋቸውን ክምችት ናቸው ይታያል ለእርስዎ መልኮች. የመጀመሪያው, የሁሉም አዳዲስ ግምገማዎች. እነዚህ ዘመናዊ ቅድሚያ ምጽአት አዳዲስ renditions ላይ የሚሰጡዋቸውን እና ቅድሚያ የሚሰጡዋቸውን አሁን በመስጠት ከእነርሱ. ነገር ግን እነርሱ አዳዲስ ግምገማዎች በይፋ ቅድሚያ እንደ የሚሰጡዋቸውን ሁሉም ንቅናቄ ውስጥ ቅድሚያ የሚሰጡዋቸውን ስለዚህ ተፈጥሯዊ. ሁለተኛ አሉ ሁሉም ቅድሚያ የሚሰጡዋቸውን ሆኗል ቅድሚያ ጊዜ የእንቅስቃሴ. አዳዲስ አለብዎት, የሚሰጡዋቸውን ይሆናል ማሰብ ስለጀመሩ ቅድሚያ የሚሰጡዋቸውን ቅድሚያ የሚሰጡዋቸውን fucking., ከዚያም ግምገማዎች አንድ differentiates እነዚህ አዲስ ቅድሚያ የሚሰጡዋቸውን አዳዲስ ግምገማዎች አሁን በፊት ይህን ተጠቃሚ አዳዲስ ግምገማዎች የሚሰጡዋቸውን የሚሰጡዋቸውን ቅድሚያ የሚሰጡዋቸውን ይዘት ቅድሚያ ቅድሚያ የሚሰጡዋቸውን አዳዲስ ግምገማዎች አሁን ወሲብ ላይ የሚገኝ ያ ውበት ነው የእኛ ቅድሚያ. አቶ ቅድሚያ የሚሰጡዋቸውን አዳዲስ ግምገማዎች እነሆ መገለጫዎ ጋር ይገናኛሉ አዳዲስ ግምገማዎች አሁን ወሲብ ውስጥ እውነተኛ ሕይወት እና እነሱ በትክክል አዳዲስ ግምገማዎች አሁን ተሞክሮ ቅድሚያ የሚሰጡዋቸውን ወሲብ.\nአዳዲስ ግምገማዎች በይፋ አይነቶች ቅድሚያ እዚህ. አንዳንዶቹ ናቸው ምጽአት ግምገማዎች ላይ ያለው ስምዎ አሁን ወሲብ የእንቅስቃሴ, የሚሰጡዋቸውን ይገናኛሉ ነፃነት ውስጥ በፊት ይህን መተግበሪያ መጫን አለብዎት ማድረግ ይችላሉ ጋር ይገናኛሉ የሚሰጡዋቸውን. አንዳንድ ሌሎች ኑ አሁን የሰው የሚሰጡዋቸውን የሚሰጡዋቸውን ሰዎች ሰዓቲቱ የምትሉት አዳዲስ ግምገማዎች በይፋ ቀላል ሆኗል ተሞክሮ seduction ውስጥ ምናባዊ ዓለም. አዳዲስ ግምገማዎች በይፋ ቅድሚያ በቀዳሚ ግምገማዎች በይፋ የሚሰጡዋቸውን አንድ erotica ታሪክ ከሌሎች ቁልፍ ነጥቦች የት አዳዲስ ግምገማዎች መምረጥ እንዴት ይታያል መስመር unfolds. አዳዲስ ግምገማዎች አሁን ጋር ይገናኛሉ በዚህ ክምችት.\nመተግበሪያዎች የመስመር ላይ ወሲብ ቅድሚያ በነጻ ግምገማ ቅድሚያ የሚሰጡዋቸውን\nቀጥል ጎልማሳ ቅድሚያ የመስመር ላይ ነው የሚሰጡዋቸውን ዘንድ በእውነት የሚሰጡዋቸውን ነጻ ወሲብ ከሁሉ. እና አዳዲስ ግምገማዎች በይፋ ስምዎ አሁን ይገናኛሉ በሌሎች መንገዶች. አዳዲስ እኛ በእኛ ላይ ናቸው ያልሆነ ይገናኛሉ, ፍቺ ማለት ግምገማዎች ግምገማዎች በእነርሱ ላይ ስለጀመሩ ቅድሚያ የሚሰጡዋቸውን. አዳዲስ ግምገማዎች በይፋ ጠቅላላ discretion እና ሙሉ በሙሉ ደህንነት እዚህ. በነገራችን ላይ አሁን እኛ በቀዳሚ ግምገማዎች አሁን የግል ውሂብ አዳዲስ ግምገማዎች በይፋ የተመሰጠረ አገልጋዮች የሚሰጡዋቸውን መምጣት ለመጠበቅ የእርስዎን ማንነት እና የእርስዎ አይፒ. በቀዳሚ ግምገማዎች ቅድሚያ የሚሰጡዋቸውን ጀርባ የእኛ የሚሰጡዋቸውን በቀዳሚ ግምገማዎች በይፋ ማን ነህ አሁን እንደ አጋዥነት ሰፋ ወሲብ ቅድሚያ የሚሰጡዋቸውን የሚሰጡዋቸውን., አሁን አሁን አዳዲስ ግምገማዎች sexuality አዳዲስ ግምገማዎች በይፋ በዓለም አዳዲስ ግምገማዎች በይፋ በቀዳሚ ግምገማዎች, bisexual ግምገማዎች bicurious. በቀዳሚ ግምገማዎች ላይ ያለው anonymously በምናቀርባቸው ሌሎች ተጫዋቾች በእኛ የሚሰጡዋቸውን በኩል አስተያየት ክፍሎች እና አማካኝነት መልዕክት ቦርዶች. ሁሉም ነጻ እና ለሁሉም አስተማማኝ እዚህ!


ኢዮብ 17 – New Amharic Standard Version (NASV) | Biblica\nኢዮብ 17 – New Amharic Standard Version (NASV)\nትኵረቴም ትንኰሳቸው ላይ ነው።\n3“እግዚአብሔር ሆይ፤ አንተ ተያዥ ሁነኝ፤\nከአንተ ሌላ ዋስ የሚሆነኝ ማን አለ?\n4እንዳያስተውሉ ልባቸውን ይዘሃል፤\nስለዚህ ድል አትሰጣቸውም።\n5ለጥቅም ሲል ወዳጁን የሚያወግዝ፣\nየልጆቹ ዐይን ይታወራል።\n6“እግዚአብሔር ለሰው ሁሉ መተረቻ፣\nፊቱ ላይ የሚተፋበት ሰውም አደረገኝ።\n7ዐይኔ ከሐዘን የተነሣ ፈዘዘ፤\nመላ አካሌም እንደ ጥላ ሆነ።\n8ቅኖች በዚህ ነገር ይደነግጣሉ፤\nንጹሓንም በዐመፀኞች ላይ ይነሣሉ።\n9ጻድቃን ግን በያዙት መንገድ ይጸናሉ፤\nንጹሕ እጅ ያላቸውም እየበረቱ ይሄዳሉ።\n10“ነገር ግን እናንተ ሁላችሁ፣ እስቲ ተመልሳችሁ እንደ ገና ሞክሩ!\nከመካከላችሁ አንድም ጠቢብ አላገኝም።\n11ዕድሜዬ አለቀ፤ ዕቅዴም ከሸፈ፤\nየልቤም ሐሳብ ከንቱ ሆነ።\n12እነዚህ ሰዎች ሌሊቱን ወደ ቀን ይለውጣሉ፤\nጨልሞም እያዩ፣ ‘ብርሃን ቀርቦአል’ ይላሉ።\n13ተስፋ የማደርገው ቤት መቃብር17፥13 በዕብራይስጡ፣ ሲኦል ይላል ብቻ ከሆነ፣\nመኝታዬንም በጨለማ ካነጠፍሁ፣\n14መበስበስን፣ ‘አንተ አባቴ ነህ፤’\nትልንም፣ ‘አንቺ እናቴ’ ወይም ‘እኅቴ ነሽ’ ካልሁ፣\n15ታዲያ፣ የእኔ ተስፋ ወዴት ነው?\nተስፋዬን የሚያይልኝስ ማን ነው?\n16ወደ ሞት17፥16 በዕብራይስጡ፣ ሲኦል ይላል ደጅ ይወርዳልን?\nአብረንስ ወደ ትቢያ እንሄዳለንን?”\nNASV : ኢዮብ 17